(01 ސެޕްޓެމްބަރ 2019 އާ ގުޅޭ)\nއަތުކުރީ އޮތް ގަޑިއަށް ބަލާލައި ދާން ވެއްޖެކަން ކަނޑައެޅީ ހޭޒަލްއެވެ. އޭނާ ފޯނު ނަގައި ލިއަމްއަށް ގުޅާލީ ބަލާ އައިސް ދިނުމަށް އެދިއެވެ. ދާރިއަން މޭޒުދޮށުގައި އަނގައިން ނުބުނެ އިނީއެވެ.\n"ދާކަށްނުވޭތަ؟" ހޭޒަލް އަހާލިއެވެ.\n"އަހަރެން އަދި މަޑުކޮށްލާނީ" ދާރިއަން ބުންޏެވެ. ހަޤީޤަތަކީ ލިއަމްއާ ކުރިމަތިލާން ދާރިއަން ބޭނުންނުވަނީއެވެ. އެކަން އޭނާ ހޭޒަލްއަށް އަންގާކަށް ބޭނުމެއްނޫނެވެ. ހޭޒަލްއަށް ހުޅުވާލި ފުރުޞަތުގައި ދާރިއަންގެ އަމިއްލަ އެދުން ވެސް ފޮރުވިފައި ވެއެވެ. އޭރުން ދެމީހުން އެކުގައި ވަގުތު ހޭދަކުރާނޭ ބަހަނާއެއް ދާރިއަންނަށް ލިބުނީއެވެ. އޭނާގެ ހިތުގައި އޮތް އެއްޗެއް ބޭރުފުށުގެ އަސަރާއި ޢަމަލުތަކުން ފާޅުވިޔަކަ ނުދެއެވެ. ހޭޒަލް އެފަދަ ކަމަކަށް އޭނާގެ މައްޗަށް ޝައްކު ވެސް ނުކުރާނެކަން ދާރިއަން ދެނަހުއްޓެވެ.\n"ދަނީ..." ފޯނު ރިންގުވާން ފެށުމުން ފޯނަށް ބަލާލައި ހޭޒަލް ބުނެލީ ގޮނޑިން ތެދުވަމުންނެވެ. ދާރިއަން ވަކި އެއްޗެއް ނުބުނެ ބޯޖަހާލީއެވެ. އަދި ލުއި ހިނިތުންވުމެއް އޭނާ ހޭޒަލްއާ ބަދަލުކޮށްލިއެވެ.\nހޭޒަލް ނުކުމެގެން އައިއިރު ދުވާރު ކައިރީ ސައިކަލުގައި މަޑުކޮށްލައިގެން އިން ލިއަމް ފެނުނެވެ. ނިކަން ހިނިއައިސްފައި ހޭޒަލް އައިސް ސައިކަލު ފަހަތަށް އެރިއެވެ. ފެންވަރާ މީރު ވަސް ދުއްވާލައިގެން އިން ލިއަމްގެ ކަނދުރާގައި ފުރަގަހުން ހޭޒަލް ވަސްގަނެލިއެވެ. އަރްމާނީގެ މީރު ވަސް ހޭޒަލްގެ މުޅި ނަފްސު ހިމޭންކުރުވިއެވެ.\n"ހާދަ މީރުވަސް ދުވައޭ" ހޭޒަލް ބުނެލިއެވެ.\n"ލޯބި ގުޅަންވާއިރަށް ފެންވަރާލީ" ލިއަމް ބުންޏެވެ.\nބޮޑުތަކުރުފާނު މަގުން ހުޅަނގަށް ލިއަމް އައެވެ. ދުއްވާ އެއްޗެހިން ފުރިފައިވާ މަގުން ހަމަޖެހިލެވުނީ ރާޅުގަނޑު ސަރަޙައްދު ފަހަނަ އަޅާ ދިޔަ ފަހުންނެވެ. ލިއަމްއާ ވާހަކަދައްކަން އިން ހޭޒަލްއަށް ހުޅުމާލެއަށް ދިއުމަށް ބްރިޖާ ދިމާއަށް ދިޔަ ސައިކަލުތަކުގެ ތެރެއިން ދެ މީހަކު ފެނި ސަމާލުވެވުނެވެ. ދުއްވަން އިން ފިރިހެން މީހާ އަޅާފައި ހުރި ހެލްމެޓުގެ ސަބަބުން އެ މީހެއްގެ މޫނު ރީތިކޮށް ނުފެނުނެވެ. އެހެންނަމަވެސް އެ ދެ މީހުންގެ ގައިގާ ވެސް ހޭޒަލް ދަންނަ ވައްތަރު ޖެހިއެވެ. ޔަގީނާ ގާތަށް ފަހަތުގައި އިނީ ކާކުކަން ބުނަން ހޭޒަލްއަށް އެނގުނެވެ.\n"ލިއަމް... އެއީ ވީރާ ދޯ" ހޭޒަލް އަވަސް އަވަހަށް ބުންޏެވެ. އެހެންނަމަވެސް ލިއަމްއަށް އެބައެއް ނުފެނުނެވެ. އެވަގުތަކީ ޓްރެޕިކް ލައިޑް ފެހިވެ ހުރިހާ އުޅަނދުތައް ދުއްވާލި ވަގުތަށް ވީމައި ކުއްލިއަކަށް ސައިކަލު މަޑުކޮށްލެވެން ނެތީމައެވެ.\n"އައި އޭމް ޝުއާ... އެއީ ހަމަ ވީރާ... ވީރާ ކުއްޖަކާ ރައްޓެހިވީތަ؟ އެކަހަލަ ވާހަކައެއް ނުދައްކާތަ؟" ހޭޒަލް އަހާލިއެވެ.\n"އަހަންނަށްވުރެ އޭނާ އެކަހަލަ ވާހަކައެއް ދެއްކިޔަސް ދައްކާނީ ޒެއްލު ގާތު... މަށަށް އޯކޭ އޭނާ ކޮންމެ މީހަކާ ރައްޓެހިވިޔަސް، އޭނާއަށް އެނގޭނީ އޭނާގެ ލައިފް ކުރިއަށް ގެންދާނޭ ގޮތެއް، ޒެއްލުއަށް އެނގޭނެ އެކަހަލަ ކަންތައްތައް ބަލާމީހެއް ނޫންކަން މަށަކީ" ލިއަމް ބުންޏެވެ.\n"އެއީ ވީރާ... އެކަމަކު ދެން އެ އިނީ ކާކުބާ؟... ދަންނަ ގޮތެއް ހުރި، އަޅެ މޫނު ފެނުނު ނަމަ" ހޭޒަލްއަށް އަމިއްލަ ހިތާ ވާހަކަދެއްކުނެވެ. މާބޮޑަށް ވެސް އެމީހަކީ ހޭޒަލް ދަންނަ މީހެއްކަމުގެ އިޙްސާސް ހަވަނަ ޙިއްސު ބުނެދޭން އުޅޭތީއެވެ. ލިއަމްގެ ޚިޔާލު މުޅިއަކުން ހޭޒަލްއަށް ކަމަކު ނުދިޔައެވެ. ދިރިއުޅުމެއް ފަށަން ގަސްދުކުރާނަމަ ބައިވެރިޔާ ވާންޖެހޭނީ ރަނގަޅު ހަރަދަނާ ތިމާދެކެ ލޯބިވާނޭ މީހަކަށްކަން ހޭޒަލް ޤަބޫލުކުރެއެވެ. އަދި އެމީހެއްގެ ގައިގާ އަނބިމީހާ ބެލޭނެ ފެންވަރު ހުންނަން ޖެހޭނެއެވެ.\nހޭޒަލް ދުއްވާލަން ބޭނުންވެފައި އިނުމުން ލިއަމް ވެސް ގެއަށް ދާން ޚިޔާރުކުރީ ވީހާ ވެސް ދުރުދުރުންނެވެ. ދާރިން ދިން ޚިޔާލު ހޭޒަލް ކިޔާ ދިނީ ގެއަށް ދިޔަ މަގުމަތީއެވެ. އިރުކޮޅަކު އެއްޗެއް ނުބުނެ ލިއަމް އިނެވެ. އެހެން އިނދެފައި އޭނާ ސުވާލުކުރީއެވެ. ދާރިއަން އެވަރުގެ ކަމެއް ކޮށްދޭން ބޭނުންވަނީ ކީއްވެތޯއެވެ. އެ ސުވާލަށް ހޭޒަލްއަށް އެންމެ ފުރިހަމަ ޖަވާބެއް ނުދެވުނެވެ. ދާރިއަންއަކީ ވިޔަފާރިވެރިވީމަ އޭނާ ފަށަން ގަސްދުކުރާ ވިޔާފާރިއަކީ ކަމަށް ހޭޒަލް ބުނެލީ އެވަގުތު ވިސްނުމަށް އެހެން އެރީމައެވެ. ޚުދު އޭނާ ވެސް ދާރިއަން އެކަހަލަ އިންވެސްޓެއް ކުރަން އުޅޭތީ ސުވާލު އުފެދުނެވެ. މިޒަމާނަކީ އަނެކާއަށް ހެޔޮވެގެން ތިމާއަށް ގެއްލުންވިޔަސް ހެޔޮކަމަށް ކަންކަން ކޮށްދީ ހަދާ ޒަމާނެއްނޫނެވެ.\n"ޒެއްލު ބޭނުންވަނީ ކިހިނެއް؟ އެނގޭދޯ އަހަރެން އެއްވެސް ކަމެއް މަނައެއްނުކުރާނެކަން" ލިއަމް ބުންޏެވެ. ހޭޒަލް ހޫންއެއް ލައްވާލަމުން ލިއަމްގެ ކޮނޑުގައި ދަތްދޮޅި އަޅުވާލިއެވެ.\n"ލިއަމް ވެސް ވަރަށް ބިޒީއެއްނު، އެ ހުރިހާ އިރު ކަމެއްނެތިފަ ގޭގަ ހުރުމަށްވުރެ ކޮންމެވެސްކަމެއް ކުރަން އޯކޭއެއްނު، އަހަރެން މިހާރު އެއްގޮތަކަށް ވެސް ބޭނުމެއްނޫން އޮފީހަކަށް ދާކަށް، އެހެންވީމަ ގޭގައި ހުރެގެން އަހަރެންނަށް ޔަގީނުން ވެސް ކުރަން އެނގޭވަރު މަސައްކަތެއް ކުރަން ސަޅިއެއްނު ދޯ.... އަހަރެން ވެސް ހިތަށް އަރަނީ މިކަން ވެއްޖެއްޔާ ވަރަށް ސަޅިވާނޭ، ނޫންތަ؟ މިކަމުން އަހަރެންނަށް ލިބޭނެ ގެއްލުމެއް ވެސް ނެތް" ހޭޒަލް ވަރަށް ގިނަ ގޮތްގޮތަށް ވާހަކަދެއްކިއެވެ.\n"ތީގެ މާނައަކީ ހޭޒަލް އެ އޮފާ ޤަބޫލުކުރަން ބޭނުމޭ ދޯ" ލިއަމް ބުންޏެވެ. ލިއަމް ދުއްވަން އިނީތީ އޭނާގެ މޫނެއް ހޭޒަލްއަކަށް ނުފެނެއެވެ. އެހެންވެ އެ މޫނުގައިވާ އަސަރެއް ހޭޒަލްއަކަށް ނޭނގެއެވެ. އޭނާ ބޭނުންވާގޮތް ލިއަމް ދެނެގަނެ ޤަބޫލުވީތީ ހޭޒަލް އުފާވިއެވެ.\nގޭ ކައިރިން ޕާކުކޮށްލާނޭ ތަންކޮޅެއް ނުލިބުމުން ދޮރުމައްޗަށް ހޭޒަލް ބާލާފައި ލިއަމް ސައިކަލު ދުއްވާލީ ދުރަށެވެ. ދޮރުމަތީ ހޭޒަލް މަޑުކޮށްލައިގެން ހުރީ ލިއަމް ދިޔަ ދިމާއަށް ބަލާށެވެ. އެހެން ހުއްޓާ ފިރިހެނަކު ގޮވާލި އަޑު އަނެއްފަރާތުން އިވި އެ ދިމާއަށް ބަލާލިއެވެ.\n"ހޭޒަލްހެން ހީވެގެން މި ގޮވާލީ ވެސް، ހާދަ ޗޭންޖޭ... މިހިސާބުގަތަ އުޅެނީ" އަޅިކުލައިގެ ޓީޝާޓަކާއި ކާކީ ސޯޓެއްގައި ހުރި މެދު އިސްކޮޅެއްގެ ޒުވާނަކު ހޭޒަލްއާ ދިމާއަށް އަންނަމުން އަހާލިއެވެ.\n"ރަބަރޭ..." ކުޑަކޮށް ހިނިއައިސްފައި ހޭޒަލް ބުނެލިއެވެ.\n"ދެން އެނަމުން ނުގޮވާ، މީހުން ހީކުރާނީ ކީކޭ..." އެ ޒުވާނާ ވެސް ޖަހާލީ ހިނިގަނޑެކެވެ.\n"ހުސެން މިހިސާބުގަ ކީއްކުރަނީ؟" އެ ޒުވާނާގެ އަސްލު ނަމުން ހޭޒަލް މުޚާޠިބުކުރިއެވެ.\n"އެފަރާތުގައި އެހުރީނު ފެހިކުލަ ލާފާ ހުރި ގެއެއް، އެގެއިން ތަނެއް ކުއްޔަށް ހިފައިގެން ހުންނަނީ، ހޭޒަލް ވެސް އުޅެނީ މިހިސާބުގަ ދޯ... ތީ ގެތަ" ހުސެން ބުންޏެވެ.\n"ނޫން... މީ ފިރިމީހާގެ ޢާއިލާ އުޅޭ ގެ" ހޭޒަލް ދޮގެއް ހެދިއެވެ.\n"އެހެންތަ!...." ހޭޒަލް މަޑުކޮށްލައިގެން ހުރި ގޭގެ އިމާރާތަށް ހުސެން ވަރަށް ރަނގަޅަށް ބަލާލިއެވެ.\n"އޭތް!.. ތީ ވަރަށް ހެއްވާ ގޮލައެއް އިނގޭ... އަހަރެމެންނާ އެއްކޮށް ގުޅުން ކަނޑާލީ، ކޮފީގަނޑަކަށް ވެސް އަރާލަން ނާދޭ، މެރީ ކުރީމަ ދޯ... ފިރިމީހާ ރުޅި އަންނާނެ ދޯ އެހެން ފިރިހެނުންނާ ވާހަކަދައްކަންޏާ" ހުސެން ބުނެލީ ހޭޒަލްގެ މޫނަށް ބަލާލަމުންނެވެ.\n"ދެން މީހަކާ އިނީމަ ކުރީގަ އުޅުނުހާ ފްރީކޮށެއް ނޫޅެވޭނެއެއްނު، އޭނާ އެއްވެސް ކަމެއް މަނާކޮށްގެންނެއްނޫން... ހުސެން މީހަކާ އިންނާކަށް ނުވޭތަ؟... އިހުގެ އުޅުން ދޯ ތިއުޅެނީ، ރަބަރޭގެ ލަޤަބު ދުއްވާލުމުގެ ޚިޔާލެއް އަދިވެސްނެތް" ހޭޒަލް ބުންޏެވެ. ހުސެން ޖަހާލީ ލުއި ހިނިގަނޑެކެވެ.\n"އަހަރެން މީހަކާ އިންނަ ދުވަހުން އެންމެންނަށް ދަޢުވަތު ދޭނަން، ހޭޒަލްހެން ސިއްރުންނެއްނޫނޭ ކުރާނީ... ފާރިޝް ވެސް ބުންޏޭ ހޭޒަލްއަށް އަހަރެމެންގެ ކުރައުޑް ކަމުނުދިޔައީއޭ... މެރީކުރާ ވާހަކަ ދައްކަދައްކާފާ ކުއްލިއަކަށް ގެއްލުނީވިއްޔާ، އަހަރެމެންނަށް ވާންއުޅޭ ފިރިސޮރު ވެސް ދައްކާނުލި... އޭރު ހާދަ މަޖައޭ... މިހާރު ކްރައުޑް ވެސް ކުޑަވެއްޖެ" މާޒީގެ ދުވަސްތައް ހަނދާންކުރަމުން ހުސެން ބުންޏެވެ.\n"އެހެރަ އަންނަނީ އަހަރެންގެ ފިރިމީހާ... ދެން ދަނީ އިނގޭ" ލިއަމް އަންނަތަން ފެނިގެން ހޭޒަލް ބުނެލިއެވެ.\n"ކޮބާތަ މިހާރު ބޭނުންކުރާ ނަންބަރު، ދީބަލަ... އޭރުންނު ގުޅާލެވޭނީ..." ލިއަމްއަށް ބަލަން ހުރެފައި ހުސެން ބުންޏެވެ.\n"ދެން އެހެންފަހަރަކުން" ހޭޒަލް ހުރީ ހުސެން ފޮނުވާލަން ބޭނުންވެފައެވެ.\n"އޯކޭ... މިހިސާބަށް އަންނަންޏާ ދިމާވާނެތާ، ފިރިމީހާއަށް އަހަރެން އިންޓްރޮޑިއުސް ނުކޮށްދޭނަންތަ؟" ހުސެން ހުރީ ލިއަމްއާ ވެސް ބައްދަލުކުރަން ގަސްދުކޮށްގެން ކަހަލައެވެ. އެގޮތް ހޭޒަލްއަށް ކަމުނުދިޔަ ނަމަވެސް ކުރެވޭނެކަމެއް ނެތެވެ.\n"ލިއަމް... މީ ހުސެން... ކުރީގެ ފްރެންޑެއް" ހޭޒަލް ބުނި އެއްޗަކުން ހުސެންގެ ނަޒަރު ހޭޒަލްއަށް ހުއްޓުނެވެ.\n"ކިހިނެއްތަ؟ ހޭޒަލް މެރީ ކުރަމުން އަންގާ ވެސް ނުލާ، އަހަރެމެންނަށް އެއްކޮށް ގެއްލުނީ" ހުސެން ބުންޏެވެ. އަދި އޭނާ ސަލާމަށް ދިއްކޮށްލި އަތުގައި ލިއަމް ހިފިއެވެ. ހިނިތުންވުމެއް ބަދަލުކޮށްލިއެވެ.\n"އޯކޭ ހުސެން، ދަނީ ދެން..." ލިއަމްގެ އަތުގައި ހިފާލަމުން ހޭޒަލް ބުންޏެވެ. އަދި ހުސެން އިތުރަށް ވާހަކަދައްކާނޭ ފުރުޞަތު ނުދީ ދޮރޯށި ހުޅުވާލައި ލިއަމްއާއެކު އެތެރެއަށް ވަނެވެ.\nއެޕާޓްމެންޓަށް ވަދެވުމާއެކު ލިއަމް އެދުނީ ފެންތަށްޓެއް ގެނެސްދިނުމަށެވެ. ހޭޒަލް ފެންތަށި ހިފައިގެން އައިސް ސޯފާގައި އިން ލިއަމްއަށް ދިއްކޮށްލުމުން އޭނާގެ ސުވާލު ކުރިމަތިވިއެވެ. ހުސެންނަކީ ކާކުތޯ ލިއަމް އެއްސެވެ.\n"އެއީ މެރީ ކުރުމުގެ ކުރީގެ ފްރެންޑެއް، އަހަރެން އެހާ ލައިކްނުވާތީ އޭނާއާ މާގިނަ ވާހަކަދައްކަން ބޭނުންނުވީ، އަންހެނުންގެ ކަންތައް ވަރަށް ބޮޑުވާނެ، ވަރަށް ބިޓިންވާނެ... އެހެންވެ އޭނާއަށް އަހަރެމެން ރަބަރޭ ކީ ވެސް، އޭނާގެ އަތުގައި ކޮންޑޮމްސް ނުހުންނަ އިރެއްނުދާނެ، އޭނާއާއެކު އަދި އުޅޭނެ ފާރިޝްއެއް، އެ ދެމީހުން ވެސް އެވަރުވާނެ، އޭރު ދެން އެމީހުންނާއެކު އުޅޭއިރު އެމީހުންގެ ވާހަކަތައް އަޑުއަހާލަން މަޖާ، އެކަމަކު މިހާރު އަހަރެންމީ އޭރުގެ ހޭޒަލްއެއްނޫން... އެކަހަލަ މީހުންނާ ގުޅުން ބާވާކަށް ވެސް ބޭނުމެއްނޫން" ހޭޒަލް އޮޅުން ފިލުވައިދިނެވެ.\n"އަނެއްކާ ޒެއްލުއަށް އެޕްރޯޗުކުރީތަ" އިރުކޮޅަކު ވިސްނަން އިންފަދައިން ހިމޭންވެފައި ލިއަމް އިނުމަށްފަހު އަހާލިއެވެ.\n"ނޯ!... ނޯވޭ... ވީ އާ ޖަސްޓް ފްރެންޑްސް، ފާރިޝް އެއީ ސްކޫލް އިރުގެ ފްރެންޑެއް، އޭނާގެ ފަރާތުން ހުސެންއާ ދިމާވީ... އެމީހުން ވެސް އެކަހަލަ ގޮތަކަށް އަހަރެންނާ މެދު ނުދެކޭ، އެނގޭނެ އަހަރެންނަށް އެކަހަލަ ދިރިއުޅުމެއް ކަމަކުނުދާނެކަން، އަހަރެން އެ ކްރައުޑްއާ އެއްކޮށް އޭރު އުޅުނީ ވައިފިލުވަން" ހޭޒަލް ތެދަށް ބުންޏެވެ. ހަމައެއާއެކު އޭނާގެ ބޮލުގައި ރިއްސާލިއެވެ. ހުސެން ކަހަލަ ރަޙުމަތްތެރިންނަކީ ދިރިއުޅުމަށް އެޅޭނޭ ކަޅު ހިޔަންޏެއް ފަދަ ބައެއްކަމެވެ. ލިއަމް އިތުރު ވާހަކައެއް ނުދެއްކުމުން ހޭޒަލް ވެސް ބޭނުންވީ އެ މައުޟޫޢު ދޫކޮށްލާށެވެ.\nފޯނުގައި އިން ހޭޒަލް ވާހަކަދެއްކީ ނަޝާއާއެވެ. ހުސެންއާ ދިމާވެގެން ވީ ކަންތައްތަކުގެ ވާހަކަ ހޭޒަލް އެކުވެރިޔާއަށް ކިޔާ ދިނެވެ. އޭރު ލިއަމްވީ އޮފީހުގައެވެ. ހޭޒަލް އުޅުނީ ބަދިގޭގައެވެ. މެންދުރަށް ކުޅިމަހާއި ސެލެޑެއް ހަދާށެވެ. ފޯނު ހުރީ ކަބަޑުތަކުގެ މަތީ ހުރި ކުޑަ ސްޓޭންޑަކަށް ޖަހައިފައެވެ. ވީޑިއޯ ކޯލު ކޮށްފައި ހުރުމުން އިސްކުރީނުން ނަޝާ އުޅޭނޫޅޭ ގޮތް ވެސް ފެނެއެވެ. ދޭތެރެއަކުން ދެ އެކުވެރިންގެ ނަޒަރު ބައްދަލުވެއެވެ.\n"އޭތް!... ދެން ބޭއްވީ އިނގޭ، ފިހާރައަށް ދާން ޖެހިއްޖެ" ހޭޒަލް ބުންޏެވެ. ނަޝާގެ ފޯނުކޯލު ނިންމާލާފައި ހޭޒަލް ގުޅާލީ ލިއަމްއަށެވެ. އޭނާ ފޯނަށް ޖަވާބެއް ނުދެއެވެ. އެހެންވެ ހޭޒަލް ފިހާރައަށް ދާން ނުކުންނަނީކަން ލިއަމްއަށް މެސެޖުކޮށްލީއެވެ. ލިއަމް ފޯނު ނުނަގާނަމަ ހޭޒަލް ކަންތައް ކުރާ ގޮތަކީ އެއީއެވެ. އޭނާ ލިއަމް ގާތު ނުބުނެ ގެއިން ބޭރަކަށް ނުނިކުމެވެ.\nމާފަންނު މަޖީދީމަގުގައި ހުރި ވީބީ މާޓަށް ހޭޒަލް އައިސް ވަނެވެ. އޭނާގެ ދިގު އިސްތަށިގަނޑުގައި އެއްފަރާތަށް ވާހެން ދޫ ހުޅިއެއް ޖަހާފައި ހުއްޓެވެ. ގަންނަ އެއްޗެހި އަޅާނޭ ވަށިގަނޑެއް ނަގައިގެން ހޭޒަލް އެތެރެއަށް ހިނގައިގަތެވެ. ކަމުދާ އެއްޗެއް ފެނުމުން އެ ނަގައި ވަށިގަނޑަށް ލައެވެ. ހޭޒަލް ގަންނަން އައީ ތަރުކާރީ ކޮޅެކެވެ. އެ ހިސާބަށް އޭނާއަށް އާދެވުނުއިރު ވަށިގަނޑަށް އެތައް އެއްޗެއް އެޅިއްޖެއެވެ. ތަރުކާރީ ބައިގައި ހުރި ބާވަތްތަކަށް ފަރުވާތެރިކަމާއެކު ބަލަން ހޭޒަލް ހުއްޓާ މީހަކު އޭނާގެ އަތުގައި ހިފިއެވެ.\n"މީނަ މިތަނަށްވަނީ ކޮންއިރަކު" ސިހިފައި އެނބުރެވުނު އިރު ހޭޒަލްގެ އަތުގައި ހިފީ ކާކުކަން ފެނުމުން ހިތާ ހިތާ ބުނެލިއެވެ. ގަދަކަމުން ކަހަލަ ގޮތަކަށް ހިނިތުންވެލަން މަސައްކަތް ކުރަމުން ހޭޒަލް އަތް ދަމައިގަތެވެ.\n"ޒެއްލު... ވަޓް އަ ސަޕްރައިޒް" ފިރިހެންވަންތަ އަޑުން ބުނެލިއެވެ.\n"ސައިފް..." ހޭޒަލް މަޑުމަޑުން ބުނެލިއެވެ.\n"އެކަނިތަ؟" ވަށައިގެން ނަޒަރު ހިންގާލަމުން ސައިފް އަހާލިއެވެ. ހޭޒަލް ފާޑަކަށް ފިނިވާގޮތްވިއެވެ. ކުއްލިއަކަށް އެހާ ގާތުން ސައިފްއާ ބައްދަލުވީމައެވެ.\n"ނުބައި މީހުންނާ މިދިމާވަނީ އެންމެ ނުބައި ގަޑީގަ... ފުރަތަމަ ރަބަރޭ، މިހާރު މީނަ... އޯ ގޯޑް" ހޭޒަލްއަށް ހިތާހިތާ ކިޔާލެވުނެވެ. އަދި އަވަސް އަވަހަށް ބޭނުންވާ ތަރުކާރީކޮޅު ވަށިގަނޑަށް ލައި ހިނގައިގަތެވެ. އެހިނދު އަނެއްކާ ވެސް ހޭޒަލްގެ އަތުގައި ސައިފް ހިފައިފިއެވެ.\n"ވަޓް އާ ޔޫ ޑުއިން" ލޯ ބޮޑުކޮށްލަމުން ހޭޒަލް ބުނެލީ ސިއްރުންނެވެ. އެތަނުގައި ދެން އުޅޭ މީހުނަށް އެ ދެމެދުގައި ހިނގާ ކަންކަން ފާހަގަވެދާނޭތީއެވެ. މިފަހަރު ވެސް ސައިފްގެ އަތުން ހޭޒަލް އަތް ދަމައިގަތެވެ.\n"މަޑުކޮށްބަލަ... ޕްލީޒް..." ސައިފް އާދޭހުގެ ގޮތަކަށް ބުނެލިއެވެ.\n"އަހަރެން ވަރަށް ލަސްވެގެން މިއުޅެނީ، އެންޑް ޕްލީޒް... ޑޯންޓް ޓަޗް މީ" ހޭޒަލް މަޑުމަޑުން ބުންޏެވެ.\n"އޯކޭ!... ދެން ލިސްން ޓު މީ ޕްލީޒް... ކީއްވެތަ އެފްބީގަ އަހަރެން ބްލޮކްކޮށްލާފަ އިނީ، އަހަރެން ރިކުއެސްޓް ފޮނުވަނީ ޒެއްލުއާ ވާހަކަދައްކާލަން ބޭނުންވެގެން، ޖަސްޓް އޭޒް ފްރެންޑްސް، އަހަރެންނަށް އެނގޭ ޒެއްލު އުޅެނީ މެރީކޮށްގެންކަން، އަހަރެންމީ އެކަހަލަ މީހެއްނޫނެއްނު، އަހަރެން ދެމަފިރިން ދޭތެރެއަކަށް ނުވަންނާނު... ކާންޓް ޔޫ ބީ އަ ލިޓްލް އޯޕަން މައިންޑެޑް... އައި ޓްރޫލީ ވޯންޓްސް އަސް ޓު ބީ ފްރެންޑްސް..." ސައިފްގެ އަޑު ވެސް ހުރީ ކިރިޔާ ހޭޒަލްއަށް އިވޭ ވަރަށެވެ.\n"ތިކަހަލަ ވާހަކަ ދައްކަން މީ އެންމެ ރަނގަޅުތަނެއްނޫން" ހޭޒަލް ބުންޏެވެ.\nހޭޒަލް އައިސް ފައިސާ ދައްކާ ކައުންޓަރު ކައިރީ މަޑުކޮށްލިއެވެ. ސައިފް ހުރީ ހޭޒަލްގެ ފަހަތުގައެވެ. ފައިސާ ކަނޑާ ނިމި ގަތް ތަކެތި އަޅާފައި ހުރި ދެ ކޮތަޅު އަތަށް ހެޔޮވަރު ކޮށްލުމާއެކު ހޭޒަލް ހިނގައިގަތީ ނުކުންނާށެވެ. ދަމާބާރަކުން ހޭޒަލްއާ ދިމާއަށް ދަމަމުން ގެންދާހެން ހޭޒަލްގެ ފަހަތުން ސައިފް ވެސް ނުކުތެވެ. އޭނާ ހޭޒަލްގެ ފަހަތުން އަންނާތީ އެކަމާ ހޭޒަލް ކަންބޮޑުވިއެވެ.\n"ކީއްވެތަ ފަހަތުން ތިއަންނަނީ؟" ހޭޒަލް އެއްސެވެ.\n"ޒެއްލު ވަކި ޖަވާބެއް ނުދޭތީ" ސައިފް ބުންޏެވެ.\n"ކޮންކަމަކަށް؟" ހޭޒަލް އެ އަސަރުތަކެއް ފާޅުނުކުރި ނަމަވެސް ސައިފްއާ ބައްދަލުވުމުން އޭނާ އެ ހުރީ ވަރަށް ހާސްވެފައެވެ.\n"ޒެއްލު ބުނީ ވާހަކަދައްކަން އެ މާޓުތެރެ ކަމަކުނުދެޔޭ، އަހަރެން މިއެދެނީ އެކުވެރިކަމަށް... ނަންބަރު ދީބަލަ، އަހަރެން ގުޅާފާނަމޭ" ސައިފް ބުންޏެވެ.\n"މިހާރު ސައިފްއާ ފޯނުން ވާހަކަދައްކަން އިންނާނޭ ވަގުތެއް އަހަރެންނަކަށް ނޯންނާނެ" ނަންބަރު ނުދޭންވެގެން ހޭޒަލް ބުންޏެވެ.\n"އެހެންވީރު އެޕްބީއިން އަންބްލޮކް ކޮށްބަލަ... އެތަނުން އެޓްލީސްޓް ވާހަކަދެއްކޭނެއެއްނު، މިވަގުތު އަހަރެން މިއުޅެނީ އަސްލު ވަރަށް ބޯގޮވައިގެން، އަހަރެންގެ ވާހަކަތައް އަންޑަސްޓޭންޑްވާވަރުގެ ފްރެންޑެއް ބޭނުން، ޒެއްލު ކަހަލަ ގާލްއަކާ އަދި ދުވަހަކުވެސް ދިމައެއްނުވޭ، އައި ނޯ... އެވްރިތިންގް ވޯޒް މައި ފޯލްޓް... އަހަރެން ހާދަ ދެރަވެޔޭ އެކަމާ މިހާރު... ބަޓް ޕާސްޓް އިޒް ޕާސްޓް ދޯ... ޒެއްލު މޫވްއޮން ކުރިކަން އެނގުނީމަ އަހަރެން ވެސް އަމިއްލަ ހިތަށް ވިސްނައިދިނީ އެހެން، އެނގޭތަ!... އަހަރެން މެރީޑް، ކިޑެއް ވެސް އެބަހުރި" ސައިފް ބުންޏެވެ. ހޭޒަލްގެ ފިޔަވަޅުތައް މަޑުޖެހިލުމާއެކު ސައިފްއަށް ބަލާލެވުނީ ބޭއިޚްތިޔާރުގައެވެ.\n"ކޮންގްރާ... އައި އޭމް ހެޕީ ފޯ ޔޫ" ކުރިމައްޗަށް ނަޒަރު ހުއްޓާލަމުން ހޭޒަލް ބުންޏެވެ. އޭރު ގެއާ ހަމައަށް ހޭޒަލްއަށް އާދެވިއްޖެއެވެ. އޭނާ ގޭގެ ދޮރޯށި ކައިރީ މަޑުކޮށްލައި ސައިފްއަށް ބަލާލިއެވެ.\n"މީ އަހަރެންގެ ގެ... ދަނީ" ހޭޒަލް ބުންޏެވެ.\n"އަހަރެންނަށް ދަޢުވަތެއް ނުދޭނަންތަ؟ ތި އަތުން ފެންތަށްޓެއްހާ ހިސާބު ވެސް ނުލިބޭނެތަ؟" ސައިފް އަހާލީ ހޭޒަލްގެ ލޮލުން ކަމެއް ހޯދާ ފަދައިންނެވެ.\n"ފަހުން ދެން ވާހަކަދައްކާނީ، ގޭގަ އުޅޭނެ ފިރިމީހާގެ ޢާއިލާ" ނޫނެކޭ ދިމާލަށް ބުނަން ނުކެރިގެން ހޭޒަލް ބުންޏެވެ.\n"އަހަރެން ފޮނުވާލަން ބޭނުންވަނީ ދޯ... ތިބުނާ ފަހަކުން ބައްދަލުވާނީ އަހަރެންނާ ބައްދަލުވާނޭ ގޮތެއް އެނގިގެންނު، ޒެއްލު ނަންބަރު ނުދިނަސް އަހަރެންގެ ނަންބަރު ދީފާނަން" ސައިފް މިހެން ބުނެ އޭނާގެ ފަޓުލޫނުގެ ޖީބުން ވޮލެޓް ނެގިއެވެ. އަދި އެ ވޮލެޓުން ނެގި އެޑްރެސް ކާޑެއް ހޭޒަލްއަށް ދިއްކޮށްލިއެވެ.\n"އައި ޑޯންޓް ވޯންޓު ފްލާޓް ވިތް ޔޫ... ޖަސްޓް އަ ޓޯކް... އޭޒް ފްރެންޑްސް" ހޭޒަލް ކާޑުގައި ނުހިފަން ހުރިހެން ހީވުމުން ވަކިން ބޮޑަށް އޭނާއާ ގާތަށް ކާޑު ދިއްކޮށްލައި ސައިފް ބުންޏެވެ.\n"ދެން ދަނީ" އެޑްރެސްކާޑުގައި ހިފިގޮތަށް ހޭޒަލް ބުންޏެވެ. އަދި ދޮރޯށި ހުޅުވާލުމާއެކު ހަލުވިކޮށް އެތެރެއަށް ދެމިގަނެ ދޮރު ލައްޕައިފިއެވެ.\nއޯޓޯ ތަޅު ލެވުނު ދޮރޯށީގެ އެތެރެއިން ހޭޒަލްއަށް ލެނގިލެވުނެވެ. ފުންނޭވާއެއް ދޫކޮށްލީ ސައިފްއާ ދުރަށް ދެވުނުކަން ޔަގީންވީމައެވެ. އަދި މަޑުމަޑުން ވައަތުގައި އޮތް އެޑްރެސް ކާޑަށް ބަލާލިއެވެ. އޭނާއަކީ އަމިއްލަ ޓީވީ ކުންފުންޏެއްގެ ޖެނެރަލް މެނޭޖަރެވެ. އެފަދަ މަޤާމެއްގައި ސައިފް ހުރެދާނޭ ހޭޒަލް ހިޔެއްނުކުރެއެވެ.\n"ސައިފް އަސްލު ވެސް ބަދަލުވީތަ؟... އެބުނީ މެރީކޮށް ކުއްޖަކު ވެސް އެބަހުއްޓޭ، ކުރިއަށްވުރެ ހަރުދަނާވީ ކަންނޭނގެ، އެހެންވެއްޖެއްޔާ އޭނާ އަސްލު ވެސް އެ އުޅެނީ ރަޙުމަތްތެރިކަން ބޭނުންވެގެންބާ" ހޭޒަލްގެ ހިތަށް އެރިއެވެ. އެޑްރެސް ކާޑުގައިވި މަޢުލޫމާތު ހޭޒަލްގެ ހިތުގައި ސައިފްއާމެދު ޝައުގުވެރިކަން އުފެއްދިއެވެ. އޭނާގެ ދިރިއުޅުމުގެ ކަންކަން އެނގެން ހޭޒަލް ބޭނުންވިއެވެ. ނަމަވެސް އޭނާގެ ޟަމީރު ގޮވާލީ ލިއަމްގެ ނަމެވެ. ސައިފްގެ ޚިޔާލުތަކާ ދުރުވެލަން ހޭޒަލް ބޭނުންވީ މާޒީގެ އެ ސޮފުހާތައް ނިއުޅަން ބޭނުންނުވާތީއެވެ.\nއެޕާޓްމެންޓަށް ވަދެވުމުން ގަނެގެން ގެނައި އެއްޗެހި ބަދިގޭގައި ބަހައްޓާފައި ހޭޒަލް އަވަހަށް ފޯނު ނެގިއެވެ. އޭނާ ފޮނުވި މެސެޖަށް ލިއަމް ޖަވާބު ދީފައި ނެތްކަން އެނގުނީ ފޯނު ބަލާލުމުންނެވެ.\n"އައި މިސްޑް ޔޫ... ޕްލީޒް ޕިކް އަޕް" ރިންގުވަމުންދިޔަ ކޯލު ލިއަމް ބިޒީ ކޮށްލުމުން ހޭޒަލްއަށް ބުނެވުނެވެ. މިވަގުތު އޭނާ އެ އިނީ ލިއަމްގެ އަޑުއަހާލަން ނުހަނު ބޭނުންވެފައެވެ. (ނުނިމޭ)


މާލޭ ސީޓިގެ މާލޭގެ މަގުތަކުގެ ޙާލަތު ރަނގަޅުކުރުމަށް މާލޭ ސްޓްރީޓް ސްކޭޕިންގ ޕްރޮޖެކްޓްގެ ޢަމަލީ މަސައްކަތް ފައްޓަވާދެއްވައިފި - Male' City Council\nމާލޭ ސީޓިގެ މާލޭގެ މަގުތަކުގެ ޙާލަތު ރަނގަޅުކުރުމަށް މާލޭ ސްޓްރީޓް ސްކޭޕިންގ ޕްރޮޖެކްޓްގެ ޢަމަލީ މަސައްކަތް ފައްޓަވާދެއްވައިފި\n17 ފެބްރުވަރީ 2020\nމާލޭ ސީޓިގެ މާލޭގެ މަގުތަކުގެ ޙާލަތު ރަނގަޅުކުރުމަށް މާލޭ ސްޓްރީޓް ސްކޭޕިންގ ޕްރޮޖެކްޓްގެ ޢަމަލީ މަސައްކަތް ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް މިއަދު ހަވީރު ފައްޓަވާދެއްވައިފިއެވެ.\n2020 ވަނަ އަހަރުގެ ފެބްރުވަރީމަހުގެ 17 ވަނަ ދުވަހު ހަވީރު މާލޭ ވެސްޓް ޕާކް ސަރަޙައްދުގައި ބޭއްވުނު ރަސްމިއްޔާތެއްގައި މަޝްރޫޢުގެ ޢަމަލީ މަސައްކަތް ފައްޓަވާދެއްވަމުން ރައީސް ވިދާޅުވީ މާލެއަކީ ހިތްފަސޭހަ ތަނަކަށް ހެދުމަކީ ވަޢުދެއްކަމަށެވެ. ގޯތިގެދޮރާ ، ޓްރެފިކް މައްސަލަ ބޮޑުކަމަށެވެ. އަދި މަގުތަށް މިވަގުތުވަނީ ހިނގާބިނގާވެއުޅުމަށް ރައްކާތެރި ހާލަތެއްގައި ނޫންކަން ފާހަގަކުރައްވައި ވިދާޅުވީ މިކަން މިހެން ދިމާވީ ރަނގަޅު ޕްލޭނެއް ނެތި ދިގު މުއްދަތެއްގައި މާލޭގެ ކަންތައްތައް އިންތިޒާމްކުރަމުން ގެންދިއުމުގެ ސަބަބުންކަމަށެވެ. މިއަދު މިފަށަނީ މިކަންކަމަށް ހައްލު ހޯދާދިނުމުގެ އެއް މަސައްކަތްކަމަށް ވިދާޅުވެ ސަރުކާރުން ކޮށްދޭންޖެހޭ ހުރިހާ ކަމެއް ސިޓީ ކައުންސިލަށް ފޯރުކޮށްދޭނެކަމަށް ވިދާޅުވިއެވެ.\nރަސްމިއްޔާތުގައި ވާހަކަ ދައްކަވަމުން މާލޭ ސިޓީގެ މޭޔަރ ޞިފާ މުހައްމަދު ވިދާޅުވީ މި މަޝްރޫޢުގެ ކަޅާއިހުދުގެ ހުވަފެން ކުލަ ކަރުދާހަށް ބަދަލުވެ، އުދަލި ޖަހާ ހިސާބަށް މިއައީ މާލޭ ސިޓީއަށް ނިސްބަތްވާ އެންމެހާ މަޖްލިސް މެމްބަރުންނާ، މާލޭ ސިޓީ ކައުންސިލްގެ އެންމެހާ ކައުންސިލަރުންގެ ކަންފަތް ދޮށުގައި ރައްޔިތުން ދެއްކިވާހަކަތަކާއި، އެވާހަކަތަކުގައި ހިމެނުނު އިޙްސާސްތައް ދެނެގަނެ ހައްލު ގެނައުމަށް އެ ރައްޔިތުން ބުނެދިން ގޮތްތައް ހިމަނައިގެންކަމަށެވެ. މަޝްރޫޢުގެ ސަބަބުން މަގުތަކަށް ދާއިމީ ހައްލެއް އަންނާނެކަން ބަޔާންކުރައްވައި މިވަގުތު ގާ އަތުރައިގެން ހެދިކަމުގައި ވިއަސް ފަހުން ތާރުއަޅާނެކަމަށް ވިދާޅުވިއެވެ.\nރަސްމިއްޔާތުގައި ވާހަކަ ދައްކަވަމުން ރޯޑް ކޯޕަރޭޝަންގެ މެނޭޖިންގް ޑައިރެކްޓަރ މޫސާ ޢަލިމަނިކު ވިދާޅުވީ މާލޭގައި މަގުތަކަށް ދިމާވާނެ ހުރިހާ މައްސަލަތަކެއް އޮތުމާއެކު މި މަޝްރުޢުގެ ސަބަބުން އެހެން ރަށްރަށުގެ މަގުތަށް ހަދާއިރު ދިމާވެދާނެ މައްސަލަތަށް ދެނެގަންނަން ފަސޭހަވެގެންދާނެކަމަށެވެ. އަދި މިސަރަޙައްދުގައި މަސައްކަތްކުރުމުގެ ސަބަބުން ރައްޔިތުންނަށް ތުރާ ނުޖެހި މި ޕްރޮޖެކްޓްގެ މަސައްކަތް ކުރިއަށް ގެންދެވިދާނެ ގޮތްތައް އެނގިގެން ދާނެކަމަށެވެ.\nދިވެހި ސަރުކާރުން ޚަރަދުކުރައްވައިގެން މާލޭ ސިޓީ ކައުންސިލްގެ ފަރާތުން ހިންގާ މާލޭ ސްޓްރީޓް ސްކޭޕިންގް ޕްރޮޖެކްޓަކީ މާލޭގެ މަގުތަކަށް ދިމާވެފައިވާ މައްސަލަތައް ހައްލުކޮށް، ހުރިހާ އުމުރުފުރާއެއްގެ މީހުނަށް ފަސޭހަކަމާއެކު އުޅެވޭނެ ރައްކާތެރި މަގުތަކަށް ހެދުމާއި، ފަސޭހަކަމާއެކު އެއްތަނުން އަނެއްތަނަށް ޒަރޫރީ ބޭނުންތަކަށް ދަތުރުފަތުރުކުރެވޭނެ މަގެއް ހޯދާދިނުމާއި، މަގުތަށް ފެންބޮޑުވުން ހުއްޓުވައި އަބަދު ކޮނެފަ އޮންނަ އޮތުމަށް ނިމުމެއް ގެނައުމާއި، ހުރިހާ މަގެއްގައިވެސް ދެފަރާތުގައި ގޭގެއިން ނުކުމެ ވަދެލާ އުޅޭފަދަ ޕޭވްމަންޓެއް ޤާއިމްވެފައި އޮތުމާއި، ޢާއްމު ދަތުރުފަތުރުކުރުމުގެ ނިޒާމެއް ޤާއިމްކޮށް ސައިކަލާއި ޓެކްސީއަށް ބަރޯސާވުން ކުޑަކޮއް މަގުތަކުގެ ތޮއްޖެހުން ހުއްޓުވައި، މަގުތަކުގައި ޕާކިންގްގެ ފުރިހަމަ ނިޒާމެއް ޤާއިމްކޮށް ޕާކިންގް ބިލްޑިންގްތައް ޤާއިމްކޮށް، މުދާ ބޭލުމާއި އެރުވުމުގައި މަގުތައް ބޭނުންކުރުމުގެ ފުރިހަމަ އުސޫލެއް އެކަށައަޅައި ތަންފީޒުކުރުމުގެ ބޭނުމުގައި ހިންގާ މަޝްރޫޢުއެކެވެ.\nދެއަހަރާއި ބައިގެ މުއްދަތަށް ހިންގާ މި މަޝްރޫޢުއަށް ގާތްގަނޑަކަށް 462 މިލިއަން ރުފިޔާ ޚަރަދަވާނެކަމަށް އަންދާޒާކުރެވެއެވެ. މަޝްރޫޢުގެ ދަށުން5ވައްތަރެއްގެ މަގުތައް ތަރައްޤީކުރާއިރު ޖުމްލަ 18.08 ކިލޯމީޓަރގެ މަގު މާލޭގެ އެކި ސަރަޙައްދުތަކުން ހެދޭނެއެވެ.\nމިހާރު ފެށިގެން މިދަނީ މަޝްރޫޢުގެ ފުރަތަމަ ސެގްމެންޓެވެ. މި ސެގްމެންޓްގެ ދަށުން 1.94 ކިލޯމީޓަރގެ މަގުހެދުމަށްވަނީ ހަމަޖެހިފައެވެ. އެއީ މި ސަރަޙައްދުގެ 8 މަގެކެވެ. އަދި މި ސެގްމެންޓްގެ މަސައްކަތަށް 50 މިލިއަން ރުފިޔާއަށްވުރެ މަތީ ޢަދަދެއް ހޭދަވާނެއެވެ.\nމަގުތަކަށް ގެނެވޭ ބަދަލުގައި މާލޭގެ ފެންބޮޑުވުމަށް ހައްލުގެނައުމާއި، އިމާރާތްކުރުމުގެ ޑީވޯޓަރިންގް މައްސަލައަށް ހައްލުގެނައުމާއި، އެކި އެކި ބޭނުންތަކަށް މަގު ކޮންނަކޮނުމުގައި މަގުތައް ނުކޮނެ ޕޭވްމަންޓާ ހިސާބުން އެކަންކަން ހަމަޖެއްސޭގޮތަށް ވަނީ ފަރުމާކުރެވިފައެވެ. ހަމައެއާއެކު އަލިފާންނިއްވުމަށް ބޭނުންވާ ފަޔަރ ހައިޑްރަންޓްތަކާއި، މަގުތަކަށް އެކަށޭނަ ހޮޅިދަނޑިތަކާއި، އަދި ކެމެރާ ސިސްޓަމް ހަރުކުރުންވެސް މަޝްރޫޢުގައި ހިމެނެއެވެ.


Council Thakah Budget Kanda Alhaifaivaa Gothun Thinadhoo Council Ah Dhathi Vey : MP Saneef ކައުންސިލްތަކަށް ބަޖެޓް ކަނޑައަޅާފައިވާގޮތުން ތިނަދޫ ކައުންސިލަށް ދަތިވޭ: ސަނީފް – Huvadhoo News Council Thakah Budget Kanda Alhaifaivaa Gothun Thinadhoo Council Ah Dhathi Vey : MP Saneef Huvadhoo News\nކައުންސިލްތަކަށް ބަޖެޓް ކަނޑައަޅާފައިވާގޮތުން ތިނަދޫ ކައުންސިލަށް ދަތިވޭ: ސަނީފް\nލާމަރުކަޒީ ގާނޫނަށް އިސްލާހުގެނައިރު ކައުންސިލްތަކަށް ބަޖެޓް ކަނޑައަޅާފައިވާގޮތުން ތިނަދޫ ކައުންސިލަށް ދަތިވާކަމަށް ތިނަދޫ ދެކުނު ދާއިރާގެ މެމްބަރު އަބްދުﷲ ސަނީފް ވިދާޅުވެއްޖެއެވެ.\nރައްޔިތުންގެ މަޖިލީހުގެ މިއަދުގެ ޖަލްސާގައި ވާހަކަ ދައްކަވަމުން ސަނީފް ވަނީ 3000 މީހުންގެ އާބާދީއެއް އޮންނަ ކައުންސިލްތަކަށް ލިބޭ ބަޖެޓެއް 8700 މީހުންގެ އާބާދީއެއް އޮންނަ ރަށަކަށް ލިބިގެން ރަނގަޅަށް ނުހިންގޭނެކަމަށް ފާހަގަކޮށްފައެވެ.\nއެގޮތުން މީގެ ކުރިން ތިނަދޫ ކައުންސިލަކީ ކުޅުދުއްފުށި ކައުންސިލް ގޮތަށް ހިންގަމުން އައި ތަނެއްނަމަވެސް ކުޅުދުއްފުށި މިއަދު ސިޓީއަކަށް ބަދަލުވެ ކުޑަ ފަރަގެއްގެ ސަބަބުން ތިނަދޫއަށް ސިޓިއެއްގެ ދަރަޖަ ނުލިބުމުން ތިނަދޫ ކައުންސިލަސްވެސް ލިބެނީ 3000 މީހުންގެ އާބާދީއެއް އޮންނަ ކައުންސިލްތަކަށް ލިބޭ ބަޖެޓްކަމަށް ސަނީފް ވިދާޅުވިއެވެ. އަދި އެއީ އެންމެ ރަނގަޅު ގޮތެއް ނޫންކަމަށްވެސް ސަނީފް ވަނީ ވިދާޅުވެފައެވެ.\nމީގެއިތުރުން މިއަދު ގެ މަޖިލީހުގައި ވާހަކަ ދައްކަވަމުން ސަނީފް ވަނީ ސަރުކާރުން ތިނަދޫއަށް ވެފައިވާ ވައުދުތައް ފުއްދަންޖެހޭކަމަށް ވިދާޅުވެފައެވެ. އަދި ވަކިން ހާއްސަކޮށް ޓާޝަރީ ފެންވަރުގެ ހޮސްޕިޓަލްގެ މަސައްކަތް ފަދަ މަސައްކަތްތައް ހިންގަންޖެހޭކަމަށް ސަނިފް ވިދާޅުވިއެވެ.\nސަނީފް ގެ ފާޑުކިޔުން ސަރުކާރަށް އަމާޒު ވިއިރު ސަނީފް ވިދާޅުވީ ހިތްހަމަނުޖެހުނު ކަމުގައި ވީނަމަވެސް މި ވާހަކަތަކަކީ ރައްޔިތުންގެ ހައްޤުގައި ވަކާލާތު ކުރުމަށް ދައްކަންޖެހޭ ވާހަކަ ކަމަށެވެ.


''Maahuttey Kulhiyaa'' Thinadhoo Ga Oi Hama Ekani Gudhurathee Chaalukan “މާހުއްޓޭ ކުޅިޔާ” ތިނަދޫގަ އޮތް ހަމައެކަނި ގުދުރަތީ ޗާލުކަން – Huvadhoo News ''Maahuttey Kulhiyaa'' Thinadhoo Ga Oi Hama Ekani Gudhurathee Chaalukan Huvadhoo News\n“މާހުއްޓޭ ކުޅިޔާ” ތިނަދޫގަ އޮތް ހަމައެކަނި ގުދުރަތީ ޗާލުކަން\n“ތެނަދޫ މާހުއްޓާ” ނުވަތަ ތިނަދޫ މާފުށި ކިޔާ ފަޅު ރަށެއް ގދ ތިނަދޫ އުތުރު ފަރާތު ފަޅެއްގައި އޮތެވެ. ހިތްގައިމު ރީތި މޫދަކާ ޗާލު ދޮންވެލި ގޮނޑުދޮށެއްް އޮތް ރަށެކެވެ. އެހާ ކުޑަނޫން ރީތި ރަށެކެވެ. ގިނަ ރުއް ތަކާ ގަސްތަކުން ފުރިފައިވާ ރީތި ރަށެވެ. އެރަށަށް ލިބިފައިވާ އެންމެ ފުރިހަމަ ކަމަކީ ރީތި ކުޅިތަކެއް ހުރުމެވެ. މިދެންނެވި ރަށަކީ ތިނަދޫ ކުދިބޮޑު އެންމެން ބޭނުން ވަގުތަކު އައިސް ގޮސް އުޅުނު ރަށެކެވެ. ފުން ދިޔައިގައި ބޮއްކުރާފަހަރުގަ، ހިކިދިޔައިގަ އޮންނައިރު ކަކޫތާ ފެނުގައި ހިނގާފައި ވެސް ގޮސް އުޅުނު ތިނަދޫ ރައްޔިތުންނަށް އަމިއްލަ ވަޒަނެއްކަމުގެ އިޙްސާސް ކުރުވި ރަށެކެވެ. މާޒީގެ އެތައް ހަނދާންތަކަކާ ގުޅުންހުރި ކުޑަ ފަޅު ރަށެކެވެ. މިހާރު ފެންނަ ފަދަ ފޮޓޯތައް އެހާރު ނެގިފައިހުރިނަމައޭ ހިތަށް އަރައެވެ.\nމިދެއްކީ މީގެ 21، 22 އަހަރު ކުރީގެ ވާހަކައެކެވެ. މާޒީވެ ފޮތެއްގައި ނެތް ވާހަކަތަކެކެވެ. 2000 ވަނަ އަހަރު ފެށުނު ތަނާހެން ސަރުކާރުން ފެއްޓި ބިން ހިއްކުމުގެ މަޝްރޫޢު ތެރެއިން މިދެންނެވި ފަޅު ރަށް ތިނަދޫއާއި އެއްފަސްވެ ދިޔުމުން މިއަދު ވަނީ އެ ރަށް ޗާޓުންވެސް ގެއްލިފައެވެ. ނުވި ތަނަކަށް އެ ނަންވެސް ބޭނުން ނުކުރެއެވެ. އޮތީ އެ ފަސްގަނޑެވެ. ތިނަދޫއާއި ގުޅުވާލެވިފައިވާ ބިމެކެވެ.\nނަމަވެސް އެ ފަސްގަނޑުގައި ތިނަދޫ އާއި ގުޅިފައިވާ އެތައް ކަމެއް ހިނގާކަން ފާހަނގަ ކޮށްލެވެއެވެ. ބިމުގެ ނަމަށް ރަސްމީ ސިފައެއްގައި “ތެނަދޫ މާހުއްޓާ” ނެތަސް ތިނަދޫ ކުނިކޮށި، ތިނަދޫ ސެވަރޭޖް ޕްލާންޓް އިތުރުން ސިނާޢީ މަސައްކަތްތައް ދޫކުރެވިފައިވާ އެތައް ބިމެއް ހުރީ އެ ފަސްގަނޑުގައެވެ. އޮޑި ހަރުގެ ތަކާ އެނޫންވެސް މުހިންމު އެތައް ތަނެއް ހުރީ ހަމަ އެ “މާހުއްޓާ” ގައެވެ.\nތެނަދޫ މާހުއްޓާ ގައި މިވަގުތު ވެސް ފެންނަން އޮތް އެއްތަރިކައަކީ ކުޅިއެވެ. “މާހުއްޓޭ ކުޅިޔާ” ކިޔުން ފެންގަނޑެވެ. ފާއިތުވި 20 ވަރަކަށް އަހަރުގެ ތެރޭގައި ކުޑަ ކުޅި ނެތިވެ ދިޔަޔަސް އަދިވެސް އެއް ކުޅި ފެންނަން އެބަ އޮތެވެ. ކޮންމެވެސް އިރެއްގައި ސަރުކާރުގެ ލޮލަށް އެކުޅި އަރައި ހިމާޔަތް ކުރުމުގެ ސަބަބުން ނަމަވެސް ކުޅި އޭގެ ޖާގަހުގައި އެބަ އޮތެވެ.\nތިނަދޫ ކުނި ކޮށީގެ އުތުރުން, ރަށުގެ ފާޚާނާ ނިޒާމުގެ ސެވަރޭޖް ސްޓޭޝަންގެ ދެކުނަށް އަދި ސިނާޢީ މަސައްކަތްތައް ދޫކުރެވިފައިވާ ބިންތަކުގެ ހުޅަނގަށް އޮންނަ ކުޅިއަކީ ނަމެއްގައި ހިމާޔަތްކޮށްފައި އޮންނަ ތަނެކެވެ. ތަން އޮންނަނީ ކުނިބުނިން ފުރިފައެވެ. ރައްކާތެރި ކަމެއް އަމުދުން ނެތެވެ. ބައެއް ފަހަރު ޒުވާނުންގެ ހިތަށް ކެތް ނުވެގެން ދޭތެރެ ދޭތެރެއިން އެތަން ސާފު ކޮށްލުމަށް މަސައްކަތްކުރެއެވެ. އެކަމުންވާ މާބޮޑު ފައިދާއެއް ނެތެވެ.\nނަމަވެސް މާތް ﷲގެ ކުޅަދުންވަންތަކަމުން އަދިވެސް އެތަން ސިފަވަނީ ތިނަދޫއަށް ގުދުރަތީ ގޮތުން ދެއްވާފައިވާ ފުރިހަމަ ތަނެއްގެ ގޮތުގައެވެ. ރައްޔިތުންގެ ހިތަށާއި ރަށަށް އަރާ ބީރައްޓެހިންނަށް އުފާވެރިކަން ގެނެސްދޭ ތަނެއްގެ ގޮތުގައެވެ.\nމި ދުވަސްވަރަކީ އަނެއްކާވެސް ތިނަދޫ ރައްޔިތުންގެ ތެރެއިން ބަޔަކު އިސްނަގައިގެން “މާހުއްޓޭ ކުޅިޔާ” ސާފުކޮށް ރީތި ކުރުމަށް ޙަރަކާތްތެރިވާ ވަގުތެކެވެ. ތިނަދޫގެ ޒުވާނުންތަކެއްވަނީ މިކަމުގައި ވަރަށް ބުރަކޮށް އުޅެން ފަށާފައެވެ. އެވެރިންގެ މަސައްކަތަށް އިތުރު ޖޯޝަކަށްވީ ތިނަދޫ ކައުންސިލުން ދޭން ފެށި އެއްބާރުލުމެވެ. ޢަމަލީ ގޮތުން ނުކުމެ މަސައްކަތް ކުރަން ކައުންސިލްގެ މެމްބަރުން އުޅެން ފެށުމެވެ. ނަތީޖާއަކަށްވީ މަޑުމަޑުން އެންމެންގެ ސަމާލުކަން ލިބެން ފެއްޓުމެވެ. އެމީހަކަށް ވެވުނު ކަމެއްގައި އެހީވެ މަދަދުވެރި ވާން ފެއްޓުމެވެ.\n“ތެނަދޫ މާހުއްޓޭ ކުޅިޔާ” ރަށުގެ ލޭންޑް މާރކް އަކަށް ހެދުމަށް ތިނަދޫ ގައި މިވަގުތު ކުރަމުންދާ މަސައްކަތްތަކާ ގުޅިގެން ހުވަދޫ ނިއުސް އިން ދެންނެވި ސުވާލަކަށް ޖަވާބު ދެއްވަމުން ގދ ތިނަދޫ ކައުންސިލްގެ ނާއިބު ރައީސް ނަސްރުﷲ ޢަލީ ވިދާޅުވީ ތިނަދޫ ކުޅި ސާފުކޮށް ބެލެހެއްޓޭތޯ އަދި އިތުރަށް ވެސް ކުރެވެންހުރި ކަމެއް ކުރެވޭތޯ މަސައްކަތް ކުރަމުން ދަނީ ޒުވާންގެ އަމިއްލަ އިސްނެގުމަށް ކަމަށާއި ކައުންސިލްގެ ހުރިހާ މެމްބަރުންވެސް ތިބީ އެކަމުގައި ހުރިހާ އެއްބާރުލުން ތަކެއް ދޭގޮތަށް ކަމަށެވެ. ތިނަދޫ މާފުށީ ކުޅި ސާފު ކުރުމުގައި ޒުވާނެއްގެ ގޮތުގައި ޢަމަލީ ގޮތުން ވެސް ބައިވެރި ވަމުންދާ ކައުންސިލްގެ ނާއިބު ރައީސް ނަސްރުﷲ އިތުރަށް ވިދާޅުވީ، ކައުންސިލްގެ ރައީސް ސަޢުދު އަލީގެ ވެސް ވިސްނުން ހުރީ އެތަން އެންމެ ޒަމާނީކޮށް ތަރައްޤީ ކުރުން ކަމަށާއި ކަމާބެހޭ ފަރާތްތަކަށް ދާން ޖެހޭ ހިސާބުން އެކަންކަން ކޮށްދެއްވާ ގޮތަށް ކަމަށެވެ.\nތިނަދޫ ކައުންސިލްގެ މި ތަރުހީބަށް ޒުވާނުން ތިބީ ވަރަށް ބޮޑަށް ހިތްހަމަޖެހިފައެވެ. “ތެނަދޫ މާހުއްޓޭ ކުޅިޔާ” ތަރައްޤީ ކުރެވިފައިވާ ތަނެއްގެ ގޮތުގައި ދުނިޔެއަށް ދައްކާލުމަށް މަގުފަހިކޮށްދީ ހުރިހާ ގޮތަކުން ކައުންސިލްގެ އެއްބާރުލުން ލިބޭތީއެވެ.\nތިނަދޫ ޒުވާނުން މިފަހަރު މަސައްކަތް ފެށީވެސް ވަރަށް ތަފާތުކޮށެވެ. މަތިން “ތެނަދޫ” އިނގިރޭސި އަކުރު ތަކަކުން ރީތި ގޮތަކަށް ފެންނަހެން ދައްކާލުމަށް ފަހުއެވެ. ތިނަދޫ އެތެރެ ރަށުގައި ގުދުރަތީގޮތުން މިވަގުތު ފެންނަން އޮތް ހަމައެކަނި ތަން، މީހުން ޒިޔާރަތް ކުރާހިތްވާ ތަނަކަށް ހެދިދާނެ ކަމުގެ ޔަގީންކަން އޮތީމައެވެ. ފަރުވާ ކުޑަކޮށްގެން2އަތް އުރާލައިގެން ގިނަ އަހަރު ތަކަކަށް ތިބި ނަމަވެސް މިއީ މުޅި ތިނަދޫގެ އުންމީދެކެވެ. ނަލަނަލަ ރީތި ކުޅިއަށް ގޮސް ދޫނިތައް އުދުހޭ ތަންބަލާ ގުދުރަތީ ރީތި ކަމުން އުފާ ލިބުމަށް “މާހުއްޓާ ކުޅިޔާ” ތަރައްޤީވެ ދިޔުމަކީ ރައްޔިތުން އަބަދުވެސް ދެކޭހުވަފެނެކެވެ.


ދައުލަތުން 300 މިލިއަނަށްވުރެ ގިނަ ރުފިޔާ ހޭދަކޮށްގެން ފުވައްމުލަކުގައި ގާއިމު ކޮށްފައިވާ ފެނާއި ނަރުދަމާގެ ނިޒާމު ހިންގަން ހަވާލު ކުރެވުނު ފެނަކަ ކޯޕަރޭޝަން ލިމެޓެޑުން އެ ނިޒާމު މަރާމާތުކޮށް ބެލެހެއްޓުމަށް އިހުމާލު ވުމުގެ ސަބަބުން އެ ނިޒާމުގެ މުހިއްމު ބައިތަކުގެ ހާލަތު އެއްދުވަހުން އަނެއްދުވަހަށް ދަނީ ގޯސްވަމުންނެވެ. މިގޮތުން ވެކިއުމް ޗެމްބަރ ތަކުގެ ވޭލްތައް މަރާމާތުކޮށް ނުބެލެހެއްޓުމުގެ ސަބަބުން އެ ޗެންބަރުތަކަށް ޖަމާވާ ނަޖިހަކީ އާންމު ރައްޔިތުންނަށް މުސީބާތަކަށް ވިކަމުގައި ވިޔަސް އެއީ އެއްބަައެއްގެ ޖީބަށް ރަންބިސްއަޅާ ކުކުޅަށްވެއްޖެއެވެ. ސަބަބަކީ މިތަކެތި އުފުލައިގެން ނަފާ ހޯދާ ފަރާތްތަކަށް އަހަރެއްގެ މައްޗަށް އެތައް ހާސް ރުފިޔާއެއް ލިބި ބައެއްގެ ޖީބުތައް ފުރެމުންދާތީއެވެ.\nނަޖިސް އުފުލުމަށްޓަކައި ދުވާލުދާ ހަތަރު ދަމު އެތައް ޕިކަޕެއް އުޅޭއިރު ޕިކަޕު ތަކަށް މަހެއްގެ މައްޗަށް 02 މިލިއަން ރުފިޔާ ހޭދަވެއެވެ. އަހަރު ދުވަހަށް ބަލާނަމަ މިއީ 24 މިލިއަން ރުފިޔާއެވެ. މިމަސަައްކަތުގައި އުޅޭ ގިނަ ޕިކަޕު ތަކަކީ ފެނަކައިގެ ފުވައްމުލަކު ބްރާންޗުގައި އިސްކޮށްއުޅޭ ބައެއް މުވައްޒަފުންގެ މަސްލަހަތު އޮންނަ ފަރާތްތަކުގެ ޕިކަޕު ތަކެއް ކަމަށް ރަށުގެ ބައެއް މީހުން ތުހުމަތު ކުރެއެވެ. އެހެންކަމުން މިޕިކަޕު ތަކުން ފެނަކައިގެ ފުވައްމުލަކު ބްރާންޗުގައި އިސްކޮށްއުޅޭ ބައެއް ފަރާތްތަކަށް ނާޖާއިޒު މަންފާ ލިބޭ ކަމަށް މީސްމީޑިއާގެ ފްލެޓް ފޯމް ތަކުގައި ފުވައްމުލަކުގެ ބައެއް ރައްޔިތުން ތުހުމަތު ކުރެއެވެ. އަދި އެއްވެސް ދިރާސާއެއް ނެތި ގޭގޭގައި ބަހައްޓާފައިވާ ޖަންކްޝަން ތަކުން ލީކުވާ ކަމަށް ބުނެ ހުރިހާ ގެއެއްގައި ބަހައްޓާފައިވާ ޖަންކްޝާންތައް ބަދަލު ކުރުމަކީ ވެސް މިފަރާތްތަކުން ނާޖާއިޒު މަންފާ ހޯދުމަށް ކުރި ކަމެއް ކަމުގައި ބުނެ ފުވައްމުލަކުގެ ބަައެއް ރައްޔިތުންގެ ފާޑުކިޔުން ވަނީ ފެނަކައަށް އަމާޒުވެފަައެވެ.\nފެނާއި ނަރުދަމާ ނިޒާމް ބެލެހެއްޓުން ފެނަކަ ކޯޕަރޭޝަން ލިމިޓެޑާއި ހަވާލުކުރީ ވަގުތީ ލައިސަންސެއްގެ ދަށުން 2018 ސެޕްޓެމްބަރ މަހުގެ ތެރޭގައެވެ. މިނިޒާމު ހިންގާ ބެލެހެއްޓުން ހަވާލުކޮށްފައި ވަނީ މަސައްކަތުގެ ކޮންސަލްޓެންޓް ކަމަށްވާ މިހާރުގެ ހައުސިންގެ މިނިސްޓަރ އަސްލަމްގެ މަސްލަހަތު އޮންނަ ރިޔަން ކުންފުންޏާއި އެންވަޔަރަމަންޓް މިނިސްޓްރީ އަދި އެމަސައްކަތް ކޮށްފައިވާ ސްރީލަންކާގެ ސިއަރާ ކުންފުނިންގ ގުޅިގެން ކުރަންޖެހޭ ހުރިހާ ޓެސްޓްތަކެއް ކުރުމަށްފަހުގައި ކަމަށްވެއެވެ.\nފެނަކައަށް އެންވަޔަރަމަންޓް މިނިސްޓްރީން ވަގުތީ ލައިސަންސް ދޫކުރުމުގެ ސަބަބަކީ ސިސްޓަމްގެ މުޅި މަސައްކަތް ނުނިމި ހުރުމާއި ޑިފެކްޓް ލައިބިލިޓީ ޕީރިއަޑް ކުރިއަތް އޮތުމުގެ ސަބަބުން ކަމަށްވެއެވެ. ޑިފެކްޓް ލައިބިލިޓީ ޕީރިއަޑަކީ މަސައްކަތުގައި ހުންނަ މައްސަލަތައް ފާހަގަކޮށް ރަނގަޅުކުރުމަށް ކަނޑައަޅާފައިވާ މުއްދަތެކެވެ. މިޕްރޮޖެކްޓުގެ 01 އަހަރު ދުވަހުގެ ޑިފެކްޓް ލައިބިލިޓީ ޕީރިއަޑް ނިމި ފެނަކަ ކޯޕަރޭޝަން ލިމިޓްޑް އަދި އެންވަޔަރަމަންޓް މިނިސްޓްރީގެ ހުއްދައާއެކު ކޮންޓްރެކްޓަރ (ސިއެރާ) މަސައްކަތުން އަތް ދޫކޮށްލާފައި ވަނީ 2020 ވަނަ އަހަރު މާރިޗު މަހުގެ ތެރޭގައެވެ. އެހެންކަމުން މިޕްރޮޖެކެޓަށް ޓެކްނިކަލް މައްސަލައެއް ދިމާވެފައިވާނަމަ އެމައްސަލައެއް ހައްލު ނުކޮށް ކޮންޓްރެކްޓަރ (ސިއެރާ) ފޮނުވާލުމަކީ ފެނަކައިން ނުވަތަ ސަރުކާރުން ފުވައްމުލަކުގެ ރައްޔިތުންނަށް ވެފައިވާ އިހުމާލެކެވެ.\nނަން ނުޖެހުމަށް ޝަރުތުކޮށް “ފުވައްމުލައް ޓައިސް” އާ ވާހަކަ ދެއްކި ފެނަކައިގެ ފުވައްމުލަކު ބްރާންޗްގެ އިސްބޭފުޅަކު ވިދާޅުވީ ”ނަރުދަމާ ނިޒާމަށް ބޮޑެތި މައްސަލަތެކެއް ދިމާވެގެން ދިޔައީ 2019 މަޖުލިސް އިންތިޚާބާ ދިމާކޮށް އިއުލާން ކުރުމެއް ނެތި އެއްވެސް ތަޖުރިބާއެއް ނެތް އަދި އެފަދަ ނިޒާމަކަށް އަހުލުވެރިވެފައި ނުވާ ބަޔަކު މުވައްޒަފުންގެ ގޮތުގައި ނަގައި ނަރުދަމާ ނިޒާމު ބަލަހައްޓަން ފެނަކައިން ހަވާލުކުރުމުންނާއި އަދި މިނިޒާމު ހިންގާ ބަލަހައްޓާނެ ފަންނީ ގާބިލްކަން ފެނަކައިގެ ފުވައްމުލަކު ބްރާންޗުގައި ނެތުމުގެ ސަބަބުންނެވެ.”\nފުވައްމުލަކުގެ ނަރުދަމާ ނިޒާމަކީ ރަށު ރައްޔިތުންނަށް ކުރިމަތިވެފައިވާ ބޮޑު މުސީބާތެކެވެ. ނުވަތަ ބޮޑު ބަލިމަޑުކަމެއް ކަމުގައި ރަށުގެ ރައްޔިތުން ކަންބޮޑުވުން ފާޅުކުރަމުންދަނިކޮށް އެކަން ހައްލު ކުރުމުގެ މަސައްކަތް މިއަަހަރުގެ ފެބުރުއަރީ މަހުގެ 22 ވަނަ ދުވަހު ސަރުކާރުން ވަނީ ފެނަކަ ކޯޕަރޭޝަން ލިމިޓެޑާއި ހަވާލުކޮށްފައެވެ. 43 މިލިއަން ރުފިޔާއަށް މިމަސައްކަތް އެކުންފުންޏާއި ހަވާލުކޮށްފައި ވަނީ 06 މަސް ދުވަހުގެ ތެރޭގައި ނިންމާ ގޮތަށެވެ. މިމުއްދަތު ހަމަވާނީ މިމަހުގެ 22 ވަނަ ދުވަހަށެވެ. މި މަޝްރޫޢުގެ ދަށުން ބްރޭންޑް ނިއު ވެކިއުމް ވަލްވާއި، ވެކިއުމް ސިވަރ އަދި ސުވަރޭޖް ސިސްޓަމް މޮނިޓަރކުރެވޭނެ ވަޞީލަތްތައް ޤާއިމުކުރެވިގެންދާނެއެވެ.\nފުވައްމުލަކު ރައްޔިތުން ކުރި ދިގު އިންތިޒާރަށް ކުރިޔަށް އަޮތް 06 މަސް ދުވަހުގެ ތެރޭގައި ނިމުމެއް ގެންނާނަން” ފެނަކައިގެ މެނޭޖިންގ ޑިރެކްޓަރު އަޙްމަދު ސައީދު މިއަހަރުގެ މާރިޗު މަހުގެ 24 ވަނަ ދުވަހު ”ވަގުތު” ނޫހަށް މައުލޫމާތު ދެއްވަމުން ވިދާޅުވެފައިވާއިރު މިކަން ހައްލު ކުރުމުގެ މަސައްކަތް އަދިވެސް ކުރިއަށް ދަނީ ވަރަށް މަޑުދުވެލީގައެވެ. އެހެންކަމުން ފުވައްމުލަކު ނަރުދަމާ ނިޒާމަށް ދިމާވެފައިވާ މައްސަލައަށް ހައްލެއް ނުލިބި ގިނަ ދުވަސްތަކެއް ފާއިތުވަމުންދާނަމަ، ފާއިތުވަމުންދާ ކޮންމެ ދުވަހަކީ ވެސް ބައެއްގެ ޖީބަށް ރަންބިސް އަޅާ ކުކުޅު ރަންބިސް ތަކެއް އަޅަމުންދާ ދުވަހެއް ކަމަށް ބުނެ ފުވައްމުލަކުގެ ބައެއް ޒުވާނުން އަންނަނީ މީސްމީޑިއާގެ ފްލެޓް ފޯމް ތަކުގައި ފާޑު ކިޔަމުންނެވެ.


ދިރާސީ އާއަހުރުގެ ކިޔެވުން މިއަދު ފަށައިފި\nJanuary 13, 2019 04:55:34\n73035 ދަރިވަރުންނާއެކު 212 ސްކޫލެއްގައި ދިރާސީ އާއަހުރުގެ ކިޔެވުން މިއަދު ފަށައިފި އެވެ.\nޖުމްލަ 9800 މުދައްރިއްސުންނާއި އެކު ދިރާސީ އާއަހަރުގެ ކިޔެވުން ފެށުނުއިރު، އޭގެތެރެއިން 7900 މީހުންނަކީ ދިވެހި މުދައްރިއްސުންނެވެ. ބިދޭސީ މުދައްރިއްސުންގެ ގޮތުގައި 1900 މުދައްރިސުން ރާއްޖޭގެ ސްކޫލްތަކުގެ މި އަހަރު ހަރަކާތްތެރިވާނެ އެވެ. ޕްރީސްކޫލުގެ ކިޔެވުން 317 ސްކޫލެއްގައި ކިޔަވައިދޭއިރު، އޯލެވެލް އިމްތިހާނަށް ކިޔަވައިދޭނީ 185 ސްކޫލުގައެވެ.\nމިއަހަރު 200 ދުވަހު ކިޔަވައިދިނުމަށް ހަމަޖެހިފައިވާއިރު ފުރަތަމަ ސެމިސްޓާ ބަންދު ވާނީ މެއި މަހު 30 ވަނަ ދުވަހު އެވެ. އަދި ޖޫން މަހު9ގައި ދެވަނަ ސެމިސްޓާ ކިޔެވުން ފެށޭނެއެވެ.\nއެޑިޔުކޭޝަން މިނިސްޓްރީއިން ވަނީ މިއަހަރުގެ ކިޔެވުން ދަތިތަކާ ނުލާ ކުރިއަތް ގެންދިޔުމަށްޓާކާ ދުރާލާ ތައްޔާރުވާން ފަށައިފަ އެވެ. އެގޮތުން ރާއްޖޭގެ ސްކޫލްތަކުގައި ޒަމާނުއްސުރެ ދިމާވަމުންދާ ޖާގައިގެ ދަތިކަމަށް ހައްލު ހޯދާ ދިނުމަށް މަސައްކަތްތަކެއް ވަނީ ކޮށްފަ އެވެ.\nއާއަހަރުގެ ކިޔެވުމާ ގުޅިގެން ފަށަން ހަމަޖެހިފައިވާ ނާސްތާ ޕްރޮގްރާމް ނައިބު ރައީސް ފައިސަލް ނަސީމް މިއަދު ވަނީ އިފްތިތާހުކޮށްދެއްވާފަ އެވެ. އަމީނިއްޔާ ސްކޫލުގައި ކުރިއަށް ގެންދިޔަ މިރަސްމިއްޔާތުގައި ނައިބު ރައީސް ވަނީ އިލްމު ހޯދުމުގެ މުހިންމުކަމާ ގުޅޭ ގޮތުން ވާހަކަ ދައްކަވާފަ އެވެ. ނައިބު ރައީސް ވިދާޅުވީ، ރަނގަޅު ތައުލީމީ ޖީލެއް ބިނާނުކޮށް ގައުމަށް އަމާންކަމާއި ހަމަޖެހުން ނުލިބޭނެ ކަމަށެވެ.\nނައިބު ރައީސް ފައިސަލް މިއަދު ޔަގީންކަން ދެއްވި ގޮތުގައި ކުރީގެ ސަރުކާރުތަކުން ތައުލީމީ ދާއިރާއަށް ނުކުރާ ވަރުގެ ހޭދަތަކެއް މިސަރުކާރުން ކޮށް ދާއިރާ އިތުރަށް ހަރުދަނާ ކުރާނެ އެވެ.


Dhivehi :: Quran > Al-Qamar\nފަހަތަށް القمر ކުރިއަށް\n﴿١﴾ اقْتَرَبَتِ السَّاعَةُ وَانشَقَّ الْقَمَرُ\nقيامة ވުމުގެ ވަގުތު ގާތްވެއްޖެއެވެ. އަދި ހަނދު އިރިއްޖެއެވެ.\n﴿٢﴾ وَإِن يَرَوْا آيَةً يُعْرِضُوا وَيَقُولُوا سِحْرٌ مُّسْتَمِرٌّ\nއަދި އެއުރެންނަށް ހެތްކެއް ފެންނަނީނަމަ، އެއުރެން ފުރަގަސްދެތެވެ. އަދި ބުނެތެވެ. މިއީ ދެމިހުންނަނިވި ޖާދޫއެކެވެ.\n﴿٣﴾ وَكَذَّبُوا وَاتَّبَعُوا أَهْوَاءَهُمْ ۚ وَكُلُّ أَمْرٍ مُّسْتَقِرٌّ\nއަދި އެއުރެން (حق ބަސްފުޅު) ދޮގުކުޅައޫއެވެ. އަދި އެއުރެންގެ އަމިއްލަ އެދުންތަކަށް އެއުރެން تبع ވިއެވެ. ކޮންމެކަމަކީ ނިމުމަކަށްގޮސް ހަމަޖެހޭނެކަމެކެވެ.\n﴿٤﴾ وَلَقَدْ جَاءَهُم مِّنَ الْأَنبَاءِ مَا فِيهِ مُزْدَجَرٌ\nހަމަކަށަވަރުން، خبر ތަކުގެ ތެރެއިން އެކަންކަމުގައި عبرة ހިމެނިގެންވާ خبر ތައް އެއުރެންގެ ގާތަށްއައެވެ.\n﴿٥﴾ حِكْمَةٌ بَالِغَةٌ ۖ فَمَا تُغْنِ النُّذُرُ\n(މިއީ) ފުރިހަމަވެގެންވާ حكمة އެކެވެ. ފަހެ، إنذار ތައް (އެއުރެންނަކަށް އެއްވެސްކަމެއް) ފުއްދައެއް ނުދެތެވެ.\n﴿٦﴾ فَتَوَلَّ عَنْهُمْ ۘ يَوْمَ يَدْعُ الدَّاعِ إِلَىٰ شَيْءٍ نُّكُرٍ\nފަހެ، ނުރުހެވޭކަމަކަށް ގޮވާމީހާ ގޮވާދުވަހު، ކަލޭގެފާނު އެއުރެންނާ އެއްކިބާވެވަޑައިގަންނަވާށެވެ!\n﴿٧﴾ خُشَّعًا أَبْصَارُهُمْ يَخْرُجُونَ مِنَ الْأَجْدَاثِ كَأَنَّهُمْ جَرَادٌ مُّنتَشِرٌ\nއެއުރެންގެ ލޯތައް ތިރިވެ، ނިކަމެތިވެގެންވާ حال، ފެތުރިގަންނަ ގޮއްފުޅަނގިތަކެއް ފަދައިން ކަށްވަޅުތަކުން އެއުރެން ނުކުންނާނެތެވެ.\n﴿٨﴾ مُّهْطِعِينَ إِلَى الدَّاعِ ۖ يَقُولُ الْكَافِرُونَ هَٰذَا يَوْمٌ عَسِرٌ\nގޮވާފަރާތަށް (ދިޔުމަށް) އަވަސްވެގަންނަ حال ގައެވެ. كافر ވިމީހުން ބުނާނެތެވެ. މިއީ ދަތި އުނދަގޫ ދުވަހެކެވެ.\n﴿٩﴾ ۞ كَذَّبَتْ قَبْلَهُمْ قَوْمُ نُوحٍ فَكَذَّبُوا عَبْدَنَا وَقَالُوا مَجْنُونٌ وَازْدُجِرَ\nއެއުރެންގެ ކުރިން نوح ގެފާނުގެ قوم ގެމީހުންވެސް ދޮގުކުރޫއެވެ. ފަހެ، އެއުރެން ތިމަންރަސްކަލާނގެ އަޅާ ދޮގުކުރޫއެވެ. އަދި އެއުރެން ބުނޫއެވެ. މޮޔައެކެވެ. އަދި އެއުރެން އެކަލޭގެފާނަށް ބިރުދައްކައި ހެދިއެވެ.\n﴿١٠﴾ فَدَعَا رَبَّهُ أَنِّي مَغْلُوبٌ فَانتَصِرْ\nފަހެ، އެކަލޭގެފާނުގެ ވެރިރަސްކަލާނގެއަށް، އެކަލާގެފާނު دعاء ކުރައްވައި ވިދާޅުވިއެވެ. ހަމަކަށަވަރުން، މިއަޅާވަނީ، ދެރަކޮށްލައިފައެވެ. ފަހެ، (މިއަޅާޔަށް) نصر ދެއްވާނދޭވެ!\n﴿١١﴾ فَفَتَحْنَا أَبْوَابَ السَّمَاءِ بِمَاءٍ مُّنْهَمِرٍ\nފަހެ، ބޯކޮށް އޮހިގަންނަ ފެނަކަށް ތިމަންރަސްކަލާނގެ އުޑުގެ ދޮރުތައް ހުޅުއްވެވީމެވެ.\n﴿١٢﴾ وَفَجَّرْنَا الْأَرْضَ عُيُونًا فَالْتَقَى الْمَاءُ عَلَىٰ أَمْرٍ قَدْ قُدِرَ\nއަދި ތިމަންރަސްކަލާނގެ ފެންއާރުތަކަކަށް ބިންގަނޑު ފެޅުއްވީމެވެ. ފަހެ، ނިޔާކުރައްވާފައިވާ ކަމެއްގެ މައްޗަށް އެ ފެން (އެބަހީ: އުޑުން އޮހުނު ފެނާއި، ބިމުންއެރި ފެން) ބައްދަލުވިއެވެ.\n﴿١٣﴾ وَحَمَلْنَاهُ عَلَىٰ ذَاتِ أَلْوَاحٍ وَدُسُرٍ\nއަދި ފިލާތަކަކާއި، މޮހޮރުތަކަކުން ހަދާފައިވާ ނަވެއްގައި، ތިމަންރަސްކަލާނގެ އެކަލޭގެފާނު އުފުއްލެވީމެވެ.\n﴿١٤﴾ تَجْرِي بِأَعْيُنِنَا جَزَاءً لِّمَن كَانَ كُفِرَ\nތިމަންރަސްކަލާނގެ ބައްލަވާވޮޑިގަތުމާއެކު، އެ ނައު، ދުވަމުންދެތެވެ. (އެއުރެން) ދޮގުކުރި ކަލޭގެފާނަށް (އެބަހީ: نوح ގެފާނަށް) ހެޔޮ ޖަޒާއެއްކަމުގައެވެ.\n﴿١٥﴾ وَلَقَد تَّرَكْنَاهَا آيَةً فَهَلْ مِن مُّدَّكِرٍ\nއަދި ހަމަކަށަވަރުން، އެކަންތައްއެއީ، ހެތްކެއްކަމުގައި ތިމަންރަސްކަލާނގެ ލެހެއްޓެވީމެވެ. ފަހެ، ހަނދުމަކުރާ މީހަކުވޭހެއްޔެވެ؟\n﴿١٦﴾ فَكَيْفَ كَانَ عَذَابِي وَنُذُرِ\nފަހެ، ތިމަންރަސްކަލާނގެ عذاب އާއި، ތިމަންރަސްކަލާނގެ إنذار ތައްވީ ކޮންފަދައަކުން ހެއްޔެވެ؟\n﴿١٧﴾ وَلَقَدْ يَسَّرْنَا الْقُرْآنَ لِلذِّكْرِ فَهَلْ مِن مُّدَّكِرٍ\nހަމަކަށަވަރުން، ތިމަންރަސްކަލާނގެ قرآن ހަނދުމަކުޅައުމަށް ފަސޭހަކޮށް ދެއްވީމެވެ. ފަހެ، ހަނދުމަކުރާ މީހަކު ވޭހެއްޔެވެ؟\n﴿١٨﴾ كَذَّبَتْ عَادٌ فَكَيْفَ كَانَ عَذَابِي وَنُذُرِ\nعاد ބާގައިމީހުންވެސް ދޮގުކުރޫއެވެ. ފަހެ، ތިމަންރަސްކަލާނގެ عذاب އާއި ތިމަންރަސްކަލާނގެ إنذار ތައްވީ ކޮންފަދައަކުން ހެއްޔެވެ؟\n﴿١٩﴾ إِنَّا أَرْسَلْنَا عَلَيْهِمْ رِيحًا صَرْصَرًا فِي يَوْمِ نَحْسٍ مُّسْتَمِرٍّ\nދެމިހުންނަނިވި ސުންޕާކަމުގެ ދުވަހެއްގައި ގަދަ އަޑާއި، ގަދަ ފިނީގެ ވަޔެއް ހަމަކަށަވަރުން، ތިމަންރަސްކަލާނގެ އެއުރެންގެ މައްޗަށް ފޮނުއްވީމެވެ.\n﴿٢٠﴾ تَنزِعُ النَّاسَ كَأَنَّهُمْ أَعْجَازُ نَخْلٍ مُّنقَعِرٍ\nއެ ވައިރޯޅިއައިސް، މީސްތަކުން (ތިބިތަނުން) ލުހެލަތެވެ. ވެއްޓިފައިވާ ކަދުރު ރުކުގެ ބުޑުތަކެއްފަދައިން އެއުރެން ވާކަހަލައެވެ.\n﴿٢١﴾ فَكَيْفَ كَانَ عَذَابِي وَنُذُرِ\nފަހެ، ތިމަންރަސްކަލާނގެ عذاب އާއި ތިމަންރަސްކަލާނގެ إنذار ތައްވީ ކޮންފަދައަކުން ހެއްޔެވެ؟\n﴿٢٢﴾ وَلَقَدْ يَسَّرْنَا الْقُرْآنَ لِلذِّكْرِ فَهَلْ مِن مُّدَّكِرٍ\nހަމަކަށަވަރުން، ތިމަންރަސްކަލާނގެ قرآن ހަނދުމަކުޅައުމަށް ފަސޭހަކޮށް ދެއްވީމެވެ. ފަހެ، ހަނދުމަކުރާމީހަކު ވޭހެއްޔެވެ؟\n﴿٢٣﴾ كَذَّبَتْ ثَمُودُ بِالنُّذُرِ\nثمود ބާގައިމީހުން إنذار ތައް ދޮގުކުރޫއެވެ.\n﴿٢٤﴾ فَقَالُوا أَبَشَرًا مِّنَّا وَاحِدًا نَّتَّبِعُهُ إِنَّا إِذًا لَّفِي ضَلَالٍ وَسُعُرٍ\nފަހެ އެއުރެން ބުނޫއެވެ. ތިމަންމެން تبع ވާންވީ ތިމަންމެންގެ ތެރެއިން އެންމެ آدم ގެދަރިޔަކަށް ހެއްޔެވެ؟ އެހެންވިއްޔާ، ހަމަކަށަވަރުން، ތިމަންމެންވާހުށީ، މަގުފުރެދުމާއި، މޮޔަކަމެއްގެ ތެރޭގައިކަން ކަށަވަރެވެ.\n﴿٢٥﴾ أَأُلْقِيَ الذِّكْرُ عَلَيْهِ مِن بَيْنِنَا بَلْ هُوَ كَذَّابٌ أَشِرٌ\nތިމަންމެންގެ ތެރެއިން، ހަމަ އޭނާޔަށް وحى ބާވައިލެއްވީހެއްޔެވެ؟ އަދި ކިއެއްތަ! އޭނާޔަކީ ބޮޑު ދޮގުވެރި، ބޮޑާ މީީހެކެވެ.\n﴿٢٦﴾ سَيَعْلَمُونَ غَدًا مَّنِ الْكَذَّابُ الْأَشِرُ\nބޮޑު ދޮގުވެރި، ބޮޑާ މީހަކީ ކާކުކަން މާދަމާ (އެބަހީ: عذاب އަންނަދުވަހު) އެއުރެންނަށް ނިކަންހުރެ އެނގޭނެތެވެ.\n﴿٢٧﴾ إِنَّا مُرْسِلُو النَّاقَةِ فِتْنَةً لَّهُمْ فَارْتَقِبْهُمْ وَاصْطَبِرْ\nހަމަކަށަވަރުން، ތިމަންރަސްކަލާނގެ އެއުރެންނަށް امتحان އެއްގެ ގޮތުގައި އަންހެން ޖަމަލެއް (ނެރުއްވައި) ފޮނުއްވާހުށީމެވެ. ފަހެ، ކަލޭގެފާނު އެއުރެން ކަންކުރާގޮތް ބައްލަވައި انتظار ކުރައްވާށެވެ! އަދި ކެތްތެރިވެވަޑައިގަންނަވާށެވެ!\n﴿٢٨﴾ وَنَبِّئْهُمْ أَنَّ الْمَاءَ قِسْمَةٌ بَيْنَهُمْ ۖ كُلُّ شِرْبٍ مُّحْتَضَرٌ\nއަދި ކަލޭގެފާނު އެއުރެންނަށް އަންގަވާށެވެ! ހަމަކަށަވަރުން، ފެން ވަނީ އެއުރެންގެ މެދުގައި (އެބަހީ: އެއުރެންނާއި އެ ޖަމަލާ ދެމެދު) ބައްސަވައިފައެވެ. ކޮންމެ ބަޔަކަށްމެ، އެބަޔެއްގެ ބުއިން (އެބަޔެއްގެ ދުވަހު) حاضر ކުރައްވާފައިވެއެވެ.\n﴿٢٩﴾ فَنَادَوْا صَاحِبَهُمْ فَتَعَاطَىٰ فَعَقَرَ\nފަހެ، އެއުރެންގެ އެކުވެރިޔާއަށް އެއުރެން ގޮވޫއެވެ. ފަހެ، އޭނާ ކަނޑި ލިބިގަނެ، ޖަމަލު މަރައިލިއެވެ.\n﴿٣٠﴾ فَكَيْفَ كَانَ عَذَابِي وَنُذُرِ\nފަހެ، ތިމަންރަސްކަލާނގެ عذاب އާއި، ތިމަންރަސްކަލާނގެ إنذار ތައްވީ ކޮންފަދައަކުންހެއްޔެވެ؟\n﴿٣١﴾ إِنَّا أَرْسَلْنَا عَلَيْهِمْ صَيْحَةً وَاحِدَةً فَكَانُوا كَهَشِيمِ الْمُحْتَظِرِ\nހަމަކަށަވަރުން، ތިމަންރަސްކަލާނގެ އެއުރެންގެ މައްޗަށް ބިރުވެރި އެންމެ އަޑެއް ފޮނުއްވީމެވެ. ފަހެ، ގެރިބަކަރި ހުއިހައްޕާމީހާ ގެންގުޅޭ ހިކި ހުއިތަކެއް ފަދައިން އެއުރެންވޫއެވެ.\n﴿٣٢﴾ وَلَقَدْ يَسَّرْنَا الْقُرْآنَ لِلذِّكْرِ فَهَلْ مِن مُّدَّكِرٍ\n﴿٣٣﴾ كَذَّبَتْ قَوْمُ لُوطٍ بِالنُّذُرِ\nلوط ގެފާނުގެ قوم ގެމީހުން إنذار ތައް ދޮގުކުރޫއެވެ.\n﴿٣٤﴾ إِنَّا أَرْسَلْنَا عَلَيْهِمْ حَاصِبًا إِلَّا آلَ لُوطٍ ۖ نَّجَّيْنَاهُم بِسَحَرٍ\nހަމަކަށަވަރުން، ތިމަންރަސްކަލާނގެ އެއުރެންގެމައްޗަށް ހިލައިގެ ވާރޭ ފޮނުއްވީމެވެ. لوط ގެފާނުގެ أهل ވެރިން މެނުވީއެވެ. ދަންވަރުގެ ވަގުތެއްގައި ތިމަންރަސްކަލާނގެ އެއުރެން ސަލާމަތްކުރެއްވީމެވެ.\n﴿٣٥﴾ نِّعْمَةً مِّنْ عِندِنَا ۚ كَذَٰلِكَ نَجْزِي مَن شَكَرَ\nތިމަންރަސްކަލާނގެ حضرة ން ދެއްވި نعمة އެއްގެގޮތުގައެވެ. شكر ކުރާ މީހަކަށް އެފަދައިން ތިމަންރަސްކަލާނގެ ޖަޒާދެއްވަމެވެ.\n﴿٣٦﴾ وَلَقَدْ أَنذَرَهُم بَطْشَتَنَا فَتَمَارَوْا بِالنُّذُرِ\nއަދި ހަމަކަށަވަރުން، ތިމަންރަސްކަލާނގެ عقوبات ގެ ވާހަކައިން، އެކަލޭގެފާނު އެއުރެންނަށް إنذار ކުރެއްވިއެވެ. ފަހެ، އެއުރެން އެ إنذار ތަކާމެދު شك ކުރޫއެވެ.\n﴿٣٧﴾ وَلَقَدْ رَاوَدُوهُ عَن ضَيْفِهِ فَطَمَسْنَا أَعْيُنَهُمْ فَذُوقُوا عَذَابِي وَنُذُرِ\nއަދި ހަމަކަށަވަރުން، އެކަލޭގެފާނުގެ މެހުމާނުންނާމެދު، ނުބައިކަންތައް ކުރުމަށްޓަކައި އެކަލޭގެފާނުގެ އަރިހުން އެއުރެން އެދިގަތެވެ. ފަހެ، ތިމަންރަސްކަލާނގެ އެއުރެންގެ ލޯތައް ކަނުކުރެއްވީމެވެ. (އަދި އެންގެވީމެވެ.) ފަހެ، ތިޔަބައިމީހުން ތިމަންރަސްކަލާނގެ عذاب އާއި، إنذار ގެ ރަހަ ލިބިގަންނާށެވެ!\n﴿٣٨﴾ وَلَقَدْ صَبَّحَهُم بُكْرَةً عَذَابٌ مُّسْتَقِرٌّ\nއަދި ހަމަކަށަވަރުން، ފަތިހެއްގެ ފަތިސްވަގުތުގައި ދެމިހުންނަނިވި عذاب އައިސް އެއުރެންނަށް ޖެހުނެވެ.\n﴿٣٩﴾ فَذُوقُوا عَذَابِي وَنُذُرِ\nފަހެ، ތިޔަބައިމީހުން ތިމަންރަސްކަލާނގެ عذاب އާއި، إنذار ގެ ރަހަ ލިބިގަންނާށެވެ!\n﴿٤٠﴾ وَلَقَدْ يَسَّرْنَا الْقُرْآنَ لِلذِّكْرِ فَهَلْ مِن مُّدَّكِرٍ\n﴿٤١﴾ وَلَقَدْ جَاءَ آلَ فِرْعَوْنَ النُّذُرُ\nހަމަކަށަވަރުން، فرعون ގެމީހުންގެ ގާތަށް إنذار ތައް އައެވެ.\n﴿٤٢﴾ كَذَّبُوا بِآيَاتِنَا كُلِّهَا فَأَخَذْنَاهُمْ أَخْذَ عَزِيزٍ مُّقْتَدِرٍ\nތިމަންރަސްކަލާނގެ ދެއްކެވި ހުރިހާ معجزات ތައް އެއުރެން ދޮގުކުރޫއެވެ. ފަހެ، عزيز ވަންތަ، ކުޅަދުންވަންތަ ކަލެއްގެ ހިއްޕެވުމަކުން، ތިމަންރަސްކަލާނގެ އެއުރެން ހިއްޕެވީމެވެ.\n﴿٤٣﴾ أَكُفَّارُكُمْ خَيْرٌ مِّنْ أُولَٰئِكُمْ أَمْ لَكُم بَرَاءَةٌ فِي الزُّبُرِ\nއެއުރެންނަށްވުރެ ތިޔަބައިމީހުންގެ كافر ން، ހެޔޮކަން ބޮޑީހެއްޔެެވެ؟ ނުވަތަ ބާވައިލެއްވި ފޮތްތަކުގައި عذاب ން މިންޖުވުމެއް، ތިޔަބައިމީހުންނަށްޓަކައި ވަނީހެއްޔެވެ؟\n﴿٤٤﴾ أَمْ يَقُولُونَ نَحْنُ جَمِيعٌ مُّنتَصِرٌ\nނުވަތަ ތިމަންމެން އެންމެންނީ، نصر ލިބިގެންވާ ބަޔެކޭ އެއުރެން ބުނަނީހެއްޔެވެ؟\n﴿٤٥﴾ سَيُهْزَمُ الْجَمْعُ وَيُوَلُّونَ الدُّبُرَ\nއެ (كافر ންގެ) جماعة ދެރަކުރައްވައި، ބަލިކޮށްލައްވާނެތެވެ. އަދި އެއުރެން ފުރަގަސްދީ، ފިލަން ދުވާނެތެވެ.\n﴿٤٦﴾ بَلِ السَّاعَةُ مَوْعِدُهُمْ وَالسَّاعَةُ أَدْهَىٰ وَأَمَرُّ\nއަދި ކިއެއްތަ! އެއުރެންނަށް (عذاب ދެއްވުމަށް) ކަނޑައަޅުއްވާފައިވާ ވަގުތަކީ، قيامة ވުމުގެ ވަގުތެވެ. އަދި قيامة ވުމުގެ ވަގުތު (އެއުރެންގެ މައްޗަށް) ދަތިކަން މާބޮޑެވެ. އަދި ހިތިކަންވެސް މާބޮޑުމެއެވެ.\n﴿٤٧﴾ إِنَّ الْمُجْرِمِينَ فِي ضَلَالٍ وَسُعُرٍ\n﴿٤٨﴾ يَوْمَ يُسْحَبُونَ فِي النَّارِ عَلَىٰ وُجُوهِهِمْ ذُوقُوا مَسَّ سَقَرَ\n(އެއީ) އެއުރެންގެ މޫނުތައް ވަތަށްލައި، ނަރަކައިގެ ތެރޭގައި ދަމައި، ގެންދަވާދުވަހެވެ. (އަދި އެއުރެންނަށް އަންގަވާނެތެވެ.) ނަރަކައިގެ އަލިފާންގަނޑު ބީހުމުގެ ރަހަ ތިޔަބައިމީހުން ލިބިގަންނާށެވެ!\n﴿٤٩﴾ إِنَّا كُلَّ شَيْءٍ خَلَقْنَاهُ بِقَدَرٍ\nހަމަކަށަވަރުން، ތިމަންރަސްކަލާނގެ ކޮންމެއެއްޗެއް ހައްދަވާފައިވަނީ، ކަނޑައަޅުއްވާފައިވާ ވަކިމިންވަރަކަށެވެ.\n﴿٥٠﴾ وَمَا أَمْرُنَا إِلَّا وَاحِدَةٌ كَلَمْحٍ بِالْبَصَرِ\nއަދި ތިމަންރަސްކަލާނގެ އަމުރުފުޅު އެއީ، އެއް އަމުރުފުޅެއް ކަމުގައިމެނުވީ ނުވެއެވެ. ލޮލުގެ އެސްފިޔަޖަހައިލުން ފަދައިންނެވެ.\n﴿٥١﴾ وَلَقَدْ أَهْلَكْنَا أَشْيَاعَكُمْ فَهَلْ مِن مُّدَّكِرٍ\nހަމަކަށަވަރުން، ތިމަންރަސްކަލާނގެ، ތިޔަބައިމީހުންނާ އެއްފަދަވެގެންވާ މީހުން ހަލާކުކުރެއްވީމެވެ. ފަހެ، ހަނދުމަކުރާ މީހަކު ނުވޭހެއްޔެވެ؟\n﴿٥٢﴾ وَكُلُّ شَيْءٍ فَعَلُوهُ فِي الزُّبُرِ\nއަދި އެއުރެންކުޅަ ކޮންމެކަމެއް، ފަތްފުށްތަކުގައިވެއެވެ.\n﴿٥٣﴾ وَكُلُّ صَغِيرٍ وَكَبِيرٍ مُّسْتَطَرٌ\nއަދި ކުދިބޮޑު އެންމެހާ ކަންތައް (اللّوح المحفوظ ގައި) ލިޔުއްވާފައިވެއެވެ.\n﴿٥٤﴾ إِنَّ الْمُتَّقِينَ فِي جَنَّاتٍ وَنَهَرٍ\nހަމަކަށަވަރުން، تقوى ވެރިންވަނީ، ސުވަރުގެތަކާއި، ބާވަތްބާވަތުގެ ކޯރުތަކުގެ نعمة ގައެވެ.\n﴿٥٥﴾ فِي مَقْعَدِ صِدْقٍ عِندَ مَلِيكٍ مُّقْتَدِرٍ\nހިތްހަމަޖެހޭ، އުފާވެރިކަމުގެ ދާނެއްގައެވެ. ކުޅަދުންވަންތަ، ރަސްވަންތަ ރަސްކަލާނގެ حضرة ގައެވެ.


Positivevi2meehun dhiya flightgai 358 meehun dhathurukoffaivey\nއެ ފްލައިޓަކީ އިޓަލީ ސަރުކާރުން ހަމަޖެއްސި ފްލައިޓެއް\nއެ ފްލައިޓުގައި އައިލެންޑް ސަފާރީގެ ފަތުރުވެރިންނާއި އިޓަލީއަށް ނިސްބަތްވާ ކްރޫއިން ދަތުރުކުރި\nކ. މާލެ | 27 މާރޗް 2020 | ހުކުރު 23:34 | 521,395\nއެއަރޯ ފްލޯޓް - ގޫގުލް\nޕޮޒިޓިވްވި އިޓަލީ ދެ މީހުން ދަތުރުކުރި ފްލައިޓުގައި 358 މީހުން ދަތުރުކޮށްފައިވާކަމަށް ކޮވިޑް-19 އާއި ގުޅިގެން ސަރުކާރުން އެކުލަވާލާފައިވާ ޓާސްކްފޯސްގެ ތަރުޖަމާނު މަބްރޫކް އަޒީޒް ވިދާޅުވެއްޖެއެވެ.\nހުކުރު ދުވަހުގެރޭ ބޭއްވި ނޫސްވެރިންގެ ބައްދަލުވުމުގައި ވާހަކަދައްކަވަމުން މަބްރޫކް ވިދާޅުވީ ރާއްޖެއަށް ފަތުރުވެރިން އައުން މަނާކުރުމާއިއެކު އިޓަލީގެ ސަރުކާރުން ރާއްޖޭގައި ތިބި އިޓަލީގެ ރައްޔިތުން އަނބުރާ ގައުމަށް ގެންދިއުމަށް ފްލައިޓެއް ހަމަޖެއްސި ކަމަށެވެ.\nބައްޔަށް ޕޮޒިޓިވްވި ދެމީހުން ދަތުރުކުރި އެއަރޯ ފްލޯޓް (SU321) އިން ޖުމްލަ 358 މީހުން ދަތުރު ކޮށްފައިވާކަމަށް މަބްރޫކް ވިދާޅުވި އެވެ. އަދި އެ ފްލައިޓުގައި ދަތުރު ކުރި މީހުންގެ ތެރޭގައި އެ ދެ ފަތުރުވެރިން އެންމެ ފުރަތަމަ ތިބި އައިލެންޑް ސަފާރީގެ އިތުރު ފަތުރުވެރިންނާއި އިޓަލީއަށް ނިސްބަތްވާ އެ ސަފާރީގެ ކްރޫއިންވެސް ހިމެނޭ ކަމަށް މަބްރޫކް ވިދާޅުވިއެވެ.\nއިޓަލީއަށް ނިސްބަތްވާ މި ދެމީހުން ބައްޔަށް ޕޮޒިޓިވް ވިކަން އެނގުނީ ފްލައިޓު ވައިގެ ތެރޭގައި އޮއްވާ ކަމަށް ހުކުރު ދުވަހުގެ ހަވީރު ބޭއްވުނު ކުއްލި ނޫސްވެރިންގެ ބައްދަލުވުމުގައި ހެލްތު މިނިސްޓަރ އަމީން ވަނީ ވިދާޅުވެފައެވެ.\nނޫސްވެރިންގެ ބައްދަލުވުމުގައި ޑިރެކްޓަރ ޖެނެރަލް އޮފް ޕަބްލިކް ހެލްތު މައިމޫނާ އަބޫބަކުރު ވިދާޅުވީ އެ ދެ މީހުން ޕޮޒިޓިވްވިކަން އެނގުމާއެކު، ފްލައިޓްގެ ކުރޫއިންނަށް އެ މައުލޫމާތު އަންގާފައިވާކަމަށެވެ. އިޓަލީގެ ކަމާއިބެހޭ އިދަރާތަކުގެ އިތުރުން، ފްލައިޓް ޖެއްސުމަށް ހަމަޖެހިފައިވާ އެއާޕޯޓާވެސް އެ މައުލޫމާތު މިހާރު ހިއްސާކުރެވިފައިވާކަމަށް މައިމޫނާ ވިދާޅުވި އެވެ.\nއައިލެންޑް ސަފާރީން އެންމެ ފުރަތަމަ ބަލީގެ އަލާމާތްތައް ހުރި ބަޔަކު ތިބި ކަމަށް ރިޕޯޓު ކުރެވުނީި 13 މާޗުގައެވެ. މަބްރޫކް ވިދާޅުވީ އެމީހުން ރާއްޖެއިން ފުރާފައިވަނީ 14 ދުވަހުގެ ކަރަންޓީނުގެ މުއްދަތު ފުރިހަމަކުރުމަށްފަހު ކަމަށެވެ. އެގޮތުން 14 ދުވަސް ހަމަވަނީ ހުކުރު ދުވަހަށް ކަމަށެވެ.\nމިހާތަނަށް ރާއްޖެއިން ކޮވިޑް-19ގެ 16 ކޭސްއެއް ފެނިފައިވާއިރު ހުކުރު ދުވަހު ޕޮޒިޓިވްވި ދެ އިޓަލީ މީހުންގެ އިތުރުން އިތުރު ދެ މީހަކުވެސް އެ ސަފާރީން ވަނީ ކޮވިޑް-19 އަށް ޕޮޒިޓިވް ވެފައެވެ.


Tree Top Hospital ah bodu tharuheebeh, furathama dhuvahu ves 100 meehun dhekki | Mihaaru\nޓްރީ ޓޮޕް ހޮސްޕިޓަލަށް ބޮޑު ތަރުހީބެއް، ފުރަތަމަ ދުވަހު ވެސް 100 މީހުން ޑޮކްޓަރަށް ދެއްކި\nހުޅުމާލޭގައި މިދިޔަ ބުރާސްފަތި ދުވަހު ހުޅުވި ޓްރީ ޓޮޕް ހޮސްޕިޓަލް\n04 މާޗް 2018\nއެ ހޮސްޕިޓަލުގެ އިސް އޮފިޝަލަކު ވިދާޅުވީ ފުރަތަމަ ދުވަހު އެޑްމިޓްކޮށްގެން ފަރުވާ ދިންއިރު އިމަޖެންސީ ރޫމް (އީއާރު) އަށް ވެސް ފަރުވާ ހޯދަން މީހުން ދިޔަ ކަމަށެވެ. އަދި މިހާރު ވެސް ވަރަށް ގިނަ ބަޔަކު ޑޮކްޓަރަށް ދައްކަން އެޕޮއިންޓް ހޯދަން ގުޅަމުން އަންނަ ކަމަށް ވެސް އޮފިޝަލް ވިދާޅުވި އެވެ.\n"އަޅުގަނޑުމެންނަށް މިހާތަނަށް ފީޑްބެކް ލިބެނީ ވަރަށް ރަނގަޅު ކަމަށް. ފުރަތަމަ ދުވަހު މިތަނަށް އައި ކޮންމެ މީހަކާ ވަކިވަކިން އަޅުގަނޑުމެން އިންޓަވިއު ކުރިން ހިދުމަތް ހޯދި ގޮތާ ބެހޭ ގޮތުން. ވަރަށް ގިނަ މީހުން ބުނި ވަރަށް ރަނގަޅޭ،" އޭނާ ވިދާޅުވި އެވެ.\nޓްރީ ޓޮޕް ހޮސްޕިޓަލްގެ ރިސެޕްޝަންގައި މުވައްޒަފުން މަސައްކަތް ކުރަނީ: މިއީ މިހާތަނަށް ރާއްޖޭގައި ހުޅުވި އެންމެ ފެންވަރު ރަނގަޅު ހޮސްޕިޓަލް.\nއޮފިޝަލް ވިދާޅުވީ މިހާތަނަށް އެ ހޮސްޕިޓަލުން އެންމެ ގިނައިން ފަރުވާ ހޯދީ ދިވެހިން ކަމަށެވެ. އަދި މަދުމަދުން ބިދޭސީން ވެސް އަންނަ ކަމަށް އޭނާ ވިދާޅުވި އެވެ.\nޓްރީ ޓޮޕް ހޮސްޕިޓަލުން ހިދުމަތް ހޯދި މީހަކު އެތަނުގެ ފޭސްބުކް ޕޭޖްގައި ލިޔެފައި ވަނީ ލިބުނު ހިދުމަތާ މެދު ވަރަށް ހިތްހަމަޖެހޭ ކަމަށެވެ. އަދި ބަލިމީހާ ގޮވައިގެން ތަނުގެ މުވައްޒަފުން ޑޮކްޓަރާ ހަމައަށް ގެންދިއުމަކީ މީގެ ކުރިން ރާއްޖެ އިން ދެކެފައި ނުވާ މަންޒަރެއް ކަމަށް ބުނެފައިވެ އެވެ.\n"އަޅުގަނޑުގެ ބައްޕަ އެތަނަށް ފަރުވާ ހޯދަން ދިޔަ. އަދި އެނބުރި ގެ އަށް އައީ ވެސް ވަރަށް ހިތްހަމަޖެހިގެން. އެ ހޮސްޕިޓަލުގެ ރަނގަޅު ވާހަކަ އެންމެން ކައިރީ ދައްކާ. ބައްޕައަށް އެތަނަށް ދެވުނީ ދިން ގަޑިއަށް ވުރެ ތަންކޮޅެއް ލަހުން. ނަމަވެސް އެތަނުން ގުޅާފައި ހަނދާން ކޮށްދިން،" އެ ހޮސްޕިޓަލާ ބެހޭ ގޮތުން ލިޔެފައިވެ އެވެ.\nއެހެން މީހަކު ލިޔެފައި ވަނީ ޓްރީ ޓޮޕް ހޮސްޕިޓަލުގެ ހިދުމަތްތަކާ މެދު ވަރަށް ހިތްހަމަޖެހޭ ކަމަށެވެ. އަދި ފުރަތަމަ ދުވަހު ވެސް ތިން ފަހަރު ދިޔަ ކަމަށާއި އެތަނުން ދިމާވި އެންމެން ވެސް ފެންނަނީ ވަރަށް ހިނިތުންވުމާ އެކު ހިދުމަތް ދޭތަން ކަމަށް ވެސް ބުނެފައިވެ އެވެ.\n"ހުރިހާ މުވައްޒަފުންނަށް ވަރަށް ޝުކުރުވެރިވަން. އަދި ސެކިއުރިޓީންނަށް ވެސް ޝުކުރިއްޔާ. އެ މީހުން އަޅުގަނޑު ނުކުންނަންދެން ދަރިފުޅު ގޮވައިގެން އުޅުނީ. އަހަންނަށް ވަރަށް ބޮޑަށް ރައްކާތެރިކަން އިހުސާސްވި،" އެ މީހާ ލިޔެފައިވެ އެވެ.\nTree Top Hospital hulhuvaifi, doctor ah dhekkun 750 rufiyaa ah\nރާއްޖެއިން މިވަގުތު ލިބެން ނެތް ވަރަށް ގިނަ ފަރުވާތަކާއި އެންމެ ޒަމާނީ ވަސީލަތްތަކާ އެކު ހުޅުވި އެ ހޮސްޕިޓަލުން އާސަންދަ ހިދުމަތް މިވަގުތު ލިބެނީ ހަމައެކަނި އެޑްމިޓްކޮށްގެން ފަރުވާދޭ މީހުންނަށެވެ. ނަމަވެސް އެޑްމިޓްނުކޮށް ޑޮކްޓަރަށް ދައްކާ މީހުންނަށް ވެސް އާސަންދަ ވަރަށް އަވަހަށް ހަމަޖެހޭނެ ކަމަށް އެ ހޮސްޕިޓަލުން ބުންޏެވެ.\nޓްރީ ޓޮޕް ހޮސްޕިޓަލް ހިންގާ އޮސްޓްރޭލިއާގެ ރަމްސޭ ގްރޫޕާއި މެލޭޝިއާގެ ސައިމް ޑާބީ ގުޅިގެން މެނޭޖްކުރާ ހޮސްޕިޓަލްގައި 210 އެނދު ހުރެ އެވެ. އަދި 30 ގައުމެއްގެ މީހުންގެ ވަޒީފާ އަދާކުރާނެ ކަމަށް، ޓްރީ ޓޮޕުން ބުނެ އެވެ.\nސިއްހަތު ހުޅުމާލެ ޓްރީޓޮޕް ހޮސްޕިޓަލް ސިއްހީ ޚިދުމަތް\n32 ކޮމެންޓް, 179 ރިއެކްޝަންސް\nކުރިން މާލޭގަ ކުލިނިކުތަކުގަ މަސައްކަތް ކުރި ބައެއް ޑޮކްޓަރުން ތިހޮސްޕިޓަލް ގަ އެބަ ތިބި. 300ރ އިން 750ރ އަށް ފީބޮޑުވި އިރު ހަމައެއް ޑޮކްޓަރެއް. ފަރުވާ ތަފާތެއް ނުވޭ.\nގިނަ މީހުންބުނަނީ ޚިދްމަތް ވަރަށް ރަނގަޅޭ އިނގޭ! މަރްހަބާ ޓްރީޓޮޕް ހޮސްޕިޓާ ހިންގަވާ އިސްވެރިން!\nޓްރީޓޮޕް ހޮސްޕިޓަލް ހުޅުވިއިރު ސަރުކާރުގެ އެއްވެސް ފަރާތަކަށް ދައުވަތު ނުދިންކަން ފާހަގަ ކޮށްލަންޖެހޭ.. މިފަދަ ބޮޑެތި އިންވެސްޓްމަންޓްތައް ކުރާ ފަރާތްތަށްވެސް އިނދަޖެހޭވަރުގެ ސިޔާސީ ހަލަބޮލިކަން ސަރުކާރުން މިގައުމަށް ގެނެސްސަ މިއޮތީ..\nގިނަ ދިވެހިންނަކީ އިސްރާފުކުރުމާ ދެއްކުންތެރިކަމަށް އިންތިހާ އަށް ލޯބިކުރާބައެއް. އެހެންކަމުން އާދައިގެ ކްލިނިކަކުން 200ރ އަށް ލިބޭ ޚިދުމަތެއް ހޯދަން ތިޔަ ހޮސްޕިޓަލަށް ގޮސް ހަމަ އެޚިދުމަތަށް 2000ރ ހޭދަކުރިޔަސް އެއީ ހައިރާންވާވަރު ކަމެއްނޫން.\nވަރަށް ގިނައިން ތިމާގެ މީހުން ގޮވައިގެން ރާއްޖޭގެ ހޮސްޕިޓާ ކުލިނިކު ތަކަށް ދާ މީހެއްގެ ހައިސިއްޔަތުން ދަންނަވަން ޖެހެނީ އެއް ފަރުވާއަކަށް ވެސް އުފުލަން ޖެހޭ ތަކުލީފާ ހޭދަކުރަން ޖެހޭ ވަގުތަށް ބަލާ އިރު 200 ރުފިޔާއަށް ލިބޭ ފަރުވާ 2000 ރުފިޔާއަށް ވެސް ހޯދާނަމޭ ޓްރީޓޮޕުން އެ އިޝްތިހާރު ކުރާ ގޮތަށް އެކަން ހިނގަންޏާ\nޓްރީ ޓޮޕް ހޮސްޕިޓަލަށް ބޮޑު ތަރުހީބެއް، ފުރަތަމަ ދުވަހު ވެސް 100 މީހުން ޑޮކްޓަރަށް ދައްކާ އަދި ރާއްޖޭގެ ސިއްޚީ ޚިދްމަތަށް އިންގިލާބު ގެނުވާދޭނެ ހޮސްޕިޓަލަކަށް ޓްރީ ޓޮޕް ވާނެ ކަމަށް މަމެން އުއްމީދު ކުރަނީ. މަމެން އުއްމީދު ކުރަން ރާއްޖޭގެ ކޮންމެ ރިސޯރޓެއްގައި ވެސް ޓްރީޓޮޕްގެ މެޑިކަލް ކްލިނިކް އެއް ހުންނާނެ އުސޫލުން ޓޫރިޒަމް މިނިސްޓްރީގެ ގަވާއިދަށް ބަދަލު ގެންނާނެ ކަމަށް ސަބަބަކީ މިހާރު ރިސޯރޓް ގައި ހުންނަ މެޑިކަލް ކްލިިނިކް އަކީ އެއީ ހަމަ ނަމެއްގައި ހުންނަ ތަނެކޭ އެތަނުން އެއްގޮތަކަށް ވެސް އަސާސީ ބޭސް ފަރުވާ ވެސް ނުލިބެއޭ. 500 މީހުން އެވްރެޖް ކޮށް ގެސްޓުންނާއި އެކު ރިސޯރޓެއްގައި އުޅޭ އިރު އެމެންގެ ސިއްޚީ ސަލާމަތް ތެރިކަން ހުންނަން ޖެހޭނީ މިއަށް ވުރެން ރަނގަޅު ފެންވަރުގައި. މިކަން ކުރެވޭނީ ޓްރީ ޓޮޕް ފަދަ ބަޔަކު އެކަމުގައި އެންގޭޖް ކޮށްގެން. މޭކް ލިޓިލް ސްޕޭސް ޓު މޭކް އިޓް އަ ބެޓަރ ޕްލޭސް ފޯރ ޔޫ އެން ފޯރ މީ އެން ދި އެންޓޔަރ ހިއުމެން ރޭސް. ދިސް އިޒް ދަ ވޯލްޑް ވީ ލިވް އިން..\nކީއްވެ މީހަކު ލައިކެއް ނުދެނީ އެންމެން ޑިސްލައިކު ކުރަނީ\nޓްރީ ޓޮޕް ހޮސްޕިޓަލަށް ބޮޑު ތަރުހީބެއް، ފުރަތަމަ ދުވަހު ވެސް 100 މީހުން ޑޮކްޓަރަށް ދެއްކި، ކިހިނެއްބާ މީ ތަރުހީބަކަށްވީ! ގިނަ މީހުން ބަލިވެގެން ޑޮކްޓަރަށް ދެއްކުމަކީ ކުރިއެރުމެއްބާ! ބަލިވެގެން ޑޮކްޓަރަށް ދައްކާ އަދަދު މަދުވުމަކިީ ކުރިއެރުމެއް ކަމަށް ގަބޫލުކުރެވެނީ.\nއޯއެމްޖީ ! މަގޭ ސިކުނޑި ހަނދާންނެތި ދަބަހުގަ ބާއްވާފަ މި ކޮމެންޓު ކިޔާލެވުނީ\nރާއްޖެއިން ވެވެން އޮތް ކަމެއް ކުރުމަށް ބޭރުކަރައަކަށް ގޮސް މިހެން ލިބޭ މަދު ޑޮލަރު ކޮޅު ތަޅާލުން އެއީ އެހާ ބުއްދިވެރި ހިޔާލެއް ނޫން، ގައުމައް ތަރައްގީ އަންނާނީ ހުރިހާ ކަމެއްވެސް ޕޮޒިޓިވްކޮށް ބަލައިގެން. ސިޔާސީ ލީޑަރުން މަސައްކަތް ކުރަނީ އަބަދުވެސް އެމީހުންގެ އަމިއްލަ ފައިދާއަށް. ވައްކަން ނުކުރާނެކަން ޔަގީންވާ ރައީސަކު ވެރިކަމެއް ނުކުރާނެ. އެހންކަމުން އާއްމު ރައްޔިތުން ސިޔާސީ މީހުންގެ އަމިއްލަ ކޯޅުމުގައި ބައިވެރިނުވެ، ގައުމަށް ހެޔޮ އެދޭ ރައްޔިތެއްގެ ޒިންމާ އަދާކުރުން މާބުއްދިވެރި. (ޕްރެޒިޑެންޓާ ޒާތީ ނުވޭ.)\nހުރިހާ ނޫހަކުން މި ޓްރީޓޮޕް ހޮސްޕިޓަލާ ބެހޭ އާޓިކަލްތައް ކިޔާފިން. އެހެންނަމަވެސް ޓްރީ ޓޮޕް ހޮސްޕިޓަލަށް ގުޅޭ ނަންބަރެއް އަދި އެޕޮއިންޓްމެންޓް ހަދާނެ ގޮތެއްވެސް މި އެއްވެސް އާޓިކަލް އެއްގަ ނެތް. މިއަކަށް ނުކިޔާނެ ފުރިހަމަ ހަބަރެކޭ!\nވިސްނާލާ, އެންމެ އަސާސީ ހިދުމަތް މިހާރު5ސްޓަރ ފެންވަރުގައި, އަނެއްކާ ވެސް ވިސްނާލާ,5ސްޓަރ ރިސޯޓުތައް އަހަރެމެން ދިވެހިންނަށް ކިހާ އަތް ފޯރާތޯ! މިފަހަރު ވިސްނާ މިހެން މަދު މަހުޖަނުންކޮޅެއް އަހަރެމެންނަށް ލިބިފައިވާ ރީތި ރަށްތައް ފޭރިގަނެ, އެ މީހުން އަހަރެމެން ކޮންޓުރޯލް ކުރާގޮތް...މި ދަނީ ދެން އެޕޮއިންމަންޓެއް ހަައްދަން ޓްރީ ޓޮޕްއަށް...\nވިމް. ޤަބޫލުކުރަންޖެހޭ އެއް ކަމެއް އެބައޮތް.5ސްޓަރ ފެންވަރަށް ހަދަނީ5ސްޓަރ ފެންވަރުގެ މީހުންނަށް ޚިދުމަތްދޭން. ރާއްޖޭގައި ހަދާ ކޮންމެ ފިހާރައެއް، ގެދޮރެއް، ހޮޓަލެއް، ހޮސްޕިޓަލެއް ނުޖެހޭ އެންމެ ނިކަމެތި މީހާއަށް ވަދެވޭ ފެންވަރަށް ހަދާ، އެފަދަ އަގުތައް ހަމަޖައްސާކަށް. އެފެންވަރުގެ މީހުންނަށް ހުންނާނެ އެފެންވަރުގެ ތަންތަން. ޓްރީ ޓޮޕް ހޮސްޕިޓަލަކީ މަތީ ފަންތީގެ މީހުންނާއި ރިސޯޓްތަކަށް އަންްނަ މުއްސަނދި މީހުންނަށް އަމާޒުކޮށް ހިންގާ ތަނެއް.\nމުސްތަޤުބަލުގައި ތިޔަތަނަކުން ދިވެހިންނެއް ޙިދުމަތެއް ނުހޯދާނެ ކަމަށް ލަފާކުރެވޭ. ސަބަބަކީ ތިއީ ދިވެހިންނަށް އަތްފޯރާ ފަށުގައި ހުރި ތަނެއްނޫން. ރާއްޖޭން ބޭރަށްގޮސް ފަރުވާ ހޯދިއަސް މާ ބޮޑުތަން އަގު ހެޔޮވެފާ މާ ހިތްހަމަޖެހޭ.\nޜާއްޖޭގައި ހުރި އިންޓަނެޝަނަލް ސްކޫލްތަކަށްދަނީ ދިވެހިން. ޢަތްފޯރާ.\nޝިފާގޫ ރާްއްޖޭގައި މުޅިންވެސްހުރީ އިންޓަރނޭޝަނަލް ސްކޫލުތައް އެހެންވެތާ އިންޓަރނޭޝަނަލް އެގްޒާރމްސް ހަދަނީ..ބުނޭ ޕްރައިވެޓް ސްކޫލުތަކައް ދިވެހިންދާ ވާހަކަ ކިތައްމެ އަގު ބޮޑުވިޔަސް


Hukumaa ehgothah, Maumoon ge beyfulhun dharani dhakkavaifi | Mihaaru\nމައުމޫންގެ ހަތަރު ބޭފުޅުން: ދެ މިލިއަން ރުފިޔާ ދައްކަން އެ ބޭފުޅުންނަށް ކުރި ހުކުމާ އެއްގޮތަށް މިއަދު ވަނީ ފައިސާ ދައްކާފައި --ފޮޓޯ/މިހާރު\nހުކުމާ އެއްގޮތަށް މައުމޫންގެ ހަތަރު ބޭފުޅުން ދަރަނި ދައްކަވައިފި\n11 ފެބުރުއަރީ 2019 - 14:387comments\nމައުމޫންގެ ހަތަރު ބޭފުޅުން ކަމަށްވާ ދުންޔާ މައުމޫނާއި ޔުމްނާ މައުމޫނާއި އަހުމަދު ފާރިސް މައުމޫން އަދި މުހައްމަދު ޣައްސާން މައުމޫންގެ މައްޗަށް ރަޝީދު ކޮންސްޓްރަކްޝަން އެންޑް ކާޕެންޓްރީ (އާރްސީސީ) އަށް 2.1 މިލިއަން ރުފިޔާ ދައްކަން ސިވިލް ކޯޓުން 2017 ގައި ހުކުމްކުރީ އެ ހަތަރު ބޭފުޅުންގެ ނަމުގައި މާލޭގައި އޮތް ބިމެއްގައި އެ ކުންފުނިން ކުރި އިމާރާތަށް ދައްކަންޖެހޭ ފައިސާ ނުދެއްކުމުންނެވެ.\nމައުމޫންގެ އާއިލާގެ އަރިސް ބޭފުޅަކު ވިދާޅުވީ އެ ހުކުމާ އެއްގޮތަށް، މިއަދު އެ ފައިސާ އެއްކޮށް ދައްކާފައިވާ ކަމަށެވެ.\nއެ ހަތަރު ބޭފުޅުންގެ ފަރާތުން އެ ފައިސާ ދެއްކެވިއިރު، ސިވިލް ކޯޓުގެ އެ ހުކުމް އިސްތިއުނާފް ކުރަން އެ ބޭފުޅުންގެ ފަރާތުން ހައި ކޯޓަށް ހުށަހެޅި މައްސަލަ އެ ކޯޓުން މިދިޔަ ހަފުތާގައި ވަނީ ބޭރުކޮށްލައިފަ އެވެ. އެ މައްސަލަ އިސްތިއުނާފް ކުރި ޣައްސާންގެ ބަދަލުގައި ހަމަޖައްސާފައިވާ ފަރާތުން ކޯޓަށް ހާޒިރު ނުވުމުން އެ މައްސަލަ ހައި ކޯޓުން ބޭރުކޮށްލިޔަސް، އެ މައްސަލަ އަލުން އިސްތިއުނާފަށް ހުށަހެޅުމުގެ ފުރުސަތު އަދިވެސް އެބައޮތެވެ.\nފާރިސް އާއި ޣައްސާނަކީ އަންނަ އޭޕްރީލް ހަ ވަނަ ދުވަހު ބާއްވާ ރައްޔިތުންގެ މަޖިލީހުގެ އިންތިޚާބުގައި ވާދަކުރައްވާނެ ކަން އިއުލާން ކުރައްވާފައިވާ ދެ ބޭފުޅުންނެވެ.\nސާބިތު ދަރަންޏެއް އޮވެ، ހުކުމާ އެއްގޮތަށް ފައިސާ ނުދައްކާ ފަރާތްތަކަށް މަޖިލިސް އިންތިޚާބުގައި ވާދަ ނުކުރެވޭއިރު، ބައެއް ގާނޫނީ ބޭފުޅުން ވިދާޅުވާ ގޮތުން ފާރިސް އާއި ޣައްސާނަށް މަޖިލީހަށް ކުރިމަތިލާން ހުރަހެއް ނެތެވެ. ސަބަބެއްގެ ގޮތުގައި އެ ބޭފުޅުން ވިދާޅުވަނީ އެ މައްސަލައިގެ އިސްތިއުނާފް މަރުހަލާ އެއްކޮށް ނުނިމި އޮތުމެވެ.\nއިތުރު ލިޔުންތައް ފާރިސް މައުމޫން މެމްބަރު ޣައްސާން މައުމޫން (ތ. ގުރައިދޫ) ޔުމްނާ މައުމޫން، އާޓްސް، ކަލްޗަރު މިނިސްޓަރު ދުންޔާ މައުމޫން ރައީސް މައުމޫން އަބްދުލްގައްޔޫމް އާރްސީއެންސީ ސިވިލް ކޯޓް


Mauloomaathakee emme varugadha hathiyaaru: AG | Mihaaru\nއެޓާނީ ޖެނެރަލް ރިފްއަތު: މަައުލޫމާތު ހޯދައި ލިބިގަތުމަކީ އެންމެ ވަރުގަދަ ހަތިިޔާރު ކަމަށް ވިދާޅުވި -- ފޮޓޯ/މިހާރު\nމައުލޫމާތަކީ މި ޒަމާނުގައި އެންމެ ބާރުގަދަ ހަތިޔާރު ކަމަށް އެޓާނީ ޖެނެރަލް އިބްރާހިމް ރިފްއަތު މިއަދު ވިދާޅުވެއްޖެ އެވެ.\nއެޓާނީ ޖެނެރަލްގެ އޮފީހުގެ އާ ވެބްސައިޓް ލޯންޗްކުރަން އޮންލައިންކޮށް ބޭއްވި ހަފުލާގައި، މިއަދަކީ މައުލޫމާތު ހޯދައި ލިބިގަތުމުގެ ހައްގުގެ ދުވަސްކަން ފާހަގަކުރައްވައި، ރިފްއަތު ވިދާޅުވީ މައުލޫމާތަކީ ޖަވާބުދާރީ ކުރުވަނިވި ދައުލަތެއްގެ ބިންގާ ކަމަށެވެ. އެއީ އަސާސީ ހައްގެއްގެ އިތުރުން މި ޒަމާނުގައި އެއީ ބޮޑު ރައުސުލްމާލު ކަމަށް އޭނާ ވިދާޅުވި އެވެ.\n"އިންފޮމޭޝަން ޓެކްލޮނޮޖީގެ މި ޒަމާނުގައި މައުލޫމާތަކީ އެންމެ ބޮޑު ރައުސުލްމާލު އަދި އެންމެ ބާރުގަދަ ހަތިޔާރު ވެސް މެ،" ރިފްއަތު ވިދާޅުވި އެވެ.\nރިފްއަތު ވިދާޅުވި ގޮތުގައި ގާނޫނުއަސާސީން ލިބިދޭ، މައުލޫމާތު ހޯދައި ލިބިގަތުމުގެ ހައްގު ބޭނުން ކުރަން ޖެހެނީ ފަރުދުންނާއި ގައުމީ މަސްލަހަތުގަ އެވެ. އަދިި އޭޖީ އޮފީހަކީ ޖިނާއީ ނޫން މައްސަލަތަކުގައި ދައުލަތް ތަމްސީލުކުރާ ފަރާތަށް ވާތީ ދައުލަތުގެ މަސްލަހަތުގައި ސިއްރު ހިފަހައްޓަންޖެހޭ ހާލަތްތަކެއް އަޔަސް، އާންމު މަސްލަހަތަށް ރިއާޔަތްކޮށް ހާމަކުރަންޖެހޭ މައުލޫމާތުތައް އެ އޮފީހުން ހާމަ ކުރަމުންދާ ކަމަށް އޭނާ ވިދާޅުވި އެވެ.\n"އެކަން އަޅުގަނޑުމެން ކުރަމުން މި ގެންދަނީ އެއް ކަމަކަށް ހާމަކަން އިތުރު ކުރުމަށްޓަކައި. އަނެއް ކަމަކަށް ޖަވާބުދާރީވުން ހަރުދަނާ ކުރުމަށްޓަކައި،" ރިފްއަތު ވިދާޅުވި އެވެ.\nރިފްއަތު ވިދާޅުވީ އޭޖީ އޮފީހުގެ މަސައްކަތްތަކާއި ދޭ ޚިދުމަތްތަކުގެ އިތުރުން އިދާރީ ހިންގުމުގެ އުސޫލުތައް ފަސޭހައިން ލިބޭ ގޮތް އާ ވެބްސައިޓާ އެކު ހަމަޖެހިގެންދާނެ ކަމަށެވެ.\nއެޓާނީ ޖެނެރަލް އެޓާނީ ޖެނެރަލްގެ އޮފީސް މައުލޫމާތު ހޯދައި ލިބިގަތުން އިބްރާހިމް ރިފްއަތު، އެޓާނީ ޖެނެރަލް\nތިގޮތަށް ފާހަގަކުރާ ކޮންމެ ދުވަހަކާ ގުޅުވައިގެން ކޮންމެ މީހަކުވެސް މޮޅު އެއްޗެއް ބުނެލަނީ........އިޚްލާޞްތެރިކަމެއް ނުހުރޭ. .. ﷲއަށް ބިރުވެތިވެ އިޚްލާޞްތެރިވާންވީ......\nއިންފޮމޭސްންގެ ވާހަކަދައްކާތި އަހާލަން... މިތާގައި އިންޓަނެޓުގެ ހިދުމަތް ދޫކުރާ އައި.އެސް.ޕީ ތަކުން އަހަރުންގެ އައުލޫމާތުތައް މޮނިޓަރ ނުކުރާކަން ކިހިނެއްއިންގެނީ؟ ބެލެން ހުރީޔާ ނުބަލަ ނުހުންނާނެ ދޯ، ދިވެހިންގެ ޑާޓާ އެއްކޮއްގެން އެ ކަޅުބާޒާރުގައި ވިއްކަންވެސް މީހަކު މީގެ ދުވަސްތަކެއް ކުރިން އިޅުނު!!\nކަންކަން ދެއްކުންތެރިކަމާއި އެކު ކުރީމަ ރަނގަޅެއް ނޫން! އެމްޑީއެންގެ މައްސަލަ، ސަފާރީއެއްގެ ރޯޔަލް ރޭޕް މައްސަލަ، އިންޑިޔާއާއި އެކު އޮންމަ ގޮތްނޭގޭ ސިއްރު ގުޅުން، ރައީސް ނަޝީދުގެ ލާދީނީ ބައިގަނޑުގެ ކޮންޓުރޯލް ދައުލަތުގެ އެކިއެކި ތަންތަނަށް ފޯރާފައިވާ ކަން ސިއްރުކޮށް ހައްޕުކިޔައިގެން ތިބުން، އަބްދުﷲ ގާޒީ ހައްޔަރު ކުރި މައްސަލަ، މަޖިލީސް ކުރާގޭގައި ބަނގުރާ ވަސްދުވުން. ކޮންކަމެއްތޯ ރަނގަޅުކުރީ! އަދީބު ހުރީ ގޭގަ ގިޓާރ ކުޅެއްން! ދެނޯ؟\nސައްހަ ތެދު ދެއްތޮ.\nމީނާގެ މޮޅީ ވާހަކަ.\nއެންމެވަރުގަދަ ހަތިޔާރަކީ މައުލޫމާތެއްނޫން. އެންމެ ވަރުގަދަ ހަތިޔާރަކީ ބޮން.\nކޮން މައުލޫމާތެއްތޯ؟ ކޮބާތޯ އިންޑިޔާއާއި އެކު އޮންނަ ސިއްރު ގުޅުނަ؟ ރައްޔިތުންގެ ވެރިކަމޯ؟ އެމްޑީއެންގެ ލާދީނީ ވެރިން މުޅިދައުލަތުގަ ރެދެލިލާފަ!


REPORT: Terrorist hamalaa: Majileehun kuranee thahugeegehtha, inquiry eh tha? | ThePress\nނަޝީދަށް ދިން ޓެރަރިސްޓް ހަމަލާ: މަޖިލީހުން ކުރަނީ ތަހުގީގެއްތަ ނޫނީ އިންކުއަރީއެއްތަ!\n04 June 2021, 20:19\nމޭ 6، 2021 ވަނަ ދުވަހުގެ ރޭ 8:25 ހާ އިރު ރައީސް ނަޝީދު ކާރަށް އަރާވަޑައިގަތުމަށް ގ. ކެނެރީގެއިން ނުކުމެވަޑައިގެން ހިންގަވަނީ\nމެއި 6، 2021 ވީ ބުރާސްފަތި ދުވަހުގެ ރޭ ރައީސް ނަޝީދަށް ދިން ޓެރަރިސްޓް ހަމަލާއަކީ އެމަނިކުފާނު އަވަހާރަ ކޮށްލަން ދިން ހަމަލާއެއް ކަމާ މެދަކު ޝައްކެއް ނެތެވެ.\nޝައްކު އުފެދި ނުވަތަ ދެބަސްވެގެން މި އުޅެނީ، އެ ހަމަލާއާ ގުޅިގެން ކަމާގުޅުން ހުރި މުއައްސަސާތަކުން ތަހުގީގު ހިންގަމުން ދާ އިރު، ރައްޔިތުންގެ މަޖިލީހުން އެ މައްސަލައިގައި ކުރިއަށް ގެންދާ "އިންކުއަރީ" އާ ހެދިއެވެ.\nރައީސް ނަޝީދަށް ދިން ޓެރަރިސްޓް ހަމަލާއާ ގުޅޭ މައްސަލަ ސަލާމަތީ ހިދުމަތްތަކާ ބެހޭ 241 ކޮމިޓީން ބަލަމުން ދާ އިރު، ބައެއް ފަރާތްތަކުން ބުނަނީ މަޖިލީހުގެ އިހުތިސޯސުން ބޭރުން "ތަހުގީގު" ހިންގަނީ ކަމަށެވެ. އަދި އެއީ ކުރެވޭނޭ ކަމެއް ނޫން ކަމަށާއި، އެކަން ގާނޫނު އަސާސީއާވެސް ހިލާފުވާ ކަމަށެވެ. އެހެން ވިދާޅުވާ އެއްބޭފުޅަކީ ކުރީގެ އުއްތަމަ ފަނޑިޔާރު ޑރ. އަބްދުﷲ ދީދީއެވެ.\nގާނޫނުއަސާސީގެ 98، 99، 239، 242 މި މާއްދާތަކަށް އެއްކޮށް ބެލުމުން ވަކިވަކި ސިފައިން ރައްޔިތުންގެ މަޖިލީހުގެ ކޮމިޓީއަކަށް ހާޒިރުކުރެވިދާނެ ކަމަކަށް ނުފެނޭ، ރައްޔިތުންގެ މަޖިލީހަށް ޖަވާބުދާރީވާން ވާނީ ކަމާބެހޭ ވަޒީރު، ވަޒީރުގެ މަގާމު ހުސްވެފައިވާ ހާލެއްގައި ޗީފް އޮފް ޑިފެންސް ފޯސް. މިކަން ރައްޔިތުންގެ މަޖިލީހުގެ 241 ކޮމިޓީއަށް، މަޖިލީހުގެ ކައުންސެލް ޖެނެރަލް5ޖުލައި 2010 ގައި ދީފައިވާ ލަފާ އިންވެސް އެނގޭ\nޑރ. ދީދީގެ އިތުރުން ރައްޔިތުންގެ މަޖިލީހުގެ ކެންދޫ ދާއިރާގެ މެންބަރު އަލީ ހުސެއިން ވެސް ވިދާޅުވަނީ އެހެންނެވެ. އަލީ ހުސެއިން ވިދާޅުވެފައި ވަނީ ރައްޔިތުންގެ މަޖިިލީހަކީ ތަހުގީގީ އިދާރާއެއް ނޫން ކަމަށާއި އެމްއެންޑީއެފްގެ ފަރާތުން 241 ކޮމިޓީއަށް ޖަވާބުދާރީ ވާނެ މިނިސްޓަރެއް ހުންނާނެ ކަމަށެވެ. 241 ކޮމިޓީއަށް ވަަކިވަކި ސިފައިން ހާޒިރުވުމަށް އެންގުމުން އެ ކަމަށް އިޖާބަ ނުދިނޭ ކިޔާފައި އެފަރާތްތަކަށް ޖިނާއީ ދަޢުވާވެސް ނުކުރެވޭ ކަމަށެވެ.\nޑރ. އަބްދުﷲ ދީދީ އާއި އަލީ ހުސައިންގެ ވާހަކަ އެހެން ހުރި ނަމަވެސް، މަޖިލީހުގެ ފޮނަދޫ ދާއިރާގެ މެންބަރު މޫސާ ސިރާޖުގެ ހިޔާލު ތަފާތެވެ. އޭނާ ވިދާޅުވަނީ ޑރ. އަބްދުﷲ ދީދީ މިހާރު ދެއްވާ ލަފަޔަކާއި ކުރިން މަގާމުގައި ހުންނަވައިގެން ދެއްވި ލަފަޔާ ދިމާ ނުވާކަމަށެވެ.\nމާޗް 10، 2011 ގައި ސްޕްރީމް ކޯޓުން މަޖިލީހަށް ދިން "ދިވެހިރާއްޖޭގެ ޖުމްހޫރިއްޔާގެ ގާނޫނޫ އަސާސީގެ 95 ވަނަ މާއްދާގެ ދަށުން ދިވެހިރާއްޖޭގެ ސުޕްރީމްކޯޓުން ދިވެހި ރާއްޖޭގެ ރައްޔިތުންގެ މަޖިލީހަށް ދޭ ލަފާ" ގައި އޮތީ، ސުޕްރީމްކޯޓުގެ ފަނޑިޔާރުން ގާނޫނީ ނަޒަރަކުން ވިސްނާ ބަލާއިރު ރައްޔިތުންގެ މަޖިލީހަށް ނުވަތަ އެމަޖިލީހުގެ ކޮމިޓީއަކުން އަންގާ އެންގުމާ އެއްގޮތް ވާ ގޮތުގެ މަތިން ހާޒިރުވެ، ޖަވާބުދާރީ ވުމަކީ ދިވެހި ސަރުކާރުގެ އެކިއެކި މަގާމުތަކުގައި ތިބި ފަރާތްތަކާއި، ދިވެހިރާއްޖޭގެ ޖުމްހޫރިއްޔާގެ ގާނޫނު އަސާސީގެ7ވަނަ ބާބުގައި ބުނެވިފައިވާ ފަރާތްތަކާއި، މޯލްޑިވްސް ނޭޝަނަލް ޑިފެންސް ފޯސްގެ މަގާމެއްގައި ހުރި ކޮންމެ މީހަކާއި، މޯލްޑިވްސް ޕޮލިސް ސާވިސްގެ މަގާމެއްގައި ހުރި ކޮންމެ މީހެއްގެ މައްޗަށް ރާއްޖޭގެ ގާނޫނު އަސާސީގެ 98 ވަނަ މާއްދާއާއި 99 ވަނަ މާއްދާއިން ލާޒިމްވެގެން ވާ ކަމެއް ކަމަށެވެ. އަދި އެކަން ނިންމާފައި ވަނީ ސުޕްރީމްކޯޓުގެ އެންމެހައި ފަނޑިޔާރުންގެ އިއްތިފާގުންނެވެ.\nއޭރު ސްޕްރީމް ކޯޓުގެ އިއްތިފާގުން އެކަން ކަނޑައަޅާފައި އޮވެ، މިހާރު ލަފާ ބަދަލުވީމައި ސިރާޒު ވަނީ "ދެގޮތުން ކުރެ ރަނގަޅު ގޮތަކީ ކޮބައިތޯ" ޑރ. އަބްދުﷲ ދީދީ އާ ސުވާލު ކުރައްވާފައެވެ.\nމަޖިލީހުން ހިންގާ "އިންކުއަރީ"\nމަޖިލީހުގެ 241 ކޮމިޓީން ކަން ހިނގާދިޔަ ގޮތް ބަލާއިރު ހިންގަނީ އިންކުއަރީއެއް ކަމަށް އޮތީ ބުނެފައެވެ. އިންކުއަރީގައި މައިގަނޑު2މާނައެއް އޮވެއެވެ. އެއް މާނައަކީ މައުލޫމާތު ސާފުކުރަން ސުވާލު ކުރުމެވެ. އަނެއް މާނައަކީ ރަސްމީ ތަހުގީގެއް ހިންގުމެވެ.\nރައްޔިތުންގެ މަޖިލީހަކީ މީގެ ކުރިންވެސް އެތައް ބަޔަކު ހާޒިރު ކޮށް ސުވާލުކޮށް ހަދާފައި ވާ ތަނެކެވެ. އަދި މިހާރުވެސް ކުރެއެވެ. އެއިރަކު ޖެހޭ ސިޔާސީ އޮޔާއި ވައި ހުންނަ ގޮތަކަށް މަޖިލީހުން އެކަން ކުރެއެވެ. އަސާސީން މަޖިލީހަށް ލިބޭ ބާރުގެ ދަށުން ރާއްޖޭގެ ސިޔާސީ ސަރަހައްދުގައި އުޅޭ ކޮންމެ މީހަކުވެސް ހާޒިރުކޮށް ސުވާލު ކުރެވެއެވެ. އެއީ ކަމެއް ހިނގާ ދިޔަ ގޮތް ނުވަތަ ކަމަކާ ގުޅޭ ގޮތުން މައުލޫމާތު އޮޅުން ފިލުވުމަށެވެ. ނުަވަތަ "އިންކުއާ" ކުރުމަށް ހިންގާ އިންކުއަރީއެވެ.\nއެއްވެސް ހާލެއްގައި ތަހުގީގު ހިންގުމުގެ މެންޑޭޓެއް މަޖިލީހަކަށް ނެތެވެ. އަދި އެއީ ތަހުގީގީ އިދާރާއެއްވެސް ނޫނެވެ. ކުރިން ގާނޫނު އަސާސީ އެކުލަވާލި ހާއްސަ މަޖިލީހުގެ މެންބަރު އަދި ގާނޫނު އަސާސީ އެކުލަވާލި ކޮމެޓީގެ މުގައްރިރު އިބްރާހިމް އިސްމާއީލް (އިބްރާ) ވެސް ވިދާޅުވެފައި ވަނީ އެހެންނެވެ.\nމަޖިލީހަކީ ތަހުގީގީ އިދާރާއެއް ނޫން، މަޖިލީހުން ހިންގާ ތަހުގީގަކަށް ދައުވާއެއް ނުކުރެވޭނެ،\nއިބްރާވެސް އަދި އެހެން ބައެއް ބޭފުޅުންވެސް އެވާހަކަ ދައްކަވާއިރު މަޖިލީހުގެ މިސްރާބު ހުރީ ކޮން ދިމާލަކަށްތޯ ވެސް ބަލަން ޖެހެއެވެ.\nމަޖިލީހުގެ މާފަންނު އުތުރު ދާއިރާގެ މެންބަރު އަދި ގާނޫނީ ވަކީލް އިމްތިޔާޒު ފަހުމީ ވިދާޅުވަނީ ރައީސް ނަޝީދަށް ދިން ޓެރަރިސްޓް ހަމަލާއާ ގުޅޭ އިންކުއަރީއަށް ވަކިވަކި ސިފައިން ހާޒިރު ކުރެވޭނެ ކަމަށެވެ. އަދި އެއީ ގާނޫނު އަސާސީގެ 239 ވަނަ މާއްދާގެ (ސ) ގެ ދަށުން މަޖިލީހަށް އޮތް ބާރެއް ކަމަށެވެ.\nމިިލިޓަރީ އިން ޕާރލަމެންޓަށް ގޮންޖަހާފައި ބަޔާން ނެރުމަކީ ޑިމޮކްރެޓިކް ސިފައެއް ނޫން. ނުބައި ގޮތަކަށް އަމާޒުހިފާކަމުގެ ބިރު އޮތްކަމަށް ބެލުމުގެ ޖާގަ އޮތް ކަމެއް.\nއިންތި އެހެން ވިދާޅުވެފައި ވަނީ މަޖިލީހުން ހިންގާ އިންކުއަރީއަށް ވަކިވަކި ސިފައިން ޖަވާބުދާރީ ވުމުގެ ބަދަލުގައި ޖަވާބުދާރީ ވަނީ ސިފައިންގެ މުއައްސަސާއިން ކަމަށް ބުނެ ބަޔާނެއް ނެރުމާ ގުޅިގެންނެވެ.\nރައީސް ނަޝީދަށް ދިން ހަމަލާގެ އިންކުއަރީ މަޖިލީހުން ހިންގާ އިރު، 40 އަކަށް ސިފައިން މަޖިލީހަށް ހާޒިރު ކުރަން ބޭނުންވާކަން ވަނީ އެނގިފައެވެ. އެ ލިސްޓް އާންމު ނުކުރި ނަމަވެސް ލިސްޓުގެ ކުރީގައި ޗީފް އޮފް ޑިފެންސް ފޯސްއާއި ވައިސް ޗީފް އޮފް ޑިފެންސް ފޯސްގެ ނަން ވެސް އެބަ އޮތެވެ.\nވަކި ވަކި ސިފައިންގެ ބަދަލުގައި ހާޒިރުވާނީ މުއައްސަސާކަމަށް ބުނެ ޑިފެންސުން ބަޔާން ނެރުނު އިރު، ނަޝީދުގެ ސެކިއުރިޓީއާ ބެހުމެއް ނެތް ފުލުހުންގެ މުއައްސަސާއިން މިހާރު އޮތީ ވަކިވަކި ފުލުހުންނާއި ސީޕީވެސް ހާޒިރުވާން ޖެހިއްޖެ ނަމަ ހާޒިރުވާ ގޮތަށެވެ.\nފުލުހުންގެ ނިންމުން އެހެން އައި އިރު، ހަމަލާގެ ތަހުގީގު ހިންގަމުން ދާ އެކި މަރުހަލާތަކުގައި ސިފައިންގެ ދައުރެއް އަމުދުން ނެތެވެ. ތަހުގީގުގެ ހުރިހާ އަމާޒެއް ހުރީ ސިފައިންނާ ދިމާއަށެވެ. ސެކިއުރިޓީ ބްރީޗްވެ ސިފައިންގެ އިހުމާލުން ދެވުނު ހަމަލާއެއް ކަމަށް ފެންނަ ވަރަށް އެކަހެރި ކޮށެވެ. ނަމަވެސް މިފަދަ ބޮޑު ތަހުގީގެއް ހިންގަމުން ދާއިރު، ކަމާބެހޭ ތަޖުރިބާ ކާރުން ވިދާޅުވާ ފަދައިން، ހުރިހާ ލޮލަކުން ބަލަން ޖެހޭނެއެވެ. ސެކިއުރިޓީ ބްރީޗް ވީ، އިންޓެލިޖެންސްގެ މައްސަލައަކުންތޯއާއި، އިންޓެލިޖެންސް ލިބި، އަންގަން ޖެހޭ ފަރާތްތަކަށް އެނގި ނަމަވެސް ފިޔަވަޅު އަޅަން ޖެހޭ ފަރާތްތަކުން ނާޅައިގެންތޯއާއި، އިންޓެލިޖެންސާ އެކު ދިން ލަފަޔާ އެއްގޮތަށް އަމަލު ނުކުރި މީހުން ނުކޮށްގެންތޯފަދަ މުހިންމު ސުވާލުތަކުގެ ޖަވާބު ހޯދަން ޖެހެއެވެ.\nމިފަދަ އެތައް ސުވާލު ތަކެއް ހުރި އިރު، މަޖިލީހަށް ވަކިވަކި ސިފައިން ހާޒިރު ކޮށް "ތަހުގީގެއް" ނުކޮށް ކުރާ "އިންކުއަރީ" އަކުން އެކަންކަން ސާފުވެދާނެތޯއެވެ.\nރިޕޯޓް އެމްއެންޑީއެފް މުހައްމަދު ނަޝީދު ޓެރަރިސްޓް ހަމަލާ


PHOTO GALLERY: Idhikolhuge silsilaa muzaaharaage thereyin | Mihaaru\nއިދިކޮޅުގެ ސިލްސިލާ މުޒާހަރާގެ ތެރެއިން...\nމާލެ: ޖުލައި 28، 2020- ރައީސް އިބްރާހިމް މުހައްމަދު ސޯލިހު އިސްތިއުފާ ދެއްވުމަށާއި ސަރުކާރުގެ އެކި ކަންކަމަށް ފާޑުކިޔަން އިދިކޮޅުން ފަށާފައިވާ ސިލްސިލާ މުޒާހަރާގެ ތެރެއިން މިރޭގެ އެއްވުން: މި އެއްވުމުގައި ވެސް މިދިޔަ އާދިއްތަ ދުވަހުގެ ރެއެކޭ އެއްގޮތަށް މުޒާހަރާގެ ބައިވެރިންނާއި ފުލުހުންނާ ދެމެދު ބޮޑު ކުރިމަތިލުންތަކެއް ހިނގައި ދެ މީހަކު ހައްޔަރުކުރި. ވަކި ހިސާބަކުން މުޒާހަރާ ރޫޅާލަން ފުލުހުން ކަރުނަގޭސް ޖެހުމުން އޭގެ އަސަރު ކޮށްގެން މާވަށު ދާއިރާގެ މެމްބަރު މުހައްމަދު ސައީދު ހޮސްޕިޓަލްގައި އެޑްމިޓް ކުރަން ޖެހުނު. ޕީޕީއެމް ކޯލިޝަނުން ބުނީ މުޒާހަރާ ރޫޅައިލަން ފުލުހުން ހާލަތާ ނުބައްދަލު ވަރަށް ބާރުގެ ބޭނުންކުރި ކަމަށް.---ފޮޓޯތައް: އަހުމަދު އަވްޝަން/މިހާރު\n29 ޖުލައި 2020 - 02:03\nމާލެ: ޖުލައި 28، 2020- ރައީސް އިބްރާހިމް މުހައްމަދު ސޯލިހު އިސްތިއުފާ ދެއްވުމަށާއި ސަރުކާރުގެ އެކި ކަންކަމަށް ފާޑުކިޔަން އިދިކޮޅުން ފަށާފައިވާ ސިލްސިލާ މުޒާހަރާގެ މިރޭގެ އެއްވުން ރޫޅައިލަން ފުލުހުން ކަރުނަގޭސް ޖަހަނީ.---ފޮޓޯ: އަހުމަދު އަވްޝަން/މިހާރު\nމާލެ: ޖުލައި 28، 2020- ރައީސް އިބްރާހިމް މުހައްމަދު ސޯލިހު އިސްތިއުފާ ދެއްވުމަށާއި ސަރުކާރުގެ އެކި ކަންކަމަށް ފާޑުކިޔަން އިދިކޮޅުން ފަށާފައިވާ ސިލްސިލާ މުޒާހަރާގެ މިރޭގެ އެއްވުމުގައި މާވަށު ދާއިރާގެ މެމްބަރު މުހައްމަދު ސައީދު ބައިވެރިވެވަޑައިގަންނަވަނީ.---ފޮޓޯ: އަހުމަދު އަވްޝަން/މިހާރު\nމާލެ: ޖުލައި 28، 2020- ރައީސް އިބްރާހިމް މުހައްމަދު ސޯލިހު އިސްތިއުފާ ދެއްވުމަށާއި ސަރުކާރުގެ އެކި ކަންކަމަށް ފާޑުކިޔަން އިދިކޮޅުން ފަށާފައިވާ ސިލްސިލާ މުޒާހަރާގެ މިރޭގެ އެއްވުމުގެ ތެރެއިން.---ފޮޓޯ: އަހުމަދު އަވްޝަން/މިހާރު\nމާލެ: ޖުލައި 28، 2020- ރައީސް އިބްރާހިމް މުހައްމަދު ސޯލިހު އިސްތިއުފާ ދެއްވުމަށާއި ސަރުކާރުގެ އެކި ކަންކަމަށް ފާޑުކިޔަން އިދިކޮޅުން ފަށާފައިވާ ސިލްސިލާ މުޒާހަރާގެ މިރޭގެ އެއްވުން ރޫޅައިލަން ފުލުހުން މަސައްކަތް ކުރަނީ.---ފޮޓޯ: އަހުމަދު އަވްޝަން/މިހާރު\nމާލެ: ޖުލައި 28، 2020- ރައީސް އިބްރާހިމް މުހައްމަދު ސޯލިހު އިސްތިއުފާ ދެއްވުމަށާއި ސަރުކާރުގެ އެކި ކަންކަމަށް ފާޑުކިޔަން އިދިކޮޅުން ފަށާފައިވާ ސިލްސިލާ މުޒާހަރާގެ މިރޭގެ އެއްވުމުގައި ބައިވެރިވި މީހަކު ހައްޔަރުކޮށްގެން ފުލުހުންގެ ވެހިކަލަށް އަރުވަނީ.---ފޮޓޯ: އަހުމަދު އަވްޝަން/މިހާރު\nމާލެ: ޖުލައި 28، 2020- ރައީސް އިބްރާހިމް މުހައްމަދު ސޯލިހު އިސްތިއުފާ ދެއްވުމަށާއި ސަރުކާރުގެ އެކި ކަންކަމަށް ފާޑުކިޔަން އިދިކޮޅުން ފަށާފައިވާ ސިލްސިލާ މުޒާހަރާގެ މިރޭގެ ހަރަކާތް ރޫޅާލައި ފުލުހުން މީހުން ދުރަށް ޖައްސަނީ.---ފޮޓޯ: އަހުމަދު އަވްޝަން/މިހާރު\nމާލެ: ޖުލައި 28، 2020- ރައީސް އިބްރާހިމް މުހައްމަދު ސޯލިހު އިސްތިއުފާ ދެއްވުމަށާއި ސަރުކާރުގެ އެކި ކަންކަމަށް ފާޑުކިޔަން އިދިކޮޅުން ފަށާފައިވާ ސިލްސިލާ މުޒާހަރާގެ މިރޭގެ ހަރަކާތުގައި ޕީއެންސީގެ ނައިބު ރައީސް އިބްރާހިމް ޝުޖާއު، މުޒާހަރާގެ ބައިވެރިންނާ ވާހަކަ ދައްކަވަނީ.---ފޮޓޯ: އަހުމަދު އަވްޝަން/މިހާރު\nމާލެ: ޖުލައި 28، 2020- ރައީސް އިބްރާހިމް މުހައްމަދު ސޯލިހު އިސްތިއުފާ ދެއްވުމަށާއި ސަރުކާރުގެ އެކި ކަންކަމަށް ފާޑުކިޔަން އިދިކޮޅުން ފަށާފައިވާ ސިލްސިލާ މުޒާހަރާގެ މިރޭގެ ހަރަކާތުގައި ޕީޕީއެމްގެ ނައިބު ރައީސް އަހުމަދު ޝިޔާމް، މުޒާހަރާގެ ބައިވެރިންނާ ވާހަކަ ދައްކަވަނީ.---ފޮޓޯ: އަހުމަދު އަވްޝަން/މިހާރު\nމާލެ: ޖުލައި 28، 2020- ރައީސް އިބްރާހިމް މުހައްމަދު ސޯލިހު އިސްތިއުފާ ދެއްވުމަށާއި ސަރުކާރުގެ އެކި ކަންކަމަށް ފާޑުކިޔަން އިދިކޮޅުން ފަށާފައިވާ ސިލްސިލާ މުޒާހަރާގެ މިރޭގެ އެއްވުމުގައި ޕީއެންސީގެ ރައީސް އަބްދުއްރަހީމް އަބްދުﷲ ވާހަކަ ދައްކަވަނީ.---ފޮޓޯ: އަހުމަދު އަވްޝަން/މިހާރު


Supreme Court ah Sumoto baaru neiy kamah ganoonugai liyan faaskohfi\nސުޕްރީމް ކޯޓަށް ސުމޯޓޯ ބާރު ނެތް ކަމަށް ގާނޫނުގައި ލިޔަން ފާސްކޮށްފި\nސުޕްރީމް ކޯޓުން އަމިއްލައަށް އިސް ނަގައިގެން ސުމޯޓޯކޮށް މައްސަލަތައް ބަލައި ހުކުމް ނެރުނު ބާރު އެ ކޯޓަށް ލިބިގެން ނުވާ ކަމަށް ސާފުވާ ގޮތަށް ގާނޫނުގައި ބަޔާން ކުރުމަށް ރައްޔިތުންގެ މަޖިލީހުން މިއަދު ފާސްކޮށްފި އެވެ.\nމަޖިލީހުން އެ ގޮތަށް އަމަލު ކުރާން ހިމަނާފައި ވަނީ ހިއުމަން ރައިޓްސް ކޮމިޝަން (އެޗްއާރުސީއެމް) ގެ މެންބަރުން އަމަލުކުރާނެ ގައިޑްލައިނެއް ކަނޑައަޅައި ސުޕްރީމް ކޯޓުން 2015 ވަނަ އަހަރު ކޮށްފައިވާ ހުކުމާ ދެކޮޅަށް ހިންނަވަރު ދާއިރާގެ މެންބަރު ހުށަހެޅުއްވި ގަރާރު ދިރާސާކޮށް މަޖިލީހުގެ ތަޅުމަށް މިއަދު ހުށަހެޅި ޖުޑިޝަރީ ކޮމިޓީގެ ރިޕޯޓްގަ އެވެ.\nމަޖިލީހުގެ މިއަދުގެ ޖަލްސާގައި ޖުޑިޝަރީ ކޮމިޓީގެ އެ ރިޕޯޓް ފާސްކުރީ 68 މެންބަރުންގެ ވޯޓުންނެވެ. އެ ރިޕޯޓް ފާސްކުރުމާ ދެކޮޅަށް އެއްވެސް މެންބަރަކު ވޯޓު ދީފައެއް ނުވެ އެވެ.\nއެޗްއާރުސީއެމްގެ މެންބަރުންނާ ދެކޮޅަށް ސުޕްރީމް ކޯޓުން ބެލި ސުމޯޓޯ މައްސަލާގައި އެ ކޯޓުން ކުރި ހުމުގައި ވަނީ އެޗްއާރުސީއެމްގެ މެންބަރުން އަމަލު ކުރާނެ 11 ނުކުތާއެއްގެ މައްޗަށް އެކުލެވޭ ގައިޑްލައިނެއް ކަނޑައަޅާފަ އެވެ. އެ ސުމޯޓޯ މައްސަލަ ކޯޓުން ބަލަން ފެށީ އދ. ގެ ހިއުމަން ރައިޓްސް ކައުންސިލަށް އެޗްއާރުސީއެމުން ފޮނުވި ރިޕޯޓެއްގައި ކޯޓުގެ އިހުތިސާސް އޮޅޭ ގޮތަށް ވާހަކަތަކެއް ހިމެނި ކަމަށް ބުނެ އެވެ.\nއެ މައްސަލާގައި ހުށަހެޅި ގަރާރު ދިރާސާކޮށް ޖުޑީޝަރީ ކޮމިޓީން އެކުލަވާލި ރިޕޯޓްގައި ވަނީ ތަހުގީގު ކުރާ އިދަރާއަކުން ތަހުގީގު ކުރުމެއް ނެތި އަދި ދަައުވާ އުފުލުމެއް ނެތި ސުޕްރީމް ކޯޓުން އަމިއްލައަށް އިސް ނަގައިގެން ސުމޯޓޯކޮށް ގާނޫނު އަސާސީއާ ހިލާފު ހުކުމް ނެރެމުންދާތީ، އެއީ ކޯޓަށް ލިބިގެންވާ ބާރެއް ނޫން ކަމަށް ގާނޫނުގައި ބަޔާން ކުރުމަށެވެ.\nއޭގެ އިތުރުން މިނިވަން މުއައްސަސާތަކަށް ގާނޫނު އަސާސީންނާއި ގާނޫނުން މަތިކޮށްފައިވާ މަސްއޫލިއްޔަތުތަކާއި ޒިންމާތައް އަދި ލިބިދީފައިވާ ރައްކާތެރިކަން، ސުޕްރީމް ކޯޓަށް ލިބިދީފައިވާ ބާރެއް ކަމުގައިވާ ސުމޯޓޯ ބޭނުން ހިފައިގެން ގާނޫނު އަސާސީއާ ހިލާފަށް އަރައިގެން ގޮސްފައިވަތީ އެ މުއައްސަސާތަކުގެ މެންބަރުންނާއި މުވައްޒަފުންގެ ރައްކާތެރިކަން ކަށަވަރު ކުރަން އިމިއުނިޓީ ޕްރޮވިޝަން ވަރުގަދަ ކުރުމަށް ގާނޫނަށް ގެންނަން ޖެހޭ ބަދަލުތައް ގެނައުމަށް ކޮމިޓީ ރިޕޯގައިވެ އެވެ.\nސުޕްރީމް ކޯޓުން ސުމޯޓޯގެ ބާރު ބޭނުންކޮށްގެން އެޗްއާރުސީއެމްއަށް ލިބިގެންވާ ގާނޫނީ ބާރުވެރި ކަމާއި އިހްތިޔާރުތައް ހަނިކުރުމަށް އެ ކޯޓުން ކުރި ހުކުމުގައިވާ ގައިޑްލައިންއަކީ އެޗްއާރުސީއެމްގެ މެންޑޭޓްގެ ތެރެއަށް ވަދެ ކޮމިޝަންގެ މިނިވަން ކަން ނަގާލާފައިވާ ގައިޑްލައިންއެއް ކަމަށްވާތީ އެއީ އަމަލު ކުރަން ނުޖެހޭ ގައިޑްލައިނެއްގެ ގޮތުގައި ހެދުމަށް ގާނޫނަށް ގެންނަން ޖެހޭ ބަދަލުތައް ގެނައުން ވެސް ކޮމިޓީ ރިޕޯޓްގައި ވަނީ ހިމަނައިފަ އެވެ.\nއެޗްއާރުސީއެމާ ދެކޮޅަށް ސުޕްރީމް ކޯޓުން މީގެ ހަތަރު އަހަރު ކުރިން ބެލި ސުމޯޓޯ މައްސަލާގައި ކުރި ހުކުމުގައި ކޯޓުގެ އިހުތިސާސް އޮޅޭ ގޮތަށް އަދި ޝަރުއީ ދާއިރާއަށް ބުރޫ އަރާނެ އެއްވެސް ކަމެއް ތަކުކާރު ނުކުރުމަށް އެޗްއާރުސީއެމަށް ވަނީ އަންގާފަ އެވެ. އަދި އަދުލު އިންސާފު ގާއިމު ކުރުމުގެ އިހުތިސާާސް ގެއްލޭ ފަދަ އެއްވެސް ވާހަކައެއް ރިޕޯޓެއްގައި ހިމެނުމާއި އެފަދަ ވާހަކައެއް ދެއްކުމަކީ އެޗްއަރުސީއެމަށް ލިބިގެންވާ ގާނޫނީ ހައްގެއް ނޫން ކަމަށް ވެސް ހުކުމުގައި ވެ އެވެ.\nއެ ހުކުމާ ގުޅިގެން ހަތަރު އަހަރު ފަހުން މަޖިލީހަށް މެންބަރު ޖީހާން ހުށަހެޅުއްވި ގަރާރުގައި ވަނީ އެޗްއާރުސީއެމްގެ މެންބަރުންނާ ދެކޮޅަށް ސުޕްރީމް ކޯޓުން ބެލި ސުމޯޓޯ މައްސަލައަކީ އެ ކޮމިޝަންގެ ގާނޫނީ ބާރުތައް ލިބުމުގައާއި ގާނޫނީ ޒިންމާތައް އަދާކުރުމަށް އޮތް ހުރަހެއް ކަމަށާއި ސުޕްރީމް ކޯޓުގެ އެ އަމަލަކީ ބަލައިގަނެވޭނެ އަމަލެއް ނޫން ކަމަަށް ކަނޑައެޅުމަށެވެ.\nރައްޔިތުންގެ މަޖިލިސް އެޗްއާރްސީއެމް ސުޕްރީމް ކޯޓް + ޝަރުއީ ދާއިރާ\nޑރ. މުހައްމަދާއި ގާޒީ އަލީގެ ނަން ކޮމިޓީއަށް


ކައުންސިލްތަކުގެ ދައުރު5އަހަރަށް\nއ-ވޮއިސް 04 ޑިސެމްބަރ 2019\nމިއިސްލާހު ހުށަހެޅުއްވީ މަޖިލީހުގެ ހިތަދޫ އުތުރު ދާއިރާގެ އެމްޑީޕީ މެމްބަރު މުހައްމަދު އަސްލަމެވެ. އިސްލާހު ފާސްވީ ވޯޓުގައި ބައިވެރިވެވަޑައިގެންނެވި 69 މެމްބަރުންގެ އިއްތިފާގުންނެވެ.\nގާނޫނު އާސާސީއަށް އިސްލާހު ގެނައުމުގެ ބިލް ދިރާސާ ކުރުމަށް ހުޅުވާލުމުން ކޮމިޓީން ވަނީ އެ ބިލަށް އިތުރު ދެ އިސްލާހެއް ވެސް ގެނެސްފަ އެވެ.\nހަމަ އެއާއެކު ސިޓީކައުންސިލްގެ މޭޔަރާއި އަތޮޅު ކައުންސިލާއި ރަށު ކައުންސިލްތަކުގެ ރައީސުން އިންތިހާބު ކުރާނީ އެ ކައުންސިލެއް ނިސްބަތްވާ ސަރަހައްދުގެ ރައްޔިތުންގެ މެދުގައި ދިމިގްރާތީ އުސޫލުތަކުގެ މަތިންނެގޭ ސިއްރު ވޯޓަކުން ކަމަށްވެސް މިއަދުވަނީ ފާސްކޮށްފަ އެވެ.\nކައުންސިލްތަކަށް ބަދަލު އަންނަގޮތަށް ގާނޫނު އަސާސީއަށް އިސްލާހު ގެންނަން ފާސްކުރިއިރު، ކައުންސިލްތަކަށް ބޮޑެތި ބަދަލުތަކަކާއި ބޮޑެތި ބާރުތަކެއް ދިނުމަށް ލާމަރުކަޒީ ގާނޫނު އިސްލާހު ކުރަން ރައްޔިތުންގެ މަޖިލީހުގައި ދަނީ މަސައްްކަތް ކުރަމުންނެވެ.\nއަރުޝީފަށް ނެގީ 04/12/2019 00:23\nއެންމެފަހުން އަޕްޑޭޓްކުރީ 04/12/2019 00:23\nޙުސައިން އަފްޝަން 12 މިނެޓު ކުރިން


ނޭޝަނަލް އިންޓެގްރިޓީ ކޮމިޝަނުގެ މެންބަރުކަމަށް ކުރިމަތިލުމުގެ ފުރުޞަތު އަލުން ހުޅުވާލުން\nނޭޝަނަލް އިންޓެގްރިޓީ ކޮމިޝަނުގެ މެންބަރުކަމުގެ މަޤާމަށް ކުރިމަތިލެއްވުމުގެ ފުރުޞަތު، 28 ނޮވެންބަރު 2017 ގައި މި އޮފީހުގެ 1/2017/73/ޕީ.ޕީ.އޭ-1 ނަންބަރުގެ އިޢުލާނުން ހުޅުވައިލާފައި ވީނަމަވެސް، އެކަށީގެންވާ އަދަދަކަށް އެ މަޤާމަށް ބޭފުޅުން ކުރިމަތިލައްވާފައިނުވާތީ، އަލުން އެ މަޤާމަށް އެދިވަޑައިގަތުމުގެ ފުރުޞަތު މިއަދުން ފެށިގެން 19 ޑިސެންބަރު 2017 ވާ އަންގާރަ ދުވަހުގެ 12:00 ގެ ނިޔަލަށް ހުޅުވާލައި، އެކަން އިޢުލާނުކުރަމެވެ.\nޤާނޫނު ނަންބަރު 27/2015 (ނޭޝަނަލް އިންޓެގްރިޓީ ކޮމިޝަންގެ ޤާނޫނު) ގެ 10 ވަނަ މާއްދާގައި، ކޮމިޝަނުގެ މެންބަރުކަމަށް ޢައްޔަންކުރާ މީހުންގެ ކިބައިގައި، ތިރީގައިވާ ސިފަތައް ހުންނަންވާނެކަމަށް ބަޔާންކޮށްފައިވެއެވެ.\nޢުމުރުން 30 (ތިރީސް) އަހަރު ވެފައިވާ މީހަކު ކަމުގައިވުން؛\nއިސްލާމްދީނުގައި ޙައްދެއް ކަނޑައެޅިފައިވާ ކުށެއް، ނުވަތަ ޚިޔާނާތުގެ ކުށެއް، ނުވަތަ ރިޝްވަތުގެ ކުށެއް ވޭތުވެދިޔަ5(ފަހެއް) އަހަރުގެ ތެރޭގައި ކުރިކަން ޝަރީޢަތަށް ސާބިތުވެފައިވާ މީހަކު ކަމުގައިނުވުން؛\nފުރަތަމަ ޑިގްރީއެއް ޙާޞިލުކޮށްފައިވުމާއެކު މަދުވެގެން7(ހަތެއް) އަހަރުގެ މަސައްކަތުގެ ތަޖުރިބާ ލިބިފައިވާ މީހަކު ކަމުގައިވުން؛\nއެމީހަކީ ކޮމިޝަންގެ މަސްއޫލިއްޔަތުތަކާއި ވާޖިބުތައް އަދާކުރެވޭފަދަ ލަޔާޤަތާއި ޤާބިލިއްޔަތު ހުރި މީހަކު ކަމުގައިވުން؛\nދިވެހިރާއްޖޭގެ ޖުމްހޫރިއްޔާގެ ޤާނޫނުއަސާސީގެ ދަށުން ނުވަތަ ޤާނޫނެއްގެ ދަށުން އިންތިޚާބުކުރެވޭ ނުވަތަ ޢައްޔަންކުރެވޭ މަޤާމެއް ފުރަމުންދާ މީހަކުކަމުގައި ނުވުން؛\nޤާނޫނު ތަންފީޛުކުރާ އިދާރާއެއްގެ މުވައްޒަފެއްގެ ފިރިއެއް، އަންބެއް، ދަރިއެއް، ބައްޕައެއް، ނުވަތަ މަންމައެއްކަމުގައި ނުވުން؛\nސިޔާސީ ޕާޓީއެއްގެ މެންބަރެއްކަމުގައި ނުވުން؛\nއެހެން އެއްވެސް ވަޒީފާއެއް އަދާކުރާ މީހަކު ކަމުގައި ނުވުން.\nވީމާ، ނޭޝަނަލް އިންޓެގްރިޓީ ކޮމިޝަނުގެ މެންބަރުކަމަށް ކުރިމަތިލުމަށްއެދޭ ފަރާތްތަކުން، އަންނަނިވި ލިޔުންތަކާއެކު ރައީސުލްޖުމްހޫރިއްޔާގެ އޮފީހަށް ހުށަހެޅުއްވުން އެދެމެވެ.\n3. ފުރިހަމަކޮށްފައިވާ ކުށާއި ދަރަނީގެ ރިކޯޑު ފޯމު\nނޭޝަނަލް އިންޓެގްރިޓީ ކޮމިޝަނުގެ މެންބަރުކަމަށް ކުރިމަތިލުމަށް އެދޭ ފޯމާއި، އިޤްރާރާއި ކުށާއި ދަރަނީގެ ރިކޯޑު ފޯމާއި، ސިޔާސީ ޕާޓީއެއްގައި ރަޖިސްޓަރީ ވެފައިވޭތޯ ބެލުމަށް އިލެކްޝަންސް ކޮމިޝަނުން ސާފުކުރަންޖެހޭ ފޯމު ދޫކުރުމާއި، ފޯމުތަކާއި އިޤްރާރު ބަލައިގަތުމަށް ހަމަޖެހިފައިވަނީ، މިކަމަށް ކުރިމަތިލުމަށް ދީފައިވާ މުއްދަތުގައި، ރަސްމީ ބަންދު ދުވަސްތައް ފިޔަވައި، އެހެން ދުވަސްދުވަހުގެ 08:30 އިން 14:00 އަށް، ރައީސުލްޖުމްހޫރިއްޔާގެ އޮފީހުންނެވެ. އަދި މި ފޯމުތަކާއި އިޤްރާރު، ރައީސުލްޖުމްހޫރިއްޔާގެ އޮފީހުގެ ވެބްސައިޓުން ޑައުންލޯޑް ކުރެވޭނެއެވެ. ވެބްސައިޓުގެ އެޑްރެހަކީ www.presidencymaldives.gov.mv އެވެ.\nސުންގަޑި: 19 ޑިސެންބަރު 2017 1200


SunOnline: Feature: Stock exchange ah 10 aharu, kaamiyaabee thakaaeku adhives kuri ah\nސެންޓްރަލް ސެކިއުރިޓީސް ޑިޕޮސިޓަރީ ކޮންފަރެންސް 2017 ގައި މޯލްޑިވްސް ސްޓޮކް އެކްސްޗޭންޖްގެ ސީއީއޯ އައުޝަން ލައތީފް (މ) ވާހަކަ ދައްކަވަނީ --- ފޮޓޯ/ އެމްއެސްޑީ\nސްޓޮކް އެކްސްޗޭންޖަށް 10 އަހަރު، ކާމިޔާބީތަކާއެކު އަދިވެސް ކުރިއަށް\n5 މަސް4ހަފްތާ ކުރިން - 23 ޖެނުއަރީ 2018 0\nރާއްޖޭގެ ހިއްސާގެ ބާޒާރު ވަކި ކުންފުންޏެއްގެ ގޮތުގައި ހިންގާތާ މިއަދަށް 10 އަހަރުވީއެވެ. ފާއިތުވި ކުރު މާޒީގައި ސްޓޮކް އެކްޗޭންޖުން ވަނީ ކުރިއެރުންތައް ހޯދައިފައެވެ. ބައިނަލްއަގުވާމީ ހިއްސާގެ ބާޒާރުތަކާ އެއް ހަމައެއްގައި ފައިހަމަ ކުރުމަށް މޯލްޑިވްސް ސްޓޮކް އެކްސްޗޭންޖުން އަދިވެސް ހިތްވަރާއެކު ދަނީ ކުރިއަށެވެ.\nރާއްޖޭގެ ހިއްސާގެ ބާޒާރުގެ ތާރީޚް\nރާއްޖޭގައި ފުރަތަމަ ސްޓޮކް އެކްސްޗޭންޖެއް ނުވަތަ ހިއްސާގެ ބާޒާރު ހިންގަމުން އައީ އެމްއެމްއޭގެ ދަށުން ކެޕިޓަލް މާކެޓް ޑިވެލޮޕްމެންޓް އޮތޯރިޓީ (ސީއެމްޑީއޭ) އިންނެވެ. 2008 ވަނަ އަހަރު މޯލްޑިވްސް ސެކިއުރިޓީ އެކްޓުގެ ދަށުން ޕްރައިވެޓް ސެކްޓާ އެކްސްޗޭންޖުގެ ލައިސެންސް ލިބުނެވެ. 2008 ޖެނުއަރީ 24 ވަނަ ދުވަހުން ފެށިގެން ސްޓޮކް އެކްސްޗޭންޖު ހިންގަަމުން އަންނަނީ ސްޓޮކް އެކްސްޗޭންޖް ޕްރައިވެޓް ލިމިޓެޑުގެ ދަށުންނެވެ.\nމޯލްޑިވްސް ސްޓޮކް އެކްސްޗޭންޖުން ކުރިން ބޭއްވި ނޫސްވެރިންގެ ބައްދަލުވުމުގައި އޭރުގެ ސީއީއޯ ހަސަން މަނިކު (މ) އަދި ހެޑް އޮފް ސްޓޮކް އެކްސްޗޭންޖް އޮޕަރޭޝަންސް ފާތިމަތު ލަމްހާ (ކ) --- ސަން ފައިލް ފޮޓޯ/ މުހައްމަދު އަފްރާހު\nކުރަނީ ކޮން މަސައްކަތެއް؟\nމޯލްޑިވްސް ސްޓޮކް އެކްސްޗޭންޖުގެ މައިގަނޑު މަސައްކަތަކީ ސްޓޮކް އެކްސްޗޭންޖުގައި ރަޖިސްޓްރީވެފައިވާ ކުންފުނިތަކަށް، އެކުންފުނިތަކުގެ ކެޕިޓަލް ރެއިޒް ކުރުމަށް އެހީވެދިނުމެވެ. މާކެޓްގެ އަގުތައް އާންމުކޮށް ހިއްސާ ގަނެވިއްކުމުގެ މުއާމަލާތް ވީހާވެސް ދެފުށް ފެންނަ ގޮތަކަށް ކުރިއަށް ގެންދިއުމަށް ސްޓޮކް އެކްސްޗޭންޖުން މަސައްކަތް ކުރެއެވެ.\nސްޓޮކް އެކްސްޗޭންޖް ޕްރައިވެޓް ލިމިޓެޑުގެ ދަށުން ދެ ކުންފުންޏެއް ހިންގައެވެ. އެއީ ރާއްޖޭގެ ހިއްސާގެ ބާޒާރުގައި މުއާމަލާތް ކުރުމަށް މޯލްޑިވްސް ސްޓޮކް އެކްސްޗޭންޖު އަދި ސެކިއުރިޓީސް ޑިޕޮސްޓްރީ އެވެ.\nމޯލްޑިވްސް ސެކިއުރިޓީ ޑިޕޮސްޓްރީ އަކީ ސްޓޮކް އެކްސްޗޭންޖުގެ ސަބްސިޑަރީ ކުންފުންޏެކެވެ. އެއީ ރާއްޖޭގެ ހިއްސާގެ ބާޒާރުގައި ހިނގާ ހުރިހާ މުއާމަލާތެއްގެ ސެޓްލްމެންޓް ހިނގާތަންވެސް މެއެވެ. އެގޮތުން ހިއްސާ ވިއްކާ މީހާއަށް ހިއްސާގެ ލާރި ދިނުމާއި ހިއްސާ ގަންނަ މީހާއަށް ހިއްސާ ދިނުމަކީ ސެކިއުރިޓީ ޑިޕޮސިޓްރީގެ މަސައްކަތެކެވެ.\nސްޓޮކް އެކްސްޗޭންޖުގެ ހެޑް އޮފް އޮޕަރޭޝަންސް މުޖުތަބާ މޫސާ "ސަން"އަށް އިންޓަވިއުއެއް ދެއްވަނީ --- ސަން ފޮޓޯ/ މުހައްމަދު އަފްރާހު\nސްޓޮކް އެކްސްޗޭންޖުގައި ހިއްސާގެ މުއާމަލާތް ހިނގާ ގޮތާ ގުޅޭގޮތުން ވާހަކަ ދައްކަވަމުން ސްޓޮކް އެކްސްޗޭންޖުގެ ހެޑް އޮފް އޮޕަރޭޝަންސް މުޖުތަބާ މޫސާ ވިދާޅުވީ ކުންފުންޏަކުން އަލަށް ހިއްސާ ވިއްކާނަމަ އެންމެ ފުރަތަމަ އާންމުންނަށް ހިއްސާ ވިއްކާނީ ކަމަށެވެ. އެ ހިއްސާ ގަންނަ ފަރާތަކުން އެހެން ފަރާތަކަށް ހިއްސާ ވިއްކާލަން ގަސްދުކުރާނަމަ އެ މުއާމަލާތް ކުރަންޖެހޭނީ ހިއްސާގެ ބާޒާރުގައި ކަމަށް މުޖުތަބާ ވިދާޅުވިއެވެ.\n"ހިއްސާގެ ބާޒާރަކީ ކުންފުނިތަކުގެ ހިއްސާ ސެކަންޑްރީ މާކެޓުގައި ވިއްކާތަން، ހިއްސާއެއް ވިއްކާނަމަ އެންމެ ފުރަތަމަ މިޖެހެނީ ސެކިއުރިޓީސް ޑިޕޮސިޓްގައި އެކައުންޓެއް ހުޅުވަން. ދެންް ޑީލަރެއް ނޫނީ ބްރޯކަރެއްގައި ރަޖިސްޓްރީވެލަން. އޭގެ ފަހުން ހިއްސާ ގަނެ ވިއްކުމުގެ މުއާމަލާތް ކުރިއަށް ގެންދެވޭނެ. ކުރީގަ ގަނެފައި ހުރި ހިއްސާ ވިއްކާނަމަ އެކައުންޓަށް ހިއްސާ ޖަމާކުރާ ފޯމު މެދުވެރިކޮށް ހިއްސާ ވިއްކޭނެ،" އޭނާ ވިދާޅުވިއެވެ.\nމޯލްޑިވްސް ސްޓޮކް އެކްސްޗޭންޖްގެ ސީއީއޯ އައުޝަން ލަތީފް ---\nމުޖުތަބާ ވިދާޅުވީ، ރާއްޖޭގައި މިވަގުތު ސްޓޮކް ބްރޯކަރުންގެ ގޮތުގައި ދެ ކުންފުންޏެއް ހަރަކާތްތެރިވާ ކަމަށެވެ. އެއީ ސްޓޮކް ބްރޯކާސް މޯލްޑިވްސް އަދި އާރިޔާ ސެކިއުރިޓީސް އެވެ.\nހިއްސާއެއް ބާޒާރުގައި ވިއްކައިލުމަށްފަހު ހިއްސާދާރަށް ލިބެންޖެހޭ އަގު ލިބޭނެ ކަމަށާއި ހިއްސާ ގަންނަ އިރު އިސްކަން ދެނީ އެންމެ ބޮޑު އަގަށް ކަމަށާއި ވިއްކާއިރު އިސްކަން ދެނީ އެންމެ ކުޑަ އަގަށް ކަމަށް މުޖުތަބާ ވިދާޅުވިއެވެ.\nރާއްޖޭގެ ހިއްސާގެ ބާޒާރު ފެށިގެން އައި އިރު ރަޖިސްޓްރީކޮށްފައިވަނީ ހަތަރު ކުންފުނި ނަމަވެސް މި އަދަދު މިހާރު ވަނީ ނުވަޔަކަށް އަރައިފައެވެ. ހިއްސާގެ ބާޒާރުގައި ގިނަ ކުންފުނިތައް ރަޖިސްޓްރީކުރުމަށް ބާރުއަޅާކަމަށް މުޖުތަބާ ވިދާޅުވިއެވެ.\n"ބައެއް ކުންފުނިތަކުން ޑެޓް ސެކިއުރިޓީވެސް އިޝޫކޮށްފަވޭ. އޭގެ އިތުރުން އިސްލާމިކް ސެކިއުރިޓީގެ ގޮތުގައި ސުކޫކުވެސް ވިއްކާފައިވޭ. ކުރިއާ އަޅާބަލާއިރު ގިނަ އިސްޓްރޫމެންޓް އައިސްފައިވޭ. މާކެޓް ކުރިއަރައިދާނީ އަދިވެސް އިތުރު ސެކިއުރިޓީތަކެއް ލިސްޓު ކުރެވިގެން."\nމުޖުތަބާ ވިދާޅުވީ އަލަށް ހިއްސާ ވިއްކަން ފެށި ދުވަހާ އަޅާބަލާއިރު ހިއްސާގެ އަގުތައް މައްޗަށް ގޮސްފައިވާ ކަމަށެވެ. މިއީ ހިއްސާ ގަނެވިއްކާ މީހުންނަށް ލިބުނު ފައިދާއެއްކަމަށް އޭނާ ވިދާޅުވިއެވެ.\nޓެކްނޮލަޖީ އާއެކު ސްޓޮކް އެކްސްޗޭންޖަށްވެސް ބޮޑު ބަދަލެއް\nސްޓޮކް އެކްސްޗޭންޖުގެ ހުރިހާ ކަމެއްވެސް އޮންލައިންކޮށް ކުރެވޭނެ ގޮތަކަށް ހަމަޖެއްސުމަށް ސްޓޮކް އެކްސްޗޭންޖުން އަންނަނީ މަސައްކަތްތަކެއް ކުރަމުންނެވެ. އެ މަސައްކަތުގެ ދަށުން "އިންފިނިޓީ"ގެ ނަމުގައި ޕޯޓަލްއެއް ޑިވެލޮޕް ކޮށްފައިވެއެވެ. މިއީ ހިއްސާގެ ބާޒާރުގައި ލިސްޓުކޮށްފައިވާ ކުންފުނިތަކުގެ ހިއްސާ ގަނެވިއްކުމުގެ ކަންތައް އޮންލައިން ކޮށް ކުރިއަށްގެންދެވޭނެ ޕްލެޓްފޯމެކެވެ.\nހިއްސާގެ ބާޒާރުގައި އިންވެސްޓުކުރަން ބޭނުންވާ ފަރާތްތަކަށް އަމާޒުކޮށްގެން، އެމްއެސްޑީން ތައްޔާރުކުރި ސެލްފް ސަރވިސް އޮންލައިން ޕޯޓަލް 'އިންފިނިޓީ' އަކީ ޔާމީން ރަޝީދުގެ ވަރަށް ބޮޑޫ އެހީތެރިކަމަކާއެކު ފަރުމާކޮށްފައިވާ ޕޯޓަލެއް --\n"މިހާރު އިން ވެބްސައިޓް އިތުރަށް ޑިވެލޮޕްކުރުމަށް މިދަނީ މަސައްކަތް ކުރަމުން. އެމަސައްކަތާއެކު އިތުރު މައުލޫމާތު ލިބިގެންދާނެ ހިއްސާގެ ބާޒާރާ ގުޅޭ،" ސްޓޮކް އެކްސްޗޭންޖުގައި މުއާމަލާތް ކުރުމުގެ ފުރުސަތު ކޮންމެ ދިވެއްސަކަށްވެެސް އެބަ އޮތްކަން އޭނާ ފާހަގަ ކުރަށްވަމުން މުޖުތަބާ ވިދާޅުވިއެވެ.\nމާކެޓް ކެޕިޓަލައިޒޭޝަން ގޮތުގައި 15 ބިލިއަން\nކުންފުނިތަކުގެ އަސްލު އަގު ނުވަތަ މާކެޓް ކެޕިލައިޒޭޝަންގެ ގޮތުގައި ފާއިތުވި 10 އަހަރު 15 ބިލިއަން ރުފިޔާ ކުންފުނިތަކަށް ލިބިފައިވެއެވެ. ހިއްސާ ގަނެ ވިއްކުމުގެ މުއާމަލާތްތަކާއެކު ކުންފުނިތަކަށް ބިލިއަނެއްހައި ރުފިޔާ ލިބިފައިވެއެވެ.\nމީގެ އިތުރުން ހިއްސާ ގަނެވިއްކުމުގެ މުއާމަލާތްކުރާ 30،000 އަށްވުރެ ޑިޕޮސްޓްރީ އެކައުންޓް ހުޅުވާފައިވާއިރު ފާއިތުވި 10 އަހަރު ތެރޭ 30،000 އަށް ވުރެ ގިނަ މީހުން ހިއްސާގެ މުއާމަލާތް ކޮށްފައިވާކަމަށް ސްޓޮކް އެކްސްޗޭންޖުގެ ތަފާސް ހިސާބުތައް ދައްކައެވެ.\nއަދި އޮތީ ޅަފަަތުގައި، ކުރިއަރާނެ\nދުނިޔޭގެ ބޮޑެތި އިގްތިސާދުތަކާ އަލާބަލާއިރު ރާއްޖޭގެ ހިއްސާގެ ބާޒާރަކީ ވަރަށް ޅަ ބާޒާރެކެވެ. މިއީ ގައުމެއްގެ އިގްތިސާދުގައި މުހިއްމު ރޯލެއް އަދާކުރާ މުއައްސަސާއަކަށް ވާާއިރު ބޮޑެތި ގައުމުތަކާ އެއް ހަމައަކަށް ރާއްޖެއަށް ދެވިދާނެ ކަމަށް މުޖުތަބާ ވިދާޅުވިއެވެ.\n"ހިއްސާ ގަނެވިއްކުމުގަ ޕަބްލިކް ޕާޓިސިޕޭޝަން ރަނގަޅު. އެކަމަކު އަދި ބޭނުންވާ ލެވެލް އަކަށް ނުދޭ. ގައުމު ކުރިއަރާ ވަރަކަށް ސްޓޮކް އެކްސްޗޭންޖުގައި މުއާމަލާތް ކުރާ ވަރު އިތުރުވާނެ ކަމަށް ބެލެވެނީ. ރާއްޖޭގެ ޕޮޕިއުލޭޝަން އަކީ ވަރަށް ޔަންގް ޕޮޕިއުލޭޝަނެއް. ކިޔަވައިގެން ނިކުންނަ ކުދިން އިންވެސްޓްކޮށް ފައިދާ ހޯދަން މަސައްކަތް ކުރާނެ ކަމަށް ގަބޫލު ކުރެވެނީ."\nހިއްސާގެ ބާޒާރަކީ ހިއްސާ ގަނެ އިންވެސްޓް ކުރާ ފަރާތްތަކަށް ރަނގަޅު ބަދަލެއް ލިބޭނެ މުއާމަލާތެކެވެ. އެގޮތުން އެވްރެޖް ރިޓާން އެއްގެ ގޮތުގައި އިންވެސްޓްކުރި މިންވަރުގެ 10 ނޫނީ ހަތް ޕަސެންޓް ލިބޭނެއެވެ.\nހިއްސާގެ ބާޒާރު ކުރިއަރުވަން ކުންފުނިތަކުގެ ހިއްސާ ދާރުންނާއި އާންމުން މަސައްކަތް ކުރަންޖެހެއެވެ. ހިއްސާ ގަނެ ވިއްކުމަކީ ގެއްލިގެން ނުދާނެ އިންވެސްޓްމެންޓެކެވެ.\nވިޔަފާރި ފީޗަރ ސީއެމްޑީއޭ މޯލްޑިވްސް ސްޓޮކް އެކްސްޗޭންޖް\nމޯލްޑިވްސް ބިޒްނަސް އެވޯޑްސްއަށް ކުރިމަތިލާންވީ ކީއްވެ؟ 19 ގަޑި 14 މިނެޓް ކުރިން


Baligai bongohvi ''mastermind'' dhookohlaathee kanboduvehje\nބާލީގައި ބޮންގޮއްވި "މާސްޓާ މައިންޑް"، ހައްދުފަހަނަ އަޅާފައިވާ ދީނީ އިލްމުވެރިޔާ އަބޫ ބަކުރު ބާސިރް.-- ފޮޓޯ: އޭއެފްޕީ\nބާލީގައި ބޮންގޮއްވި "މާސްޓާ މައިންޑް" ދޫކޮށްލާތީ ކަންބޮޑުވެއްޖެ\nއިންޑޮނޭޝިޔާގެ ބާލީގެ ނައިޓް ކުލަބަކަށް 2002 ވަނަ އަހަރު ދިން ބޮމުގެ ހަމަލާ ރޭވުމުގައި އިސްކޮށް އުޅުނު، ހައްދުފަހަނަ އަޅާފައިވާ ދީނީ އިލްމުވެރިޔާ އަބޫ ބަކުރު ބާސިރް ދޫކޮށްލަން ނިންމުމުން އެތައް ބަޔަކު ކަންބޮޑުވުން ފާޅުކޮށްފި އެވެ.\nއެ ހަމަލާގައި 200 އަށް ވުރެ ގިނަ މީހުން މަރުވި އިރު، އޭގެ ތެރޭގައި ގިނައީ އޮސްޓްރޭލިޔާ މީހުންނެވެ. އެގޮތުން އޭނާ ދޫކޮށްލަން ނިންމުމުން އޮސްޓްރޭލިޔާގެ ބޮޑުވަޒީރު ސްކޮޓް މޮރިސަން ވެސް ވަނީ ކަންބޮޑުވުން ފާޅުކޮށްފަ އެވެ. އަދި ބޮޑުވަޒީރު ވަނީ، އޭނާ ދޫކޮށްލަން ނިންމި ނިންމުން ބަދަލުކޮށް، އޮސްޓްރޭލިޔާ އަށް އިހުތިރާމު ކުރުމަށް ގޮވާލާފަ އެވެ.\nއޮސްޓްރޭލިޔާގެ ބޮޑުވަޒީރުގެ ކަންބޮޑުވުންތަކާ އެކު އިންޑޮނޭޝިޔާގެ ސެކިއުރިޓީ މިނިސްޓަރު ވަނީ، އޭނާ ދޫކޮށްލުމުގެ ކުރިން އެފަދަ ހުރިހާ ކަންބޮޑުވުންތަކަކާ ގުޅިގެން ބަލަންޖެހޭ އެންމެހާ ކަންކަން ބަލަން ރައީސް ޖޯކޯ ވިޑޯޑޯ އަންގަވާފައިވާ ކަމަށް ބުނެފަ އެވެ.\nއިންޑޮނޭޝިޔާގައި މަނާކޮށްފައިވާ، ހައްދުފަހަނަ އަޅާފައިވާ ޖެމާހް އިސްލާމިއްޔާގެ ރޫހާނީ ލީޑަރުގެ ގޮތުގައި ފާހަގަ ކުރެވޭ އުމުރުން 80 އަހަރުގެ ބާސިރް ދޫކޮށްލަން މިދިޔަ ހަފްތާގައި ނިންމީ ރައީސް ވިޑޯޑޯ އެވެ. ރައީސް ވިދާޅުވީ އެ ނިންމުން ނިންމީ، އޭނާގެ ސިއްހަތަށް ބެލުމަށް ފަހު ކަމަށެވެ.\nނަމަވެސް އެއާ އެކު އެ ގައުމުގައި ވެސް އެތައް ބަޔަކު ވަނީ އެ ނިންމުން އަލުން ބަދަލު ކުރުމަށް ރައީސް ވިޑޯޑޯ އަށް ގޮވާލާފަ އެވެ.\nބޭރު ދުނިޔެ އިންޑޮނޭޝިޔާ އޮސްޓްރޭލިއާ


Feydhoo Sihhee Marukazuge RRT Ge Masahkai Huttumakah ފޭދޫ ޞިއްޙީމަރުކަޒުގެ އާރު.އާރު.ޓީގެ މަސައްކަތް ހުއްޓުމަކަށް – Huvadhoo News Feydhoo Sihhee Marukazuge RRT Ge Masahkai Huttumakah Huvadhoo News\nފޭދޫ ޞިއްޙީމަރުކަޒުގެ އާރު.އާރު.ޓީގެ މަސައްކަތް ހުއްޓުމަކަށް\nފޭދޫ ސިއްޙީ މަރުކަޒު\nފޭދޫ ޞިއްޙީމަރުކަޒުގެ ރެޕިޑް ރެސްޕޮންޑިންގ ޓީމުގެ މަސައްކަތް ހުއްޓުމަކަށް އަތުވެއްޖެއެވެ.\nހުވަދޫ ނިއުސް އަށް މައުލޫމާތު ލިބިފައިވާ ގޮތުގައި އައްޑޫ ސިޓީ ފޭދޫ ޞިއްޙީމަރުކަޒުގެ މަސައްކަތް ކުރާ ރެޕިޑް ރެސްޕޮންޑިންގ ޓީމްގެ ޚިދުމަތް ހުއްޓާލާފަެވަނީ ރައްޔިތުންނަށް ޚިދުމަތް ފޯރުކޮށްދޭ ގޮތް ގާއިމްވެ އެކަން ކުރުމުގެ އެދެވޭ އުސޫލެއް ނެތުމުގެ ސަބަބުން ކަމަށް އެ މަރުކަޒުގެ މުވައްޒަފުން ބުނެއެވެ.\nއައްޑޫ ސިޓީ ފޭދޫއަކީ އެސިޓީގެ އަވަށްތަކުގެ ތެރެއިން މިވަގުތު ކޮވިޑްގެ ޙާލަތު އެއްމެ ގޯސްވެފައިވާ އެއް އަވަށެވެ. ނަމަވެސް އެއަވަށުގެ އާރއާރޓީން ދެމުން ދިޔަ ޚިދުމަތް ތަކުގެ ތެރެއިން ކޮވިޑް ރޭންޑަމް ސާމްޕަލް ނެގުމާއި ކޮވިޑް ވެކްސިން ދިނުމުގެ މަސައްކަތް މިހާރު ވަނީ މުޅިން ހުއްޓިފައެވެ.\nކޮވިޑްގެ ވެކްސިން ދިނުމާއި، ކޮވިޑް ސާމްޕަލް ނެގުމުގެ މަސައްކަތް މުވައްޒަފުން ކުރަމުންދިޔައީ، އެމުވައްޒަފުންގެ ރަސްމީ މަސައްކަތު ގަޑި ނިއްމުމަށްފަހު ނައިޓް ޝިފްޓާއި ހަވީރު ގަޑީގައި ޑިއުޓީ ތަކަށް ދަތި ނުވާނެ ގޮތަށް، ގަޑިތައް ބަހާލައިގެން ރައްޔިތުންނަށް ފަސޭހަ ވާނީ ހަވީރުގެ ގަޑިތައް ކަމަށް ބަލައި އެގަޑިތަކުގައި ކަމަށް ބުނެއެވެ. އަދި މިމަސައްކަތް ކުރަމުންދިޔައީ އެއްމެ ފެމެލީ ހެލްތް ވޯރކަރެއްގެ ބެލުމުގެ ދަށުން، ނަރުހުންނާއި އިދާރީ މުވައްޒަފުންނާއި އަދި ކައުންޓަރުގައި މަސައްކަތް ކުރައްވާ މުވައްޒަފުން ކަމަށްވެއެވެ.\nނަމަވެސް، އެ މަރުކަޒުން ވަނީ ސާމްޕަލް ނެގުމާއި ކޮވިޑްގެ ވެކްސިން ދިނުމުގެ ގަޑިތަކަށް ބަދަލުގެނެސް ހެނދުނުގެ ރަސްމީގަޑިއަށް ހަދައި އެގަޑިތައް ރައްޔިތުންނަށް އެންގުމަށްޓަކައި މަރުކަޒުގެ ފޭސްބުކް ޕޭޖްގައި ހާމަކޮށްފައިއެވެ.\nމިގެނައި ބަދަލާއި ގުޅިގެން، މުވައްޒަފުން، ތަނުގެ ވެރިންނާއި ބައްދަލުކޮށް, ފަހުން ގެނެސްފައިވާ ބަދަލަކީ، ރަނގަޅު ބަދަލެއް ކަމަށް ނުފެންނަކަމަށާއި، ނައިޓް ޝިފްޓް ހެދުމަށްފަހު ހެނދުނު 10:00 އިން 12:00 އަށް އަނެއްކާ ނާދެވޭނެ ކަމަށާއި އެގަޑި ތަކަކީ، ރައްޔިތުންނަށް ވެސް ސާމްޕަލް ދިނުމަށް އަންނަށް އެހާފަސޭހަގަޑިތަކެއް ކަމަށް ޤަބޫލު ނުކުރެވޭ ކަމަށާއި، ޚިދުމަތެއް ދިނުމުގެ ނިޔަތުގައި ކުރާނަމަ ކުރިން އޮތް ގޮތަށް ގަޑިތައް ހަމަޖައްސަވައި ދެއްވުމަށް އެދިފައިވެއެވެ.\n“ކޮވިޑްގެ މިޙާލަތުގައި،ރައްޔިތުންގެ މަޞްލަޙަތު ހިމެނޭ ކަންކަމުގައި މިފަދައިން ޢަމަލުކުރުމަކީ، އެއްމެ ރަނގަޅު ގޮތްނޫން” ނަން ހާމަ ނުކުރުމަށް އެދި އެތަނުގެ މުވައްޒަފަކު ހުވަދޫ ނިއުސްއަށް މަޢުލޫމާތު ދެމުން ބުނެފައި ވެއެވެ. މި ގެނައި ބަދަލުގެ ސަބަބުން ސާމްޕަލް ނެގުންވަނީ މެނދު ކެނޑިފައެވެ. “މަރުކަޒުގައި މިވަގުތު ނެތް މަސައްކަތް ކުރާނެ ރަނގަޅު މާޙައުލެއް، މަރުކަޒުގެ މަސައްކަތް ހިގަމުންދަނީ، ތިން މީހަކު މޫނިމާ ގަސްދޮށުގައި ކުރެވޭ މަޝްވަރާ ތަކުގެ މައްޗަށް ބިނާކޮށް” ފޭދޫ ޞިއްޙީމަރުކަޒުގެ ގެ މުވައްޒަފަކު ބުނެފައި ވެއެވެ.\nހުވަދޫ ނިއުސް އަށް ލިބުނު މި މައުލޫމާތާއި ގުޅިގެން އެ މަރުކަޒު ގެ މެނޭޖަރ މުހައްމަދު ސަޢިދު އަށް ގުޅާލުމުން ވިދާޅުވީ ފޭދޫ ޞިއްޙީ މަރުކަޒުގެ އެއްވެސް މުވައްޒަފަކާ މެދު ހިތްހަމަނުޖެހޭ ކުރުމުގެ ވިސްނުމެއް ނުގެންގުޅުއްވާ ކަމަށާއި އަދި މުވައްޒަފުންނާ ދަތި ކުރުމާއި ގެއްލުން ވާނެ ގޮތަކަށް އެއްވެސް ކަމެއް ނިންމާފައި ނުވާނެ ކަމަށެވެ.\nއިތުރަށް ވާހަކަ ދައްކަވަމުން މެނޭޖަރ ވިދާޅުވީ ފޭދޫ ޞިއްޙީމަރުކަޒުގެ މުވައްޒަފުން ޢަދަދު ވަރަށް މަދު ކަމަށެވެ. ނަމަވެސް މަރުކަޒު ގައި މިވަގުތު ބަލިމީހުން މަދު ކަމަށް ވާތީ މުވައްޒަފުން ތިބެން ޖެހެނީ ވަރަށް ފަސޭހަކޮށްކަމަށް ފާހަގަ ކުރައްވާ ސަޢީދު ވިދާޅުވީ އިތުރު ގަޑިތަކަށް ހަދަން ހަވީރު ނުކުރުމަށް ވުރެ ރަސްމީ ގަޑީގައި ސާމްޕަލް ހަދަން ނުކުތުން މާ ރަނގަޅު ކަމަށެވެ.\n” މިހާރު ނަގަން ޖެހޭނީ ދުވާލަކަށް 20 ސާމްޕަލް. އެކަމަށް އެހާ ވަގުތެއް ނުނަގާނެ. އެހެން ނޫނަސް އެހެން މަރުކަޒު ތަކާ ހޮސްޕިޓަލް ތަކުން ވެސް ރަސްމީ ގަޑީގައި އެގޮތަށް އަމަލު ކުރަނީ. މައްސަލަ އަކަށް ހަދައި ބައިބައި ވާންވީ ކަމެއް ނޫން އެއީ އަނެކަކާ ސްޓާފް ގުރޫޕް ގައި ވެސް މިވާހަކަ ދައްކާ. އެހެންވީމާ މަޝްވަރާ އަށް ވެސް ފުރުސަތު އެބަ ހުޅުވޭ. އެހެން ނޫންތޯ ” މެނޭޖަރ ސަޢީދު ވިދާޅުވީއެވެ.\nސަޢީދު ވިދާޅުވީ އާރްއާރްޓީ ގެ މަސައްކަތަށް މަޑުޖެހުމަށް އައިސްފައި ވީ ނަމަވެސް މިހާރު އެ މަސައްކަތް ފެށުމަށް ތައްޔާރު ވަމުން ދާ ކަމަށާއި ކޮވިޑް-19 ޓެސްޓް ހެދޭނެ ކްލިނިކެއްވެސް އެ އަވަށުގައި ހުޅުވިފައި ހުންނަ ކަމަށެވެ.\nއައްޑޫ ސިޓީ ފޭދޫ ގައި މިވަގުތު 118 މީހުން އެކްޓިވް ކޭސް ތަކެއްގެ ގޮތުގައި ދައްކައެވެ. ނަމަވެސް އައްޑޫ ސިޓީގެ ފޭދޫ އަކީ މޮނިޓަރިން ހާލަތަށް ގެންގޮސް ފައިވާ އަވަށެއް ނޫނެވެ.


Apple fahuge phone Dhiraagun dhookuran fashaifi\nއެޕަލްގެ ފަހުގެ ފޯނު ލިބުނު މީހަކު ފޯނު ދައްކާލަނީ- ފޮޓޯ: ދިރާގު\nގަޑިން ބާރަ ޖަން ދިޔައިރު ދިރާގު އޮފީސް ކައިރި ދިގު ކިޔޫ އޮތެވެ. އެކަމަކު މިއީ ފޯނު ބިލް ދައްކަން ގޮސް ތިބި މީހުންނެއް ނޫނެވެ. މި ކިޔޫގައި އެ ތިބީ އެޕަލްގެ ފޭނުންނެވެ. އެޕަލްގެ އެންމެ ފަހުގެ ފޯނު އައިފޯން 11 ޕްރޯ އަދި އައިފޯން 11 ޕްރޯ މެކްސް ޕްރީއޯޑަރުކޮށް ފޯނު ބަލާ ގޮސް ތިބި މީހުންނެވެ. ދިރާގުން ރޭ ވަނީ އެޕަލްގެ ފަހުގެ ފޯނު ދޫކުރަން ފަށާފަ އެވެ.\nދުނިޔޭގެ ގިނަ ބައެއްގެ ޝައުގުވެރިކަން ހުއްޓިފައިވާ އެޕަލްގެ އެންމެ ފަހުގެ ފޯނަށް ވެސް ދިރާގުން ވަނީ ހާއްސަ އިންސްޓޯލްމަންޓް ޕްލޭން ތަކެއް ތައާރަފުކޮށްފަ އެވެ. އެއް އަހަރަށް ބަހާލައިގެން ފައިސާ ދައްކާ ހަލާސް ކުރެވޭ މި އިންސްޓޯލްމަންޓް ޕްލޭންގައި އައިފޯން 11 ޕްރޯ އަދި އައިފޯން ޕްރޯ މެކްސް އަށް ހާއްސަ އަގުތަކެއް ދީފައިވެ އެވެ. މިގޮތުން މިގޮތަށް ފޯނު ނަގާ ފަރާތްތަކަށް ހަ މަސް ދުވަސް ވަންދެން ފަސް ޖީބީ ލިބޭނެ އެވެ.\nއިންސްޓޯލްމަންޓް ޕްލޭންގެ އިތުރުން ގަނޑުކޮށް ފައިސާ ދައްކާފައި ނަގާ ފަރާތްތަަށް ހާއްސަ އަގުތަކެއް ވެސް ދިރާގުން ވަނީ އާއްމުކޮށްފަ އެވެ.\nއައިފޯންގެ އެންމެ ފަހުގެ ފޯނު ދުނިޔޭގެ ބާޒާރަށް ނެރެފައިވަނީ މިދިޔަ މަހުގެ 10 ވަނަ ދުވަހު އެވެ. އެ ކުންފުނިން ނެރެފައިވާ އައިފޯން 11 ޕްރޯ އަދި އައިފޯން 11 ޕްރޯ މެކްސްގައި 11 ކުލައެއް ހިމެނެ އެވެ. މިފަހަރުގެ ފޯނުގައި އެ ކުންފުނިން ވަނީ ވާދަވެރިންނަށް ގޮން ޖެހުމުގެ ގޮތުން ފޯނުގެ ކެމެރާއަށް ބޮޑު ބަދަލެއް ގެނެސްފަ އެވެ. މިފަހަރުގެ ފޯނުތަކުގެ ކުރިމައްޗާއި ފަހަރު ކެމެރާއިން ފޯކޭ ކޮލިޓީގައި ވީޑިއޯ ނެގެ އެވެ.\nދިރާގުން އެޕަލްގެ ފަހުގެ ފޯނު ޕްރީއޯޑަރަށް


Viheumuge2package eh Tree top Hospital inn tha'aarafkoffi | Mihaaru\nއަންހެނަކު ތުއްތު ކުއްޖަކު ޑޮކްޓަރަށް ދައްކަނީ -- ފޮޓޯ: ޓްރީޓޮޕް ހޮސްޕިޓަލް\nވިހެއުމުގެ ހާއްސަ ދެ ޕެކޭޖެއް ޓްރީ ޓޮޕް ހޮސްޕިޓަލުން ތައާރަފުކޮށްފި\n15 ސެޕްޓެމްބަރ 2020 - 13:217comments\nވިހެއުމާއި ތުއްތުކުއްޖާގެ ޗެކަޕް ހިމެނޭ އާ ދެ ޕެކޭޖެއް ޓްރީ ޓޮޕް ހޮސްޕިޓަލުން ތައާރަފުކޮށްފި އެވެ.\nތުއްތުކުއްޖާގެ ހާއްސަ ސިއްހީ ސްކްރީނިން އާއި ޑޮކްޓަރު ކޮންސަލްޓޭޝަނާއި މިޑްވައިފް ކެއާގެ ހިދުމަތްތައް މި ޕެކޭޖުގެ ދަށުން ލިބޭނެ އެވެ.\nމި ޚާއްސަ ޕްރޮމޯޝަނުގައި ހިމެނެނީ، 16،000ރ. ގެ ނޯމަލް ޑެލިވަރީ ޕެކޭޖަކާއި 27،500ރ. ގެ އިލެކްޓިވް ސީ-ސެކްޝަން ޑެލިވަރީ ޕެކޭޖެކެވެ.\nނޯމަލް ޑެލިވަރީ ޕެކޭޖު ނަގާ މީހުންނަށް ހޮސްޕިޓަލުގައި ދެ ދުވަހު ހުރެވޭނެ އެވެ. އިލެކްޓިވް ސީ-ސެކްޝަން ޕެކޭޖު ނަގާ މީހުންނަށް ހޮސްޕިޓަލުގައި މަޑުކުރެވޭނީ ތިން ދުވަހާ ހަމައަށް ކަމަށް ޓްރީ ޓޮޕުން ބުނެ އެވެ.\nމި އަހަރުގެ ނިޔަލަށް ބައިވެރިވެވޭ މި ޕެކޭޖުތަކުގެ ދަށުން ޓްރީ ޓޮޕް ހޮސްޕިޓަލުގެ ޓްވިން ޝެއަރިން ރޫމެއްގައި ހުރުމާއި ކެއުމާއި ނާސިން ކެއާގެ ކަންކަން ހަމަޖެހޭނެ އެވެ. އަދި އޮބްސްޓެޓްރިކްސް އާއި ކުޑަކުދިންގެ ޑޮކްޓަރުންނާއި ނިއުރޮލޮޖީގެ އިތުރުން އަންހެނުންނަށް ހާއްސަ ޑޮކްޓަރުންނަށް ގަވާއިދުން ދެއްކޭނެ ކަމަށް ޓްރީ ޓޮޕް ހޮސްޕިޓަލުން ބުންޏެވެ.\nވިހެއުމަށް ފަހު، ދޭން ޖެހޭ ވެކްސިންތަކާއި އެހެނިހެން ނިއުބޯން ހެލްތުގެ ކަންކަން ވެސް މި ދެ ޕެކޭޖުގެ ތެރޭގައި ހިމެނޭ ކަމަށް ޓްރީ ޓޮޕް ހޮސްޕިޓަލުން ބުންޏެވެ. ތުއްތުކުއްޖާ ހިތުގެ ބަލިތަކަށް ޓެސްޓު ކުރުމާއި އަޑުއެހުމާއި ކެޓަރެކްޓް ސްކްރީންގެ އިތުރުން ލޭގެ ސްކްރީނިންތައް ވެސް މި ޕެކޭޖުގައި ހިމެނެ އެވެ.\nވިހެއުމުގެ ޕެކޭޖުތަކާ ގުޅޭ އިތުރު މައުލޫމާތު ހޯދަން 3351610 އަށް ގުޅުމުން ނުވަތަ care@treetophospital.com އަށް އީމެއިލް ކުރުމުން ލިބޭނެ އެވެ.\nސިއްހީ ހިދުމަތްތައް އެންމެ ފުރިހަމަކޮށް، ފޯރުކޮށްދޭން ތަޖުރިބާކާރު ޑޮކްޓަރުންނާއި ނަރުހުންގެ ޓީމެއް ޓްރީ ޓޮޕްގައި މަސައްކަތް ކުރާ ކަމަށް އެ ހޮސްޕިޓަލުން ބުންޏެވެ.\nއިތުރު ލިޔުންތައް ޓްރީޓޮޕް ހޮސްޕިޓަލް މާބަނޑުވުން ސިއްހަތު


Hillary ekey eggothah Trump ves fit: Doctor | Mihaaru\nޕެންސިލްވޭނިއާގައި ބޭއްވި ކެމްޕޭން އެއްވުމެއްގައި ޓްރަމްޕް ވާހަކަ ދައްކަވަނީ. --ފޮޓޯ:އޭއެފްޕީ\n16 ސެޕްޓެމްބަރ 2016 - 05:28\nވާދަވެރި ކެންޑިޑޭޓް ހިލަރީ ކްލިންޓަންގެ ސިއްހީ މައުލޫމާތު އާއްމުކޮށްފައި ވަނިކޮށް ޓްރަމްޕުގެ ޑޮކްޓަރު މެދުވެރިކޮށް އާއްމުކުރި އެއް ސަފުހާގެ ލިޔުމުގައިވާ ގޮތުން ޓްރަމްޕުގެ ބަރުދަން ހުންނަންވާ ވަރަށް ވުރެ އިތުރުވުން ފިޔަވައި އެހެން މައްސަލައެއް ނެތެވެ. އުމުރުން 70 އަހަރުގެ ޓްރަމްޕުގެ ބަރުދަނީ 107 ކިލޯ އެވެ. އިސްކޮޅުގައި ހަ ފޫޓު ތިން އިންޗި ހުރެ އެވެ. ޓްރަމްޕުގެ ބޮޑީ މާސް އިންޑެކްސް އަކީ 29.5 އެކެވެ. އެމެރިކާގައި ބަލާ އުޅޭ މިންގަނޑުން މިއީ "އޯވަވެއިޓް" ކެޓަގަރީ އެވެ. ކޮލެސްޓްރޯލް ދަށް ކުރުމަށް ޓްރަމްޕް ބޭސް ބޭނުން ކުރާ ކަމަށް ވެސް ޑޮކްޓަރު ވަނީ ބުނެފަ އެވެ. އަދި ޓްރަމްޕް ހޮސްޕިޓަލަށް ދިޔައީ އުމުރުން އެއް ފަހަރު ކަމަށާއި އެއީ 11 އަހަރުގައި އެޕެންޑިކްސް އޮޕަރޭޝަނެއް ކުރުމަށް ކަމަށް ވެސް ޑޮކްޓަރު ބުނެފައިވެ އެވެ.\nޑޮނަލްޑް ޓްރަމްޕުގެ ސިއްހީ މައުލޫމާތު ޓީވީ ޝޯއެއްގައި ހިއްސާ ކުރަނީ.\nޓްރަމްޕުގެ ޑޮކްޓަރު ހެރޯލްޑް އެން ބޯންސްޓެއިން ވަނީ ޓްރަމްޕަކީ އެމެރިކާގެ ރައީސްކަން ކުރާ އެންމެ ފިޓް މީހާ އަށް ވާނެ ކަމަށް ޑިސެމްބަރު މަހު ބުނެ، ފަލަ ސުރުޚީން ޖާގަ ހޯދއިފަ އެވެ. އޭނާ ފަހުން ވަނީ އެ ފަހަރުގެ ރިޕޯޓް ތައްޔާރުކުރީ އެންމެ ފަސް މިނިޓުން ކަމަށް އެއްބަސްވެފަ އެވެ.\nކުރިން ރެކޯޑްކޮށްފައިވާ ޓޯކް ޝޯ ޕްރޮގްރާމެއްގައި ޓްރަމްޕް ވަނީ އޭނާގެ ސިއްހަތާ ބެހޭ ގޮތުން ވާހަކަ ދައްކަވައިފަ އެވެ. އެ ޝޯގައި ޓްރަމްޕް ވިދާޅުވެފައި ވަނީ "މިއަދު ވެސް އިހްސާސް ކުރެވެނީ އުމުރުން 30 އަހަރުގައި އުޅޭވެހެން" ކަމަށެވެ.\nމިދިޔަ އާދިއްތަ ދުވަހު ތަގްރީރެއް ނިންމަވާލެއްވި ތަނުން ހިލަރީގެ ބޯ އަނބުރާތީ އެކަމަނާ ވަނީ ދަރިކަނބަލުންގެ ނިއު ޔޯކް އެޕާޓްމަންޓަށް ގެންގޮސް ފަރުވާ ދީފަ އެވެ. ހިލަރީގެ ޑޮކްޓަރު ވަނީ އެކަމަނާ އަށް ނިއުމޯނިއާ ޖެހިފައިވާކަން ހުކުރު ދުވަހު ޔަގީންކޮށްދީފަ އެވެ. ނަމަވެސް ބައްޔަށް ފަރުވާ ހޯދައިގެން ހިލަރީ ވަނީ ބުރާސްފަތި ދުވަހު ކެމްޕޭން މަސައްކަތް އަލުން ފައްޓަވައިފަ އެވެ.\nއިތުރު ލިޔުންތައް ސިއްހަތު ހިލަރީ ކްލިންޓަން އެމެރިކާ އެމެރިކާގެ އިންތިޚާބު 2016 ޑޮނަލްޑް ޓްރަމްޕް\nމިޝިގަންގެ ވޯޓާ އެކު ޓްރަމްޕް އިތުރަށް ކުރިއަށް\nވިސްކޮންސިންގެ ވޯޓު އަލުން ގުނަން ހުށަހަޅައިފި\nޓްރަމްޕަށް ވުރެ ހިލަރީ ދެ މިލިއަން ވޯޓު ކުރީގައި


ރިއާގެ ކޮއްކޮ ޝޮވިކް އަބަދުހެން ހުންނަނީ މަސްތުވެގެން: ސުޝާންތުގެ...\nރިއާގެ ކޮއްކޮ ޝޮވިކް އަބަދުހެން ހުންނަނީ މަސްތުވެގެން: ސުޝާންތުގެ ފާމްހައުސް މެނޭޖަރު\nކުރިން ފާމްހައުސް ބެލެހެއްޓުމުގެ ކަނތަކާ ހަވާލުވެގެން ހުރީ ސުޝާންތުގެ ކުރީގެ އެކުވެރިއެއް\nސުޝާންތުގެ ހަޔާތަށް ރިއާ އައިފަހުން ބޮޑެތި ބަދަލުތަކެއް އައިސްފައިވޭ\n20 ސެޕްޓެންބަރ 2020 | އާދީއްތަ 13:21\nރިއާ ޗަކްރަބޯޓީ އާއި ކޮއްކް ޝޮވިކް\nދާދި ފަހުން ދަންޖެހި މަރުވެފައި ހުއްޓާފެނުނު ބޮލީވުޑްގެ އެކްޓަރު ސުޝާންތު ސިންގް ރާޖުޕްތުގެ މަރުގެ މައްސަލައިގެ ތަހުގީގުގެ ތެރެއިން ފެންމަތިވި ޑުރަގްގެ މައްސަލައާއި ގުޅިގެން ސުޝާންތުގެ ފާމްހައުސްގެ މެނޭޖަރު މިވަނީ މީޑިއާ އާއި ވާހަކަ ދައްކާފައެވެ.\nއިންޑިއާގެ "ރިޕަބްލިކް ޓީވީ" އާއި ވާހަކަ ދައްކަމުން މެނޭޖަރު ބުނެފައިވަނީ ސުޝާންތުގެ ފާމްހައުސް ދެ އަހަރު ދުވަސް ވަންދެން އޭނާ ބަލަހައްޓައި ދިންކަމަށެވެ. އަދި ސުޝާންތުގެ ހަޔާތަށް ރިއާ އައިފަހުން ބޮޑެތި ބަދަލުތަކެއް އައިސްފައިވާކަމަށެވެ. އެގޮތުން މި ނިމުނު 2019 ވަނަ އަހަރުގެ ޖުލައިގައި ރިއާގެ ޕާޓީއެއް ވެސް ފާމްހައުސްގައި ބޭއްވިކަމަށް މެނޭޖަރު ބުނެފައިވެއެވެ. އަދި ރިއާ އާއި އޭނާގެ ކޮއްކް ޝޮވިކް ފާމްހައުސްއަށް އައުން އާންމުވިކަމަށެވެ.\nއެޔަށްފަހު ފާމްހައުސް ބެލެހެއްޓުމާ ހަވާލުވެގެން ހުރީ ރިއާކަމަށްވެސް މެނޭޖަރު ވަނީ ބުނެފައެވެ. ރިއާ ފާމްހައުސް ބެލެހެއްޓުމާ ހަވާލުވިފަހުން ގޭގެ މެއިންޓެނެންސް ކަންކަމަށް ފައިސާ ހޯދަން ދަތިވެގެން ދިޔަކަމަށްވެސް މެނޭޖަރު ބުނެފައިވެއެވެ. އަދި ރިއާ ހަވާލުވުމުގެ ކުރިން ފާމްހައުސް ބެލެހެއްޓުމުގެ ކަނތަކާ ހަވާލުވެގެން ހުރީ ސުޝާންތުގެ ކުރީގެ އެކުވެރިއެއް ކަމަށްވާ ކުޝާލް ޒަވޭރީއެވެ. އަދި އޭރު ވަރަށް ފަސޭހައިން ހުރިހާކަމެއްވެސް ވާކަމަށް މެނޭޖަރު ބުނެފައިވެއެވެ.\nމީގެ އިތުރުން މެނޭޖަރު ބުނެފައިވަނީ އޭނާއަށް ރިއާގެ ކޮއްކޮ ޝޮވިކް ފެނުނު ކޮންމެ ފަހަރެއްގައިވެސް ހުންނަނީ މަސްތުގެ ހާލަތުގައިކަމަށެވެ. އަދި ރިއާވެސް އެ ފާމްހައުސްގައި ގިނަ އަދަދަކަށް ޕާޓީކޮށްފައިވާ ކަމަށް ވެސް އޭނާ ބުނެފައިވެއެވެ.\nމަސްތުވާތަކެތީގެ މައްސަލައެއްގައި ރިއާ އާއި އޭނާގެ ކޮއްކޮ ޝޮވިކް އާއި މުމްބާއީގައި ހުންނަ ސުޝާންތުގެ ގޭގެ މެނޭޖަރުވެސް މިހާރު ވަނީ ހައްޔަރު ކޮއްފައެވެ.


Sarukaaraa eku dhemi onnaanan: MRM\nސަރުކާރާއެކު ދެމި އޮންނާނަން: އެމްއާރްއެމް\nރައީސް އިބްރާހިމް މުހައްމަދު ސޯލިހް އަދި ރައީސް މައުމޫން: މައުމޫންގެ އެމްއާރްއެމް ދެމި އޮންނާނީ ސަރުކާރާ އެކު ކަމަށް ވަނީ ބުނެފައި --\nއެމްއާރްއެމްގެ ފުރަތަމަ އަހަރީ ދުވަހާއި ގުޅިގެން އެ ޕާޓީން ނެރެފައިވާ ބަޔާނެއްގައި ބުނެފައިވަނީ އެމްއާރުއެމް އުފެދިގެން އައީ ގައުމީ މުހިއްމު އިސްލާހީ ހަރަކާތްތަކެއްގެ ތެރެއިން ކަމަށާ ޕާޓީގެ އެންމެ މުހިއްމު އަސާސަކީ ދިވެހިރާއްޖެއަކީ މާތްވެގެންވާ އިސްލާމްދީނުގެ އަގީދާގެ މައްޗަށް ބިނާވެފައިވާ އިސްލާމީ ގައުމެއްގެ ގޮތުގައި ދެމެހެއްޓުމާއެކު ރާއްޖޭގެ މިނިވަންކަމާއި ސިޔާދަތު ރައްކާތެރިކޮށް އެ ކަންކަމަށް ބޭރުގެ އެއްވެސް ނުފޫޒެއް ނުފޯރުވޭ ގޮތަށް ދިވެހީންގެ ފުރިހަމަ ބާރުވެރިކަމުގެ ދަށުގައި ރާއްޖެ ދެމެހެއްޓުން ކަމަށެވެ.\nއެމްއާރުއެމުން އަބަދުވެސް މަސައްކަތް ކުރާނީ ގައުމަށް މަންފާ ކުރާ ގައުމުގެ ރައްޔިތުންނަށް ހެވާއި ލާބަ ލިބޭނެ ގޮތްތަކާއި ކަންކަމަށް އިސްކަން ދީގެން ކަމަށްވެސް ބުންޏެވެ.\n"ގައުމީ މި މަސައްކަތުގައި އެންމެ މުހިއްމު ކަމަކީ ޑިމޮކްރަސީ ގެ ހަމަތަކުގެ މަތިން އިސްލާހަށް ކުރެވޭ މަސައްކަތް. ދައުލަތް ހިންގުމުގެ ތިން ބާރު ވަކިކުރެވިފައިވާ ނިޒާމެއްގެ ދަށުން ގާނޫނީ ހުކޫމަތު ދެމެހެއްޓުމާއި އަދުލު އިންސާފު ކަށަވަރު ކުރުމާއި ވައްކަމާއި ކޮރަޕްޝަން ހުއްޓުވުމާއި އިންސާނީ ހައްގުތައް ރައްކާތެރި ކުރުމާއި މޫސުމަށް އަންނަ ބަދަލު ތަކަށް ތައްޔާރު ވުމާއި އަންހެނުންނާއި ކުޑަކުދިންނާއި ހާއްސަ އެހީ އަށް ބޭނުންވާ ފަރާތްތަކާއި ދޮށީ އުމުރުގެ މީހުންގެ ހައްގު ތައް ހިމާޔަތް ކުރުމަށް މަސައްކަތް ކުރުމަކީ އެމްއާރްއެމްގެ އަސާސްތައް،" އަހަރީ ދުވަހުގެ ބަޔާނުގައިވއެވެ.\nއެ ބަޔާނުގައި އިތުރަށް ބުނެފައިވަނީ އެމްއާރުއެމްއަކީ މިހާރު އޮތް ކޯލިޝަން ސަރުކާރުގެ މުހިއްމު ބައިވެރިއެއް ކަމަށާ ސަރުކާރަށް ތާއީދުކޮށް ކޯލިޝަން ސަރުކާރު ދެމެހެއްޓުމުގައި ގައުމީ މަސްލަހަތު އިސްކޮށް ރައްޔިތުންނަށް ހިދުމަތް ކޮށްދިނުމަށް އެމްއާރުއެމްއިން މި ސަރުކާރާއެކު ދެމި އޮންނާނެ ކަމަށެވެ.\n"ހަގީގަތުގައި ރައީސުލް ޖުމްހޫރިއްޔާ އިބްރާހިމް މުހައްމަދު ސާލިހު އިންތިހާބު ކުރުމުގައި، އެމްއާރްއެމް އިން ވަރަށް މުހިންމު ދައުރެއް އަދާކޮށްފައި ވާނެ،" ބަޔާން ނިންމާލަމުން ބުނެފައިވެއެވެ.


Nukulhedhuntherikan hunna faraaiythakah Fathan dhaskohdhey prograam eh fashaifi - One Online\nބޭންކް އޮފް މޯލްޑިވްސް އިން އިސްނަގައިގެން އިފްތިތާހުކުރި ''ފެތުން ތަރިން'' ޕްރޮގްރާމްގެ ތެރެއިން--- ފޮޓޯ/ ބީއެމްއެލް\nނުކުޅެދުންތެރިކަން ހުންނަ ފަރާތްތަކަށް ފަތަން ދަސްކޮށްދޭ ޕްރޮގްރާމެއް ފަށައިފި\nބޭންކް އޮފް މޯލްޑިވްސް (ބީއެމްއެލް) އިން އިސްނަގައިގެން ނުކުޅެދުންތެރިކަން ހުންނަ ފަރާތްތަކަށް ''ފެތުން ތަރިން'' ގެ ނަމުގައި ފަތަން ދަސްކޮށްދޭ ޕްރޮގްރާމެއް މިއަދު މާލެ އާއި ހުޅުމާލޭގައި ފަށައިފިއެވެ.\nބީއެމްއެލް އިން ބުނީ، ނުކުޅެދުންތެރިކަން ހުންނަ ފަރާތްތަކުގެ ބައިވެރިވުން މުޖުތަމައުގައި އިތުރު ކުރުމާއި ނުކުޅެދުންތެރިކަން ހުންނަ ފަރާތްތަކަށް ދިރިއުޅުމުގައި ކޮންމެހެން ބޭނުންވާ މުހިންމު ހުނަރުތައް ދަސްކުރުމުގެ ފުރުސަތުތައް ހޯދައިދިނުމުގެ ގޮތުން އެކުންފުނިން އިސް ނަގައިގެން އިފްތިތާހުކުރި ''ފެތުން ތަރިން'' ޕްރޮގްރާމުގައި ނުކުޅެދުންތެރިކަން ހުންނަ 30 ފަރާތަކުން ބައިވެރިވެފައިވާ ކަމަށެވެ.\nމި ޕްރޮގްރާމަކީ އަލަށް ފަތަން ދަސްކުރަން ބޭނުންވާ ނުކުޅެދުންތެރިކަން ހުންނަ ފަރާތްތަކަށް ހާއްސަކޮށްގެން، ބީއެމްއެލް އާއި ސްވިމިން އެސޯސިއޭޝަނާއި ސްޕެޝަލް އޮލިމްޕިކްސް މޯލްޑިވްސް އާއި މޯލްޑިވްސް ޕެރަލިމްޕިކް ކޮމިޓީ ގުޅިގެން ހިންގާ ޕްރޮގްރާމެކެވެ.\nބީއެމްއެލްގެ ޑެޕިއުޓީ ސީއީއޯ މުހައްމަދު ޝަރީފު ވިދާޅުވިގޮތުގައި ހަމަހަމަ ފުރުސަތުތަކެއް ނުކުޅެދުންތެރިކަން ހުންނަ ކުދިންނަށް ވެސް ލިބި އިތުރު ހުނަރެއް އެކުދިންނަށް ދަސްވެގެންދާކަމީ ލިބޭ ވަރަށް ބޮޑު އުފަލެކެވެ.\nއެއާއެކު، ''ފެތުން ތަރިން'' ޕްރޮގްރާމަށް މި ލިބުނު ތަރުހީބު ފާހަގަކޮށް، އެކުންފުނީގެ އުންމީދަކީ ސްވިމިންގ އެސޯސިއޭޝަނާއި ކްލަބް ތަކުގެ ތަޖުރިބާކާރު ކޯޗުންގެ ފުރިހަމަ އެހީތެރިކަމާއެކު މި ޕްރޮގްރާމް ކުރިއަށްގެންދެވި މި ޕްރޮގްރާމް މެދުވެރިކޮށް ގިނަ ފަރާތްތަކަކަށް ފަތަން ދަސްވެ، އަދި ފެތުމަށް ހުންނަ ޝައުގުވެރިކަން އިތުރުވެގެން ދިއުން ކަމަށް ޝަރީފު ވިދާޅުވިއެވެ. އަދި ދުޅަހެޔޮ މުޖުތަމައެއް ބިނާ ކުރުމަށާއި ނުކުޅެދުންތެރިކަން ހުންނަ ފަރާތްތަކަށް ހަމަހަމަ ފުރުސަތުތައް ހޯދައިދީ، ބާރުވެރިކުރުމުގެ ގޮތުން ބީއެމްއެލް އިން އަންނަނީ އެ ދާއިރާގައި ހަރަކާތްތެރިވާ އެކި ޖަމިއްޔާތަކާއެކު ގިނަ ހަރަކާތްތަކެއް ހިންގަމުންނެވެ.


Soneva Fushi ge9kotareege agu bodu villa ge maguboolukan boduvanee | Mihaaru\nސޮނޭވާފުށި ޕްރައިވެޓް ރިޒާވް ވިލާގެ ބޭރު | ފޮޓޯ: ސޮނޭވާ\n02 ޑިސެމްބަރ 2018 - 12:04 10 comments\nބ. އަތޮޅުގައި އޮންނަ ފެންވަރު މަތީ ރިސޯޓް ސޮނޭވާފުށީގެ ނުވަ ކޮޓަރީގެ އަގުބޮޑު ވިލާގެ މަގުބޫލުކަން ވަރަށް ބޮޑު ވާން ފަށައިފި އެވެ.\nޒަމާނީ ޑިޒައިނަކަށް މި ވިލާ ހަދާފައި ވަނީ ގައި ޗުއްޓީ ހޭދަކުރާ ޓޫރިސްޓުން ފޫހިވާނެ ހުސް ވަގުތެއް ނުލިބޭހާ ހިތްގައިމުކޮށެވެ.\nސޮނޭވާގެ "ޕްރައިވެޓް ރިޒާވް" ތަރައްގީކޮށްފައި ވަނީ އެހެން މީހުންގެ އުނދަގޫ ނުވާ ގޮތަށް، ރަށުގެ އިރުމަތި ފަރާތުގައި 5،540 އަކަ މީޓަރުގެ ބޮޑު ސަރަހައްދެއްގަ އެވެ. ރިސޯޓުގެ އެހެން ކޮޓަރިތަކާ ދުރުގައި އޮތް ނަމަވެސް މި ވިލާއަށް 24 ގަޑިއިރު ހިދުމަތް ދޭނެ މުވައްޒަފުން ތިބެ އެވެ.\nސޮނޭވާފުށި ޕްރައިވެޓް ރިޒާވް | ފޮޓޯ: ސޮނޭވާ\nމި ވިލާގައި ރެއަކަށް ޗާޖުކުރަނީ 28،101 ޑޮލަރު (433،317 ރުފިޔާ) އެވެ. ނުވަ ކޮޓަރިއަކީ ޖުމްލަ ގޮތެއްގައި 18 މީހުންގެ ޖާގަ އެވެ. އެހެންކަމުން ބޮޑެތި އާއިލާތައް ނުވަތަ ރައްޓެހިންގެ ބޮޑެތި ގުރޫޕު އެކުގައި ތިބުމަށް މިއީ ވަރަށް އެކަށީގެންވާ ތަނެކެވެ.\nމުޅި ވިލާގެ މެދުގައި ހަދާފައިވާ ޒަމާނީ ސުވިމިން ޕޫލަށް ގިނަ ބައެއްގެ ސަމާލުކަން ލިބިުފައިވެ އެވެ. އެ ޕޫލްގެ މެދުގައި ބަހައްޓާފައިވާ ބޮޑު ސޯފާގައި އޮށޯވެލިޔަސް ދުނިޔޭގެ އެހެން ކަންކަމުގެ މަތިން ހަނދާން ނެތޭހާވެ އެވެ.\nސޮނޭވާފުށި ޕްރައިވެޓް ރިޒާވްގެ ކޮޓަރިއެއް | ފޮޓޯ: ސޮނޭވާ\nއޭގެ އިތުރުން، މިތަނުގައި ޓީވީ ލައުންޖް، ޖިމް، ޕްރައިވެޓް ސްޕާ، ސްޓީމް ރޫމް، ސައުނާ، އަދި މަސާޖް ރޫމްގެ އިތުރުން ބަދިގެ އާއި، ޕޫލް ތެރޭ އެންމެން އެކުގައި ނާސްތާ ކޮށްލުމުގެ ފުރުސަތު ވެސް އޮވެ އެވެ.\nކުޑަކުދިންނާ އެކު އަންނަ އާއިލާތަކަށް ފަސޭހައަށް އެ ކުދިން ބަލައިދޭނެ މުވައްޒަފެއް ވެސް އެ ވިލާއަށް ހާއްސަ ކޮށްގެން ހުރެ އެވެ.\nސޮނޭވާފުށި ޕްރައިވެޓް ރިޒާވްގެ ޕޫލް މެދުގައި ރޭނގަޑުގެ ކެއުން | ފޮޓޯ: ސޮނޭވާ